
Til  Læserne. 


JN  aar  man  læser  Fortaler ,  —  hvilket  nogle 
Mennesker  ikke  pleie  at  gjøre  —  synes  det,  som 
om  Flertallet  af  Forfatterne  ere  overordentlig  beskedne. 
Om  dette  nu  virkelig  er  Tilfælde,  skal  her  ikke  nær- 
mere undersøges.  Saa  meget  er  vist,  at  nærværende 
Indledning  ikke  er  skreven  for  at  fremhæve  For- 
fatterens Beskedenhed ,  men  kun  for  at  sige,  at  han 
agter  at  vise  sig  i  det  Følgende  som  han  er;  og 
hvad  hans  Betragtninger  angaaer,  saa  kan  man  disputere 
derom,  men  de  anførte  Fakta  indeholde  Sandhed  og 
kun  Sandheden. 

Det  er  sagt,  at  Enhver  burde  føre  en  Dagbog, 
optegne  hvad  han  har  oplevet,  og  hvad  han  har 
tænkt  derved,  nu  vel,  kjære  Samtidige,  Du  og  jeg 
have  gjennemlevet  en  Periode,  rigere  end  mangen 
anden  paa  store  Begivenheder,  og,  hvor  høit  eller 
lavt  vi  end  have  staaet  paa  Livets  Trappetrin,  En- 
hver af  os  er  mere  eller  mindre  bleven  paavirket  af 
disse  \''erdensbegivenheder   og   kan   fortælle  om  dem. 

H.   A.  Malling.  I 


Flere  af  mine  Venner  have  opfordret  mig  til  at 
beskrive  mit  Levnet  og  særlig  slesvigske  Tilstande. 
Jeg  har  svaret  dem  med  det  bekjendte  »for  sildig!« 
Dette  Svar  kan  jeg  desværre  endnu  give,  og  det  er 
kun,  fordi  en  uheldig  Fredsslutning  har  berøvet 
mig  al  Udsigt  til  at  gjenvinde  min  forrige  Embeds- 
stilling  og  givet  mig  den  fornødne  Tid,  at  jeg  har 
besluttet  at  gjøre  et  Forsøg  i  en  Retning,  i  hvilken 
min  Pen  hidtil  har  været  ganske  uøvet.  Da  jeg  ikke 
har  andre  Hjælpekilder  til  Disposition  end  min  Hu- 
kommelse, saa  kan  det  naturligvis  ikke  være  min 
Hensigt  at  levere  et  historisk  Arbeide.  De  Begiven- 
heder, som  jeg  har  været  Vidne  til,  ere  for  største 
Delen  ikke  tidligere  beskrevne,  og  nogle  af  dem 
kaste  et  saadant  Lys  paa  den  almindelige  Situation, 
at  denne  vil  vise  sig  lidt  anderledes,  end  den  i  Al- 
mindelighed er  bleven  opfattet. 

Vel  ere  de  Forhold,  hvori  jeg  har  levet  kun 
smaa,  men  det  er  ikke  blot  seet  fra  Toppen  ,  at  en 
Gjenstand  viser  sig  hel  og  holden  som  den  er,  fra 
neden  betragtet  vil  den  fremtræde  i  en  noget  for- 
andret Skikkelse. 

Det  er  altsaa  kun  Optegnelser,  nedskrevne  i  mit 
Livs  Aftenstund.  Et  Forsøg  paa  at  fremstille  et  Livs- 
billede ,  som  maaske  kan  interessere  dem ,  som  have 
staaet  mig  nær.  Mange  er  det  ikke,  hvilket  vel 
har  sin  Grund  i  Tidsforholdene,  eller  ogsaa  i  mig 
selv. 

Om  dette  Forsøg  vil  lykkes  eller  ikke,  det  maa 
Læseren  bedømme. 

1  ethvert  Tilfælde,  tænker  jeg,  vil  det  gaae  mig 
som  den  gamle  Posthest,  der  først  krymper  sig  ved 
at  komme  i  Tøiet,  men  siden,  naar  den  er  bleven 
varm,  gaaer  frem  uden  at  ændse  gamle  Saar  og 
ømme  Steder. 

Vi  ville  da  skride  til  Værket,  maaske  kan  det 
ogsaa  lykkes  mig  at  vække  en  Smule  Interesse. 


I. 

I  Barnealderen. 

1807 — 1820. 


Min  Fader  var  en  dansk  Mand,  min  Moder  var 
fra  Haderslev.  Kort  før  min  Fødsel  flyttede  mine 
Forældre  fra  Jylland  til  Holsten. 

Den  23de  December  1807  er  jeg  født  i  Langen- 
felde,  et  Grændsetoldsted  i  Nærheden  af  Altona,  be- 
rømt, eller  berygtet,  fordi  de  Reisende  der  bleve 
visiterede. 

I  mit  Fødselsaar  blev  Rigets  Hovedstad  ødelagt 
og  Flaaden  røvet  af  Englænderne.  Ofte  har  jeg  i 
mit  senere  Liv,  under  en  frugtesløs  Kamp  for  Monar- 
kiet og  den  kongelige  Sag,  tænkt  paa  dette  omineuse 
Aar,  i  hvilket  Fædrelandet  modtog  det  første  Stød 
hen  imod  Afgrunden. 

Min  Moder  pleiede  at  sige,  at  jeg  var  en  Jule- 
present. Dette  var  mig  ikke  ubehageligt  at  høre, 
thi,  —  sluttede  jeg  med  drengevigtig  Forfængelighed, 
»Juleforæringer  høre  til  de  behageligste  Gaver, 
altsaa  — «. 

Denne  Foræring  kunde  forresten  let  være  bleven 
given  i  Hamborg,  og  saa  var  jeg  kommen  til  Verden 
som  Republikaner,  eller  ogsaa  som  en  halv  Fransk- 
mand. Mine  Forældre  havde  nemlig  været  paa 
Komedie  i  Hamborg  og  havde  forsinket  sig.  Da  de 
ankom  til  Porten,  var  man  netop  i  Begreb  med  at 
lukke  den,  og  at  bringe  Nøglen  til  den  daværende 
franske  Magthaver,  hos  hvem  den  gjemtes  om  Natten. 
Kun  den  Omstændighed,  at  man  vilde  have  knust 
Hestenes  Hoveder  hvis  man  havde  slaaet  Porten  i, 
bevirkede  et  »Passirt«.  Min  Moder  var  bleven  noget 
alarmeret,  og  kort  efter  Hjemkomsten  meldte  min 
Ringhed  sig  som  ny  Verdensborger. 

Mine  Erindringer  beg}'nde  med  mine  Forældres 
Sølvbryllup,  eller  rettere  med  den  ved  denne  Leilig- 
hed  fortærede  Krebsesuppe.  Familiefesten  blev  høi- 
tideligholdt  paa  Solabona  —  nuværende  \^andkur- 
Anstalt  i  Eidelstedt  —  den  12te  September  18 12, 
og  de  med  Kjødfars  fyldte  Krebseskaller,  som  svøm- 
mede i  Suppen ,  staae  endnu  i  levende  Erindring  for 
mig;  det  synes  altsaa  som  om  de  første  Indtryk  hos 
mig  have  taget  deres  Vei  gjennem  Maven. 

Efter  denne  Fest  taber  Alt  sig  igjen  i  Mørket, 
dog  foresvæve  mig  nogle  uklare  Billeder  fra  den  be- 
vægede Krigstid,  som  endtes  med  Freden  i  Kiel 
1814. 

Denne  Fred  gav  Staten  det  andet  Stød. 

Ligesom  indhyllet  i  en  Taage  seer  jeg  endnu 
en  broget  Vrimmel  af  Napoleonske  Officerer,  franske 
Kolonner     med     forslidte    Uniformer     og    sønderrevet 


Fodtøi,  danske  Soldater  i  røde  Trøier,  skjæggede 
Kosakker  og  Bashkirer  med  spids  Hat,  Bue  og  Pile- 
kogger. Endnu  lyder  undertiden  de  franske  Skild- 
vagters »qui  vive«  i  mine  Øren.  Hvad  alt  dette 
havde  at  betyde,  vidste  jeg  naturligvis  dengang  ikke. 
Først  i  en  modnere  Alder  fik  jeg  Lys  i  Sagen  og 
erfarede  da,  hvor  forviklede  Forholdene  i  Aaret  1 8 1 3 
havde  været  ved  Hamborg ;  hvorledes  Marechal  Davout 
endnu  havde  holdt  denne  By  besat  efterat  Keiserens 
Stjerne  var  dalet;  hvorledes  Kong  Frederik  den  Sjette 
havde  vaklet  i  sin  Politik,  saa  at  endog  vore  Tropper 
engang  opererede  mod  de  Allierede  ved  Elben,  skjøndt 
vi  dog  hidtil  havde  været  Napoleons  Forbundsfæller; 
hvorledes  Franskmændene  havde  taget  nogle  Soldater 
tilfange  og  med  Forbauselse  seet,  at  det  var  Danske; 
hvorledes  Præsident  Kaas  senere  maatte  reise  til 
Dresden  og  af  Keiseren  barsk  blev  modtaget  med  de 
Ord:  »Eh  bien.  Monsieur  de  Kaas,  votre  roi  me  fait 
la  guerre,  le  lion  dort,  mais  il  n'est  pas  mort!« 

Da  vidste  jeg,  hvorfor  jeg  havde  seet  min  ældre 
Broder,  en  dansk  Artilleri-Officier,  *)  holde  ved  Siden 
af  røde  Ryttere  med  Sabcltasker,  ikke  danske  Hu- 
sarer, men  donske  Kosakker;  da  vidste  jeg  ogsaa, 
hvorfor  min  Fader  meget  bevæget  havde  taget  Afsked 
fra  min  Broder,  da  denne  med  nogle  Kanoner  blev 
kommanderet  frem,  for  at  beskyde  Franskmændene 
paa  Øerne  i  Elben. 


*)  Kapitain    i   Artilleriet   Peder  Pedersen   Malling,    f.  -^Jn 
1792,  d.  •-'»/,   1835. 


Min  Fader  var  dengang  Civilembedsmand  ,  men 
havde  tidligere  været  Kavalleri-Officier  og  var  som 
saadan  en  ivrig  Beundrer  af  Napoleon.  Denne  Be- 
undring besjælede  ikke  de  Mennesker,  han  levede 
iblandt,  han  stod  derfor  ene  og  var  som  Følge  heraf 
ofte  mørkt  stemt  og  taust  indesluttet.  Ogsaa  dette 
kunde  jeg  først  forstaae,  da  jeg  senere  selv  stod 
isoleret  i  Verden. 

Man  maa  imidlertid  ikke  troe,  at  Holstenerne, 
fordi  de  hadede  Keiseren,  allerede  dengang  vare  til- 
bøielige  til  Seperatisme,  de  ansaae  sig  tvertimod  for 
danske  Statsborgere  og  kaldte  sig  endogsaa,  i  det 
mindste  ligeover  for  Udlændinge,  Danske. 

Kong  Frederik  den  Sjette  var  høit  elsket,  hvilket 
bekræftes  ved  følgende  lille  Træk:  Da  Kongen  kom 
tilbage  fra  Wien,  hvor  han,  som  bekjendt,  havde 
vundet  alle  Hjerter,  men  ikke  en  eneste  Sjæl,  blev 
der  paa  mit  Fødested  opreist  en  Æresport  og  et  stort 
Dannebrogsflag  blev  laant  i  Altona.  Da  denne  Fane 
nu  blev  sat  op  paa  bemeldte  Port,  saae  man  i  det 
hvide  Kors  Bogstaverne  K.  B.  H.  F. ,  man  spurgte 
forundret,  hvad  dette  skulde  betyde,  og  da  et  lyst 
Hoved  blandt  Mængden  raabte,  det  betyder:  »Zront 
^en  /iolden  Frederich«,  blev  der  en  almindelig  Jubel. 
Hine  Bogstavers  egentlige  Betydning  var:  »Zoniglich 
<?ånische  Sårings-i^ischerei « . 

Enhver,  som  i  hine  Tider  har  seet  Dannebrog 
vaie  ved  Elben  har  vist  aldrig  istemt  det  Ønske,  at 
have  den  flvttet  derfra. 

»Mais  pour  revenir  å  nos  moutons«.  Kosakkerne 
herjede  Landet,  og  der  blev  usikkert  i  Elb-Egnen. 
Min  Fader  bragte  sin  Kasse  i  Sikkerhed  til  Odense 
og  drog  med  min  Moder  til  Altona.  Mine  ældre 
Søstre,  min  yngre  Broder  og  jeg  bleve  med  Gouver- 
nanten  og  en  gammel,  tro  Kudsk  sendte  til  min 
Onkel ,  Pastor  Aagaard  i  Aller  ved  Christiansfeld. 
Ikke  langt  fra  Itzehoe  var  Veien  spærret  af  en  Mængde 
Stude,  som  vare  bestemte  for  Armeen.  Da  vi  med 
nogen  Møie  vare  komne  igjennem,  red  en  dansk 
Officier  hen  til  Vognen,  og  jeg  hører  endnu,  hvor- 
ledes han  raabte :  »Mine  Damer,  hvis  De  ville  have 
Forspænd,  saa  skynd  Dem  at  komme  til  Byen  før 
mig,  thi  jeg  har  Ordrer  til  at  rekvirere  alle  der- 
værende Heste.«  Ellers  erindrer  jeg  ikke  noget  Mere 
om  Reisen. 

Dette  var  min  første  Flugt  for  Fjenden,  det 
skulde  ikke  blive  den  sidste. 

Livet,  eller  rettere  de  Løier,  vi  gjorde  i  Aller- 
Præstegaard,  have  indpræget  sig  dybt  i  min  Erin- 
dring. Min  Onkel  var  en  Særling.  Han  gik  i  Seng 
med  Hønsene,  og  naar  han  om  Eftermiddagen  Klokken 
fire  havde  trukket  sig  tilbage  i  sin  lumre,  ogsaa  om 
Sommeren  ved  Kakkelovnsild  opvarmede  Studerestue, 
saa  kom  han  ikke  frem  igjen  før  næste  Morgen. 
Hans  Forsvinden  var  Signal  til  et  forfærdeligt  Spek- 
takel. Jeg  havde  tre  Fættere  og  fire  Cousiner,  dels 
voxne ,  dels  halvvoxne.  Disse  angave  Tonen  og 
holdtes  ikke  synderlig  i  Ave  af  min  godmodige 
Tante.      Vi  giede  ned  af  Straataget  paa  Sidebygningen; 


vi  lode  Ænder  flyve  ned  fra  Kirketaarnet;  vi  kastede 
Frøer  i  Dammen  for  at  bibringe  dem  Begyndelses- 
grundene i  Svømmekunsten  og  rede  paa  Ungkvæget 
Volte  i  Præstegaarden ,  ved  hvilken  Leilighed  jeg  en- 
gang af  en  ung  ubændig  Oxe  noget  ublidt  blev 
placeret  paa  en  Mødding.  Disse  uskyldige  Løier 
bleve  ogsaa  afbrudte  ved  Krigstroublen. 

Kosakkerne  nærmede  sig  og  min  Onkel  sendte, 
for  Sikkerheds  Skyld,  sine  ungdommelige  Gjæster  til 
Herrnhuterne  i  Christiansfeld. 

Min  Søster  kom  i  den  saakaldte  »Mådchen- 
anstalt«,  men  min  Broder  og  jeg  maatte,  som  Væsener 
masculini  generis,  i  den  saakaldte  »Kniibchenanstalt«. 
Hvorledes  jeg  er  kommen  derhen,  veed  jeg  ikke,  men 
jeg  erindrer  tydeligt,  at  jeg  om  Morgenen  i  Halv- 
mørke vaagnede  i  en  stor  Sovesal.  Her  løb  mange 
Drenge  om  i  Slobrok  og  opfyldte  mig  med  Skræk. 
Jeg  opløftede  et  forfærdeligt  Brøl  og  blev  deri  ærligt 
understøttet  af  min  yngre  Broder.  Vor  Hylen  har 
formodentlig  rørt  Forstanderne,  thi  det  blev  nu,  i 
Betragtning  af  vor  spæde  Alder,  tilstedet,  at  vi  burde 
opholde  os  hos  vore  Søstre.  Her  nød  jeg  den  Ære, 
at  Kosakgeneralen  Tettenborn  kneb  mig  i  Øret.  Han 
sagde:  »He!  Du  kleiner  ZoUverwalter ! «  Formodentlig 
har  han  derved  tænkt  paa  Toldkassen  i  Langenfelde, 
som  han  ikke  havde  faaet  fat  paa. 

Da  vi  efter  Freden  kom  tilbage  til  vort  Hjem, 
var  Huset,  som  havde  været  meget  ødelagt,  igjen 
istandsat,  men  med  Forundring  lyttede  jeg  til  Tjeneste- 
folkenes   Fortælling,     hvorledes    Loftet    i    Værelserne 

havde  været  sværtet  af  Ild,  hvorledes  Hestegjødningen 
flere  Fod  høit  havde  ligget  i  Salen  o.  s.  v.  Med 
en  vis  Frygt  betragtede  jeg  de  Steder  paa  Dørene, 
som  havde  været  gjennemboret  af  Fhntekugler;  min 
Fader  havde  nemlig,  til  en  Erindring  ladet  disse 
Steder  male  med  mørk  Farve,  saa  at  de  vare  afstik- 
kende paa  Dørenes  lyse  Flade. 

Min  første  Undervisning  fik  jeg  hos  Gouver- 
nanten  og  jeg  har  vistnok  været  en  slem  Krabat,  thi 
mine  Fingerspidser  gjorde  hyppigt  Bekjendtskab  med 
Opdragerindens  Lineal.  Disse  Korektioner  bleve  fra 
min  Side  optagen  med  Brøl,  og  jeg  pleiede  efter 
Exekutionen  at  styrte  ud  for  at  putte  mine  bræn- 
dende, hede  Fingre  i  en  Spand  Vand  eller  i  Sneen. 
Jeg  maa  iøvrigt  have  lært  med  Lethed,  i  det  mindste 
nærede  min  Fader  store  Forventninger  om  mig  og 
yttrede  sig  undertiden  desangaaende  i  min  Nær- 
værelse. Ak !  Hvor  lidet  skulde  disse  Forventninger 
gaae  i  Opfyldelse ! 

Forøvrigt  bleve  min  Broder  og  jeg  fornuftigt 
opdragen  og  især  legemligt  hærdede.  Vi  vare  be- 
standig i  det  Frie  uden  Hoved-  og  Halsbedækning, 
sædvanlig  ogsaa  uden  Strømper  i  Støvlerne.  Vor 
Nabokone ,  en  tyk  Gjæstgiver-Madani ,  der  hele  den 
lange  Dag  sad  i  sin  Lænestol  og  klagede  over  »den 
grusomme  Kjedsommclighcd,«  pleicdc  derfor  at  kalde 
os  »Jerndrengene«,  og  mangt  et  Suk  har  hun  udstødt, 
naar  vor  Legekammerat,  hendes  forkjæledc  Jacob,  blev 
syg,  fordi  han  ikke  uden  Skade  kunde  udføre,  hvad 
vi  udøvede. 


II 


Da  jeg  var  ti  Aar  gammel,  begyndte  jeg  at  lære 
Latin.  Jeg  var  ikke  bange  for  at  declinere  mensa, 
mensa,  mensam ,  men  for  at  gaae  hjem  i  Mørke  fra 
Privattimerne  i  Altona.  Det  var  næsten  en  halv  Mil, 
jeg  havde  at  gaae.  Først  maatte  jeg  forbi  den  uhygge- 
lige Mark  med  Krudt-Taarnet ,  hvor  man  i  Krigens 
Tid  havde  nedgravet  de  Franskmænd,  som  vare  døde 
af  Blodgang,  og  hvor  man  nu  opbevarede  Knoklerne, 
for  i  England  at  lade  dem  male  til  Gjødning;  saa 
kom  Høien,  hvor  Skarpretteren  havde  foretaget  sin 
sørgelige  Gjerning.  Havde  jeg  disse  skrækkelige 
Steder  bag  ved  mig,  saa  maatte  jeg  passere  den  be- 
rygtede Vei  ved  »Diebshaus«  Møllen,  der  tidligere 
blev  gjort  usikker  ved  alskens  Pak.  Værst  for  mig 
var  Halvmørket,  saa  troede  jeg  overalt  at  se  noget 
Forfærdeligt;  bedre  gik  det,  naar  det  var  helt  mørkt, 
thi  saa  stak  jeg,  med  Fortvivlelsens  Mod,  Hænderne 
i  Lommen  og  ilede  fremad,  indtil  jeg  saae  Lysene  i 
de  første  Huse  ved  Langenfelde.  Var  jeg  feig,  eller 
var  jeg  for  lille  til  saaledes  ene  at  stødes  ud  i  den 
mørke  Verden? 

Da  mine  Søsterers  Opdragelse  var  endt,  blev 
Gouvernanten  bortsendt  og  jeg  fik  en  studeret  Huslærer. 
Nu  var  jeg  altsaa  fri  for  Vandringen  til  Altona,  men 
jeg  kom  fra  Scylla  i  Charybdis.  Min  Informator 
ved  Navn  John  Dede,  senere  Professor  ved  Universi- 
tetet i  Dorpat,  var  en  forunderlig  Person.  For  det 
første  lærte  jeg  ikke  Noget  under  ham,  og  for  det 
andet  havde  han  et  langt  Piberør,  hvormed  han  efter 
Luner    og  hidfald   ofte    uretfærdigvis  bearbeidede  min 

Ryg.  Ethvert  ufortjent  Slag  erindrer  jeg  endnu,  de 
retfærdige  Straffe  derimod  har  jeg  glemt.  Man  seer 
altsaa,  hvor  vigtig  justitia  distributiva  er  ved  Børne- 
opdragelsen. Andre  Rædsler  manglede  heller  ikke. 
Tvende  Giftmordere  bleve  henrettede  ved  Pinneberg, 
og  til  dette  blodige  Skuespil  bleve  min  Broder  og 
jeg  førte  af  den  vakkre  Præceptor.  Denne  Exeku- 
tion  gjorde  et  uudsletteligt  Indtryk  paa  mig,  Neppe 
var  jeg  denne  Dags  Aften  falden  i  Søvn,  saa  foer 
jeg  forfærdet  op  igjen  og  styrtede,  med  min  Broder, 
i  bar  Skjorte  ned  ad  Trappen  ind  i  Dagligstuen  til 
mine  Forældre,  og  kun  med  Møie  lykkedes  det  at 
berolige  os. 

Min  Fader  indsaae  vel,  at  denne  Pædagog  ikke 
duede  til  Noget,  thi  nogen  Tid  derefter  forlod  han 
os,  og  jeg  kom  paa  Gymnasiet  i  Altona. 

Naar  jeg  nu ,  efter  saa  mange  Aars  Forløb, 
tænker  tilbage  paa  mit  Fædrehjem,  saa  gribes  jeg  af 
en  vemodig  og  længselsfuld  Følelse.  Hvor  er  det 
nu,  hint  Tilflugtsted,  til  hvilket  jeg  som  Barn  saae 
hen  med  saa  fuldkommen  en  Tryghed?  Hvor  er  nu 
den  Plet,  jeg  mindes  med  saa  megen  Kjærlighed? 
Hvor  skjøn  var  ikke  den  uigjenkaldelig  svundne  Tid, 
jeg  henlevede  der! 

Hndskjøndt  min  F\idcr  havde  et  af  de  mest  ind- 
bringende Embeder  i  Landet,  licrskedc  der  hjemme  dog 
den  største  Simpelhed.  Den  nuværende  Generation 
vilde  med  Spot  see  ned  paa  de  simple  Møbler,  den 
solide  Kost,  Talglysene  og  den  beskedne  KUtdedragt. 
Vi    kjendte    imidlertid    ikke    noget   Bedre    og    vare  til- 


frcdsc  med  det,  vi  havde.  Chausecr  og  Jernbaner 
fiindtes  jo  dengang  ikke  i  Landet.  Reisevognene 
slæbtes  paa  den  daarlige  Stenbro  eller  dybe  Sandvei 
frem  af  tre  undertiden  fire  Heste.  De  fleste  Reisende 
kom  fra  Kiel  og  naaede  Hamborg  først  efter  to  Dages 
Forløb.  Nu  tilbagelægger  man ,  fl^'vende  paa  en 
Sopha,  denne  Strækning  i  nogle  Timer.  Hine  Reise- 
karether  bragte  os  mange  Fremmede,  Kjøbenhavnerc, 
som  reiste  udenlands  og  havde  Anbefalingsbreve  fra 
min  Faders  Broder,  Geheimeraad  Ove  Malling. 

Disse  Gjæster  modtoges  venligt  og  beværtedes 
godt  efter  daværende  Forhold.  Stundom  blev  dette 
Liv  min  Fader  noget  for  broget,  og  han  pleiede  da 
at  sige:    »Her  er  ligesom  i  et  Værtshus!« 

Der  har  maaske  været  mange  bekjendte  Per- 
soner blandt  disse  Reisende,  men  jeg  husker  dem 
ikke.  Kun  Enkelte  ere  indprægede  i  min  Hukom- 
melse, fordi  der  ved  deres  Fremtræden  har  været 
Omstændigheder,  som  maatte  gjøre  Indtryk  paa  et 
Barn.  I  Almindelighed  undrede  jeg  mig  meget  over, 
at  disse  Folk  fandt  det  uvant  og  nyt,  som  var  be- 
kjendt  og  dagligdags  for  mig.  Der  var  f.  Ex.  »Mo- 
zart's  bedrøvede  Enke«,  som  hun  kaldtes  i  Altona. 
Hun  ægtede,  som  bekjendt,  Etatsraad  Nissen*)  og 
besøgte  med  denne  sin  anden  Gemal  ikke  saa  sjelden 
mine  Forældre.     Jeg  interesserede  mig  dengang  endnu 

*)  Georg  Nicolai  Nissen,  dansk  Diplomat,  f.  1761,  død  i 
Østrig  1826;  Mozarts  Enke,  Constanze  Weber,  døde 
1842,  85  Aar  gammel. 

ikke  for  den  store  Tonedigter,  og  havde  formodentlig 
aldeles  glemt  hans  Enke,  hvis  ikke  Følgende  havde 
tildraget  sig:  Ægteparret  var  bleven  indbudt  til  en 
Tirsdag  Middag,  men  kom  af  en  Feiltagelse  allerede 
om  Mandagen,  og  var  det  mig  slet  ikke  ukjært,  at 
den  ophængte,  med  længselsfulde  Blik  af  mig  be- 
tragtede, store  Kalvesteg  blev  nedtaget  en  Dag  tid- 
ligere end  det  var  bestemt.  Atter  den  forbistrede 
Mave  som  Erindringskanal !  Ellers  erindrer  jeg  kun, 
at  Damen  havde  lange,  nedhængende  Lokker,  som 
gav  hende  et  smægtende  Udseende,  og  at  hun  efter 
Bordet  sædvanlig  sagde  til  en  af  mine  Søstre:  »Ak, 
Kjære,  nu  en  Vise  af  min  udødelige  Mozart.«  Disse 
Ord  behagede  mig  ikke.  For  naturligt  opdragne 
Børn  er  al  Affektation  modbydelig. 

Fremdeles  husker  jeg  Professor  L.  Kruse,  ikke 
fordi  denne  Mand  var  en  bekjendt  Forfatter,  men 
fordi  min  Fader,  da  Professoren  mødte  anden  Gang 
hos  os,  sagde  til  den  anmeldende  Tjenestepige:  »Jeg 
er  ikke  hjemme.«  Dengang  kunde  jeg  ikke  fatte, 
hvorledes  man  kunde  afvise  en  Professor.  Senere 
har  jeg  erfaret,  at  bemeldte  Litterat,  just  ikke  for  sin 
Dyds  Skyld,  i  Kjøbenhavn  havde  erholdt  et  consilium 
abeundi.  Dette  har  min  Fader  formodentlig  havt 
Kundskab  om  og  derfor  ikke  villet  modtage  Manden. 

Der  bestod  et  Venskabsforhold  mellem  den  be- 
rømte Skuespiller  og  Digter  Friedricli  Ludwig 
Schr{)dcr  og  min  1-adcr.  Førstnævnte  boede, 
cfterat  han  havde  opgivet  Bestyrelsen  af  det  Ham- 
borgske Theater,  i  Relling,   en  Landsby  tæt  ved  Pinne- 

berg,  og  der  var  min  Fader  en  hyppig  og  gjerne 
seet  Gjæst.  Det  har  været  mig  en  Gaade,  hvad  der 
kan  have  ført  den  feirede  Kunstner  og  den  gamle 
Kavalleri-Officier ,  der  dog  vare  og  maatte  være  helt 
forskjellige  Mennesker,  sammen.  Senere  har  jeg  i 
Biographierne  over  Schroder  fundet,  at  han  har  været 
Forstander  ved  Frimurerlogen  i  Hamborg,  min  Fader 
var  Skatmester  ved  Logen,  og  herved  vil  Gaaden 
finde  sin  Løsning.  Da  Schroder  allerede  døde  1816, 
saa  kan  jeg  af  egen  Anskuelse  naturligvis  ikke  melde 
Noget  om  hans  Liv.  Kun  om  hans  Begravelse  kan 
jeg  berette,  thi  jeg  mindes  tydeligt,  hvorledes  det 
høitidelige  Sørgetog  om  Natten  kom  forbi  vort  Hus, 
og  hvorledes  der  i  denne  Anledning  var  sat  bræn- 
dende Lys  i  alle  Vinduer.  Mine  Forældres  Bekjendt- 
skab  med  den  Schroderske  Familie  har  imidlertid 
indirekte  havt  en  ikke  ubetydelig  Indflydelse  paa 
mig.  Schroder  havde  nemlig  været  saa  venlig  at 
overlade  min  Fader  tre  Pladser  i  Theatrets  Direk- 
tionsloge,  og  denne  Begunstigelse  lod  hans  Enke  ved- 
vare. Derved  blev  jeg  bekjendt  med  samtlige  Theater- 
kontroleurer  og  kunde  gaae,  hvorhen  jeg  vilde.  Som 
Gymnasiast  undlod  jeg  ikke  jevnlig  at  gjøre  Brug  af 
dette  Privilegium.  Naar  jeg  blot  kunde  opdrive  Pen- 
gene til  den  fatale  »Thorsperre«  i  Hamborg,  gik  jeg 
i  Theatret  og  et  mægtigt  Indtryk  have  de  drama- 
tiske Præstationer  gjort  paa  mit  ungdommelige  Sind, 
idet  de  først  vakte  Sandsen  for  det  aandig  Skjønne 
hos  mig,  ja,  jeg  troer,  de  have  givet  mit  Indre  en 
bestemt  Retning   for  hele  Livet.      Uden  dem  var  jeg 

bleven  et  andet  Menneske ,  det  føler  jeg  sikkert. 
Den  berømte  Devrient  har  jeg  seet  som  Shyloch  i 
»Kjøbmanden  fra  Venedig« ;  Jaromir  i  Grillparzers 
»Ahnfrau«  har  opfyldt  mig  med  Rædsel,  saa  at  jeg 
neppe  vovede  at  gaae  hjem.  Hvor  hævede  sig  ikke 
mit  Bryst,  naar  jeg  saae  den  udmærkede  Skuespiller- 
inde Stich  som  »Pigen  fra  Orleans«!  Med  Heniyk- 
kelse  tænker  jeg  endnu  paa  den  yndige  Antoinette 
Steiger  og  hendes  Søster  Madame  Lebrun.  Sidst- 
nævnte optraadte  som  »Preciosa«,  og  saa  ofte  dette 
Stykke  blev  spillet,  maatte  jeg  derhen.  Den  herlige 
Musik  begeistrede  mig  og  den  romantiske  Situation 
var  ganske  efter  min  daværende  Smag.  Jeg  har 
endnu  længe  efter  havt  en  vis  Forkj ærlighed  for 
Zigeunere,  og  denne  forsvandt  først,  da  jeg  som  Em- 
bedsmand ved  Eideren  forefandt  Zigeunerfamilier  i 
mit  Distrikt. 

Disse  Skuespil  bevirkede  ogsaa,  at  jeg  var  utrættelig 
i  at  læse  æsthetiske  Værker.  Det  var  iøvrigt  en  Feil, 
at  man  tillod  mig  at  læse  Ah,  hvad  jeg  kunde  faae 
fat  paa.  Claurens  Fortællinger  og  Wielands  Digte 
kunne  vistnok  ikke  kaldes  en  for  en  Dreng  passende 
og  uskadelig  Læsning. 


II. 

Paa  Gymnasiet  i  Altona. 

1820 — 1822. 


Mange  Forfattere  have  ivret  mod  de  tydske 
Studenters  Færd,  det  saakaldte   »Burschenwesen«. 

Det  har  tilvisse  nogle  Skyggesider,  men  ogsaa 
sine  lyse  Sider.  Saameget  er  dog  vist,  at  det  bliver 
aldeles  forkasteligt,  naar  det  faaer  Indpas  i  de  lærde 
Skoler.  Dette  var  Tilfældet  med  »Christianeum«  i 
Altona.  Da  jeg  kom  derhen,  var  det  kun  nogle  Aar 
siden  Festen  paa  Wartburg  var  bleven  feiret.  »Bur- 
schenschafterne«  florerede,  man  talte  om  »Sorte«, 
»Amicister«,  »Unitister«  og  alle  mulige  andre  »Ister«. 
Den  saakaldte  »Geheimbiindelei«  var  Mode  og  fandt 
Efterabeise  endogsaa  i  Secunda,  hvori  jeg  var  bleven 
placeret  efterat  have  bestaaet  examen  rigorosum. 

Man  fandt  her  et  Forbund ,  hvor  man  ved  Op- 
tagelsen ridsede  Medlemmerne  i  Armen;  men  hvad 
der  skete  med  de  Blodsdraaber,  som  trængte  frem, 
veed  jeg  ikke,  da  jeg  ikke  har  været  Medlem  af 
dette     ophøiede    Forbund.       Jeg     holdt     mig    til     et 

H.  A.  Malling.  2 

Broderlav,  som,  uden  Mysterier,  beskjæftigede  sig  med 
legemlige  Øvelser,  Vi  havde  Skjolde  med  pragt- 
fulde, forgyldte  Deviser.  Mit  Skjoldmærke  var:  »Seier 
eller  Død«.  Ligesom  de  homeriske  Helte  kastede  vi 
vore  Landser,  d.  v.  s.  vældige  Bønnestager,  imod 
hverandre  og  førte  ofte  en  frygtelig  Kamp  i  Rainvilles 
Have.  Hvad  enten  nu  det  Hele  fik  et  altfor  barn- 
agtigt Anstrøg,  eller  der  har  været  andre  Grunde, 
nok,  vort  Forbund  blev  af  de  større  Commilitoner 
sat  i  »Verruf«  og  opløstes  med  Vemod.  En  alvor- 
ligere Vending  fik  dette  quasi  Studenterliv,  da  jeg 
efter  et  Aars  Forløb  kom  op  i  Prima.  Her  befandt 
jeg  lille  Fyr  paa  neppe  14  Aar  mig  blandt  lutter 
voxne ,  og  for  en  Del  allerede  skjæggede  Mennesker 
paa  18  til  21  Aar.  For  at  være  deres  Lige  maatte 
jeg  altsaa  anstrenge  mig  og  lod  mig  bevæge  af  mine 
Kammerater  til  alle  mulige  gale  og  dumme  Streger 
—  jeg  var  stolt  af  at  kunne  kalde  de  lange  Karle 
saaledes  —  saa  at  jeg  snart  blev  en  »famos«  lille 
Karl. 

Naar  jeg  tænker  tilbage  paa  hin  Tid,  falder  Hoff- 
manns bekjendte  »Kater  Murr«  mig  uvilkaarlig  ind. 
Ligesom  Murr  gik  jeg  paa  Kommers.  Min  første 
»Katzpunsch«  bestod  i  Stikkelsbærvin,  og  den  derpaa 
følgende  »Katzenjammer«  var  af  en  saadan  Bcskafien- 
hed,  at  jeg  stedse  har  beholdt  en  grundig  Modbyde- 
lighed for  dette  Fluidum.  Ligesom  Murr  havde  jeg 
en  Duel,  og  det  ikke  paa  »Kradsning«  eller  »Bid«, 
men  med  blanke  Vaaben  i  Fægtesalcn.  Min  Mod- 
stander  var    meget  større  og  stærkere  end  jeg.     Der- 


19 

for  vaskede  mine  Venner  i  flere  Uger  før  Kampen 
daglig  mine  Arme  i  Eddike.  Dette  hjalp  ikke  meget, 
thi  den  Store  slog  stedse  min  Kaarde  tilside ,  og  jeg 
har  endnu  Ar  paa  mit  Legeme,  som  Tegn  paa  Kræf- 
ternes Ulighed.  Men  hvorledes  gik  det  med  Læs- 
ningen? Ak!  Man  bliver  ikke  nogen  »famos«  Karl 
ved  at  hænge  over  Bøgerne,  og  jeg  behøver  derfor 
ikke  at  sige  mere  derom. 

Disciplinen  paa  denne  Læreanstalt  var  saa  slet 
som  mulig.  Direkteur  S  tru  ve  —  den  berømte  rus- 
siske Astronoms  Fader  —  var  vel  en  dygtig  Mathe- 
matiker,  men  han  var  aldeles  forvoxen  og  havde  et 
besynderligt  Væsen.  Han  kunde  derfor  ikke  sætte 
sig  i  Respekt  hos  os  og  blev  forhaanet  ved  enhver 
Leilighed.  Rektoren,  Professor,  senere  Etatsraad 
Clausen,  Theologen  og  Professor  H.  N.  Clausens 
Farbroder,  var  en  Pedant,  som  skrev  Vers,  og  kaldtes 
Jambe-Professoren,  fordi  han  stedse  digtede  i  dette 
Versemaal.  Et  af  hans  Digte  har,  saavidt  jeg  erindrer, 
den  kraftige  Titel:  »Mordbrandraub  der  Dåneflotte«. 
De  andre  Lærere  kunde,  hvor  lærde  de  end  maatte 
være,  ikke  raade  Bod  paa  det  Uvæsen,  som  havde 
faaet  Indpas. 

Tvende  Begivenheder  husker  jeg  endnu  meget 
nøie,  og  af  disse  staaer  den  ene  maaske  optegnet  i 
Politiets  Annaler  i  Altona.  Det  var  den  saakaldte 
Barber-Feide. 

Vi  bare  røde  Huer  med  Sølvkors  paa.  Barber- 
svendene  mente  nu  ligeledes  at  være  berettigede  til 
at  bære  Landets  Farver   og   vare   saa   frække   at  gaae 

med  lignende  Huer.  Dette  kunde  selvfølgelig  ikke 
taales  paa  nogen  Maade,  og  der  opstod  i  denne  An- 
ledning en  Kamp.  Efter  nogle  foregaaende  Skjer- 
mydsler  besluttede  vi  at  foretage  et  afgjørende  Skridt. 
Vi  droge  da  samlede  til  Rain villes  Have,  og  henved 
50  Selektanere  og  Primanere  deltoge  i  denne  Marche. 
Barbersvendene,  som  med  deres  Poser  under  Armen 
gjennemstreifede  Byen,  vare  stedse  nøie  underrettede 
om  vore  Bevægelser,  og  et  Sammenstød  kunde  derfor 
ved  vor  Provokation  ikke  udeblive.  I  Palmaillen 
begyndte  Kampen,  her  havde  vi  Plads  nok  og  svang 
vore  Ziegenhainere  tappert.  Men  da  vi  kom  forbi 
Theaterbygningen  og  ind  i  de  snevre  Gader,  hvor 
der  var  mere  Færdsel,  opstod  der  et  Folke-Opløb,  og 
vi  kom  i  en  frygtelig  Trængsel.  Pøblen  raabte: 
»Die  Studenten  sind  alwedder  unklok«  og  tog  Barber- 
svendenes  Parti.  Vor  Stilling  begyndte  at  blive  mislig, 
og  paa  Hjørnet  af  »grosse  Miihlenstrasse«  og  »Hohe- 
schulstrasse«,  hvor  vor  Konditor  Gartmann  boede, 
bleve  vi  saaledes  indeklemt,  at  vi  hverken  kunde 
komme  frem  eller  tilbage.  Men  da  Nøden  var  størst, 
kom  der  Hjælp.  I  »Hoheschulstrasse«  viste  der  sig 
over  Mængdens  Hoveder  diverse  sorte  Næver,  og 
hvor  disse  faldt  ned,  der  skaffede  de  Luft.  Vi  havde 
dannet  en  kileformet  Slagorden,  —  det  gamle  Nor- 
dens Svinefylking  —  de  Største  og  Stærkeste  vare  i 
Spidsen,  og  da  Undsætningen  nærmede  sig,  brøde  vi 
frem  og  Stridskræfternes  Forening  f^mdt  Sted.  Vore 
Allierede  vare  Svendene  fra  en  stor  Smedie,  som  laa 
ligeover   for  Gymnasiet.      Med    disse  Cyklopcr   stode 

vi  paa  en  god  Fod,  og  dette  var  os  nu  til  Nytte.  Vi 
kunde  naae  til  Gymnasiets  Gaardsplads ,  som  var  be- 
skyttet ved  en  Mur,  vi  lukkede  Indgangsdøren  og 
skøde  Skodderne  for.  Udenfor  larmede  Pøblen,  men 
saa  kom  Politiet  med  nogle  Stadsoldater  og  gjorde 
Ende  paa  disse  Optøier.  Saaledes  endte  denne  be- 
rømmelige Dag. 

Den  anden  Begivenhed  var  af  en  anden  Natur 
og  stillede  vor  Loyalitet  i  det  fordelagtigste  Lys. 
Prinds  Christian,  senere  Kong  Christian  den  Ottende, 
var  vendt  tilbage  fra  sine  Reiser  i  Udlandet,  og  det 
blev  besluttet  at  hædre  ham  ved  et  Fakkeltog.  Og- 
saa  ved  denne  Leilighed  befandt  vi  os  i  Trængsel, 
men  nu  havde  vi  Politiet  paa  vor  Side ,  og  hvor  vi 
svang  vore  Fakler,  der  gik  man  saa  langt  som  mulig 
af  Veien  for  os. 

Kort  derpaa  besluttede  min  Fader  at  sende  mig 
til  det  nys  oprettede  Akademi  i  Sorø. 

Ved  min  Afgang  fra  Gymnasiet  fik  jeg  et  for- 
delagtigt Testimonium ,  som  vakte  nogle  Skrupler 
hos  mig,  thi  det  var  ufortjent ;  det  var  imidlertid 
underskrevet  af  Direkteuren  og  havde  altsaa  —  fidem 
publicam ! 

Om  mine  daværende  Kammerater  har  jeg  senere 
kun  erfaret  Lidet.  Kun  en  Eneste  af  dem  har,  saa- 
vidt  mig  bekjendt ,  erhvervet  sig  et  Navn.  Det  er 
Heinrich  Smidt,  Forfatteren  af  de  meget  læste 
Sø-Romaner.  Dengang  jeg  sad  i  Klasse  sammen  med 
Smidt   havde   han   allerede   været   Matros ,    og   kaldte 

sig  saa  Digter  Smidt  fra  Altona,  for  ikke  at  forvexles 
med  Poeten  Schmidt  fra  Lybek. 

Den  wagriske  Post,  som  over  Segeberg,  Plon  og 
Preetz  skulde  befordre  mig  til  Kiel,  var  en  gammel 
Rumlekasse,  overspændt  med  vandtæt  Lærred  og  for- 
synet med  haarde,  ubekvemme  Bænke.  Under  dette 
Telttag  fandt  jeg  en  Svensker,  som  kom  fra  Paris  og 
havde  et  militairt  Ydre.  Han  hed,  som  jeg  senere 
erfarede,  de  la  Gardie.  Da  jeg  satte  mig  paa  Bænken 
ved  Siden  af  ham,  sagde  han:  »Wir  sitzen  hier  wie 
die  Hiinne,«   han  mente   »Hiihner« ! 

Reisen  var  forfærdelig  kjedsommelig.  Heden 
ved  Segeberg  med  dens  dybe  Sandvei  tog  ingen 
Ende,  og  paa  hver  Station  var  der  flere  Timers  Op- 
hold, saa  at  vi  først  naaede  Kiel  efter  36  Timers 
Forløb.  Aldrig  har  jeg  hørt  noget  Menneske  bande 
saa  frygteligt  som  min  Svensker.  Tusinde,  ja  Millioner 
Djævle  paakaldte  han  i  Anledning  af  denne  Snegle- 
fart. I  Kiel  gik  jeg  strax  ombord  i  Parketskibet  og 
faldt,  efter  de  havte  Strabadser,  strax  i  en  dyb  Søvn 
i  Køien.  Da  jeg  vaagnede  og  gik  op  paa  Dækket, 
vare  vi  langt  ude  i  Søen,  og  jeg  saae  kun  Himmel 
og  Vand.  Et  Syn,  jeg  aldrig  før  havde  sect.  Øster- 
søens gjennemsigtige  Bølger  med  deres  Skumperler 
behagede  mig  meget,  jeg  havde  hidtil  jo  kun  havt 
Elbens  Vand  for  Øie,  og  dette  har  en  Farve  omtrent 
som  Æggesøbe.  Vi  maatte  krydse  og  kom  derved 
endog  i  Nærheden  af  Riigen.  Efter  tre  Dages  Forløb 
naaede  vi  omsider  Kjøbenhavn,  og  man  mente,  at  vi 

dog  havde  havt  en  ret  gunstig  Reise;  thi  man  havde 
i  hin  Tid  ikke  saa  store  Fordringer  som  nu. 

Synet  af  de  kummerhge  Barakker,  som  dengang 
vansirede  Gaden  ved  Toldboden ,  forbausede  mig  og 
jeg  tænkte:  »Er  dette  det  pragtfulde  Kjøbenhavn, 
hvorom  du  har  hørt  saa  meget?«  Men  da  jeg  saa 
kom  om  Hjørnet  og  saae  Amaliegaden  med  den  her- 
lige R3'tterstatue  ligge  for  mig,  da  fik  jeg  andre 
Tanker. 

Hos  mine  gifte  Brødre  og  hos  min  Onkel  blev 
jeg  modtaget  paa  den  venligste  Maade,  jeg  følte  mig 
derfor  slet  ikke  fremmed  i  den  mig  ellers  fremmede 
By.     Det  blev  imidlertid  snart  anderledes. 


III. 

Paa  Akademiet  i  Sorø. 

1822— 1828. 


I  Sorø  følte  jeg  mig  i  Begyndelsen  meget 
ulykkelig.  Jeg  kjendte  intet  Menneske  der.  Alt  var 
mig  uvant.  Sproget  talte  jeg  kun  ufuldkomment  og 
blev  derfor  haanet  af  mine  Kamerater.  Det  bløde 
d,  f.  Ex.  i  Gud,  Kjød  o.  s.  v.  voldte  mig  megen 
Ulejlighed,  jeg  sagde  naturligvis  Gut,  Kjøt  o.  s.  v., 
men  Øvelse  er  en  god  Læremester,  og  timevis  har 
jeg  øvet  mig  i  at  frembringe  den  svære  Lyd,  der  jo 
klinger  omtrent  som  dj.  —  Desuden  debuterede  jeg 
med  et  Kriminalforhør.  Nogle  Dage  efter  min  Ankomst 
fik  jeg  nemlig  Ordre  til  at  møde  hos  Politimesteren. 
I  Altona  vilde  min  Forbauselse  have  været  mindre 
stor,  men  her  følte  jeg  mig  aldeles  uskyldig,  og  med 
den  Sindsro,  som  en  god  Samvittighed  giver,  frem- 
stillede jeg  mig  for  den  strenge  Herre.  Det  var 
mig  forresten  paafaldendc,  at  Politimesteren,  strax  ved 
de  første  Spørgsmaal  om  Alder,  Navn  og  Fødested, 
temmelig  barsk  sagde  til  mig:      »Tal  De  kun  Tydsk, 

jeg  mærker  nok,  at  De  ikke  rigtig  kan  Dansk,  og  det 
kommer  an  paa  Hvad  De  siger.«  »Hvad  i  al  Verden 
kan  det  have  at  betyde,«  tænkte  jeg,  men  Sagen  var 
følgende:  Paa  Paketskibet  havde  der  været  en  q-anske 
kjøn,  ung  Dame.  Ved  Middagsbordet  havde  hun 
engang  sagt  til  Kapitainen,  at  hun  slet  ikke  forstod 
Dansk,  og  at  hun  derfor,  hvis  hendes  Mand  ikke  var 
tilstede  ved  Landingen,  ikke  vidste,  hvorledes  hun 
skulde  faa  nogle  Folk  til  at  transportere  sit  Rejsegods. 
Som  galant  ung  Kavaller  havde  jeg  tilbudt  at  sørge 
for  Alting,  men  fandt  ikke  Leilighed  til  at  udføre  mit 
Tilbud,  da  Damen  paa  Toldboden  blev  modtagen  af 
en  Herre  med  stor  Knebelsbart.  Senere  havde  det 
vist  sig,  at  den  Skjønne  var  løben  bort  fra  sin  Ægte- 
fælle i  Eckernforde  for  at  forene  sig  i  Kjøbenhavn 
med  sin  Elsker,  som  formodentlig  havde  staaet  ved 
de  histovre  garnisonerende  Jægere.  Sølvtøi  og  andre 
Kostbarheder  havde  hun  taget  med  til  en  Erindring. 
Den  krænkede  Ægtemand  havde  henvendt  sig  til 
Politiet  i  Kiel.  Kapitainen  havde  i  et  Forhør  udsagt, 
at  han  ikke  vidste  Noget  om  Sagen,  men  at  jeg 
maatte  kunne  give  Forklaring,  da  jeg  havde  paataget 
mig  at  sørge  for  Bagagen.  Men  jeg  vidste  jo  heller 
ikke  Noget  og  fik,  efter  mange  Spørgsmaal  paa  kryds 
og  paa  tværs,  omsider  Lov  til  at  gaa  hjem.  Jeg  har 
senere  ikke  erfaret  Noget  om  den  Troløses  Skjæbne. 
Har  jeg  i  mit  Liv  vist  reisende  Damer  mindre 
Opmærksomhed  end  Skik  og  Brug  er,  saa  er 
Grunden  dertil  nu  historisk  og  ikke  at  søge  i  medfødt 
Grovhed. 

I  Sorø  frøs  jeg  ogsaa  meget,  det  var  Oktober, 
Bygningen,  hvori  vi  boede,  var  nylig  bleven  opført, 
og  der  blev  endnu  ikke  lagt  i  Kakkelovnen.  Dertil 
kom,  at  jeg  led  af  Hjemve. 

Under  disse  Omstændigheder  tog  jeg  den  faste 
Beslutning  at  være  flittig  og  fandt  i  Arbeidet  snart 
den  bedste  Trøst,  Derved  erhvervede  jeg  mig  tillige 
Lærernes  Velvillie. 

Den  som  Digter  bekjendte  Christian  Wilster 
var  især  meget  venlig  imod  mig  og  hjalp  mig  at 
overvinde  de  Vanskeligheder,  som  jeg  mødte  overalt.  I 
Begyndelsen  var  det  mig  f.  Ex.  umuligt  at  oversætte  fra 
Dansk  til  Latin,  jeg  maatte  først  nedskrive  Texten  paa 
Tydsk.  Wilster  var  ogsaa  min  Privatpræceptor  d.  v.  s. 
curator  bonorum,  og  da  de  blanke  Specier,  som  min 
Fader  sendte,  dengang  endnu  gjaldt  1 5  Mk.  dansk, 
saa  vare  mine  Finanser  i  hin  Tid  i  en  blomstrende 
Forfatning.  Vor  Religionslærer  var  Lektor  Fogt- 
mann,  senere  Professor  i  Theologi  ved  Kjøbenhavns 
Universitet  og  død  som  Biskop  i  Aalborg.  Denne 
Mand  er  i  sin  Tid  bleven  meget  omtalt  og  det  ikke 
saameget  paa  Grund  af  hans  Genialitet,  som  formedelst 
hans  Originalitet.  Hans  Bolig  laa  umiddelbart  ved 
Siden  af  den  gamle  Klosterkirke,  og  han  havde  valgt 
sit  Soveværelse  saaledes,  at  han  fra  Sengen  af  kunde 
see  ned  paa  Ligkisterne  i  en  ældgammel  Gravhvælving. 
Da  man  undrede  sig  herover,  sagde  han :  »Jeg  frygter 
ikke  de  Døde,  men  de  Levende!«  Vi  ærede  Fogt- 
mann  som  en  Helgen,  thi  han  formanede  os  stedse 
til  den  strengeste  Sædelighed.   Det  Rygte,  at  Moralisten, 


skjøndt  han  var  ugift,  havde  forøget  Verdensborgernes 
Antal  med  fem,  troede  vi  ikke.  Professor  Peder 
Hjort  har  i  sin  Brevsamling  gjort  sig  megen  Umage 
for  at  redde  sin  Vens  gode  Rygte. 

Dioteren  Ing^emann  underviste  os  i  det  danske 
Sprog.  Bernhard  Severin  Ingemann  har  skrevet  meget 
sentimentale  Ting,  og  han  har  især  ved  sine  historiske 
Romaner  —  svage  Efterligninger  af  de  uforlignelige 
Vk'alter  Scott'ske  —  opnaaet  en  stor  Popularitet.  Vi 
Disciple  yndede  ham  ikke.  Skylden  har  rimeligvis 
lio^aet  hos  os,  i  det  Mindste  for  største  Delen.  Vi 
kunde  ikke  bringe  hans  Personlighed,  —  han  saae 
den  Gang  ud  som  en  velnæret  Forpagter,  —  i  Sam- 
klang med  hans  følsomme  Digte.  Det  forekom  os 
affekteret,  naar  Ingemann  med  sin  Gemalinde  satte 
sig  i  en  Baad  under  et  Løvtag  af  grønne  Bøgegrene 
og  lod  sig  roe  ud  paa  Søen,  eller  naar  han,  som  en 
anden  Joseph,  gik  bag  ved  sin  Dame,  som  madonna- 
agtig draperet,  havde  sat  sig  paa  et  Æsel.  Vi  vare 
fremdeles  vrede  over,  at  Ingemann  ved  høitidelige 
Leiligheder  stedse  placerede  sig  saaledes  i  Forsamlings- 
salen, at  han  vendte  os  Ryggen,  men  derhos  skarpt 
kunde  iagttage  os  i  det  foran  ham  værende  Speil. 

Ved  slige  Leiligheder  blev  der  sædvanlig  afsungen  en 
Hymne  eller  en  Kantate,  og  jeg  pleiede  at  akkompagnere 
paa  Pianoet.  Denne  Omstændighed  førte  mig  i 
Digterens  Hus,  hvor  jeg  maatte  spille  disse  Hymner 
for  Fruen.  Jeg  har  n^^ig  i  en  Biografi  over  Inge- 
mann læst  Meget  om  det  »h3^ggelige  Digterhjem«. 
Til   min  Skam   maa   jeg   bekjende,   at   jeg   har  kjedet 

mig  ganske  forfærdeligt  i  dette  Digterhjem.  Det 
saae  sammesteds  meget  poetisk  ud.  Damen  malede; 
her  saae  man  en  Christus-Figur,  hist  et  Dødninge- 
hoved ved  Foden  af  Korset,  saa  et  Krucifix  omslynget 
af  Blomster  o.  s.  v.  Mine  Øine  og  Øren  forlangte 
imidlertid  noget  Andet,  end  den  Sentimentalitet,  jeg 
mødte  overalt,  og  saa  var  Theen  svag  og  Smørre- 
brødet tyndt  smurt. 

Ovennævnte  Æsel  havde  engang  nær  afsted- 
kommet en  forfærdelig  Ulykke.  Fru  Ingemann  sad 
med  sin  Selskabsdame  i  en  romantisk  Sandgrav  og 
malede  efter  Naturen.  Asinus  græssede  ovenfor  og 
det  Hele  maa  have  seet  meget  poetisk  ud;  da  kommer 
det  forbistrede  Æsel  for  nær  til  Brinken  og  styrter 
med  en  stor  Masse  Jord  ned  paa  Selskabsdamen,  denne 
støder  med  Brystet  imod  en  Sten  og  laa  længe  derefter 
syg.  En  Lykke  var  det,  at  hun  slap  derfra  med  Livet. 
Man  seer,  at  Sentimentaliten  ogsaa  kan  være  for- 
bunden med  nogen  Fare.  —  Min  første  Musikunder- 
visning havde  jeg  faaet  i  Altona  hos  den  storhertuge- 
lige meklcnborgske  Ex-Kapelmester  Marpurg.  Denne 
Tonekunstner  havde  været  Lærer  for  den  Prindsesse, 
som  senere  blev  formælet  med  Prinds  Christian  af 
Danmark  og  var  Kong  Frederik  den  Syvendes  Moder. 
Marpurg  blev  forjaget  fra  Meklenburg  og  Grunden 
lader  sig  gjættc,  naar  man  betænker,  hvilket  Liv 
Prindsessen  senere  førte  i  Horsens  og  i  Rom.  I  Sørø 
fik  jeg  Underretning  om  Ex-Kapclmesterens  tragiske 
Endeligt.  Hans  Musiktimer  toge  af,  og  hans  Mopser, 
som  bleve  fodrede  med  l-løde,  Sukker  og  Tvebakker, 

toge  til.  En  uhyggelig  Morgen  fandt  man  Marpurg 
som  Lig  i  »Diebshaus«  Mølledam  og  tolv  sammen- 
bundne Mopser  ved  Siden  af  ham.  Dette  var  Enden 
paa  Visen.  Jeg  beklagede  hjertelig  den  Ulykkelige, 
uagtet  han  ofte  havde  slaaet  mig  over  Fingrene  med 
et  Blyant  og  derhos  tilraabt  mig:  »Du  spiller  som 
en  kluntet  Æsel!  Du  gjør  hundrede  tusinde  Millioner 
Feil  i  eet  Minut!« 

Havde  jeg  Musiken  at  takke  for  kjedsomme- 
lige  Aftener  i  Digterhuset,  saa  forskaffede  den  mig 
ogsaa  mange  nydelsesrige  Timer.  Der  dannede 
sig  nemlig  i  Sorø  en  Musikforening,  og  de  mest 
ansete  Familiers  Damer  toge  Del  i  sammes  Øvelser 
og  Præstationer.  Her  gjorde  jeg  først  Bekjendtskab 
med  Haydns  Skabelse  og  Aarstider,  Mozarts  Reqviem 
og  Schillers  Klokke  af  Romberg.  Disse  herlige  Kom- 
positioner indprægedes  dybt  i  mit  ungdommelige 
Sind.  Ved  Musiken  bleve  vi  bekjendte  med  de  unge 
Damer,  fik  Ado^anor  hos  Familierne  0°:  revancherede 
os,  idet  vi  inviterede  Damerne  til  de  Baller,  som 
Akademiet  gav. 

Med  Taknemlighed  og  Glæde  tænker  jeg  endnu 
tilbage  paa  de  mange  behagelige  Timer,  jeg  har  til- 
bragt i  det  Stemannske  Hus.  Daværende  Amtmand, 
senere  Statsminister,  Geheimeraad  Paul  Stemann  var, 
som  bekjendt,  en  myndig  Herre.  Han  satte  os  unge 
Mennesker  ofte  i  Forlegenhed  ved  sine  Spørgsmaal  og 
sin  drastiske  Maade  at  tale  paa,  men  han  mente  det 
godt  med  os  og  lærte  os  at  bevæge  os  med  Lethed 
i    det    selskabelige    Liv.      Fik    han    at    vide,    at    der 

fandtes  en  Elev,  som  ikke  havde  Adgang  til  nogen 
Familie,  saa  blev  en  saadan  isoleret  Yngling  strax 
indbudt  af  den  høitstaaende  Mand.  Det  var  et  smukt 
Træk,  som  levende  erkjendtes  af  os  Alle.  Husets 
elskværdige  Døttre  vare  meget  musikalske,  og  med 
en  munter  Svingom  eller  Sang  endte  gjerne  de  sæd- 
vanlige Søndagsselskaber. 

Musiken  gjorde  mig  ogsaa  paa  en  Maade  populair 
hos  mine  Kamerater.  Om  Morgenen  Klokken  6 
maatte  vi  synge  en  firstemmet  Koral  i  Forsamlings- 
salen. Om  Vinteren  var  der  meget  koldt  i  denne 
Sal,  og  Ilden  syntes  kun  pro  formå  at  brænde  i 
Kakkelovnen.  Det  var  heller  ikke  behageligt  at  berøre 
de  iskolde  Taster  paa  Pianoet  med  Fingrene.  Naar 
derfor  en  i  Musiken  ukyndig  Lektor  var  tilstede,  saa 
tillod  jeg  mig  at  forvandle  Koralens  halve  Taktnoder 
til  fjerdedels  og  disse  til  ottendedels  Noder.  Derved 
blev  Sangens  Tid  reduceret  til  det  Halve,  hvilket  blev 
paaskønnet  af  mine  Kammerater,  som,  gysende  og 
frysende,  længtes  efter  Frokosten.  Jeg  husker  endnu, 
hvorledes  ovennævnte  Lektor  Fogtmann  forundret  saae 
om  sig  med  store  Øine,  naar  Koralen  saa  hurtigt  var 
endt.  Men  han  vovede  ikke  at  gjøre  nogen  Bemærk- 
ning af  Frygt  for  at  røbe  sin  Ukyndighed  i  Musiken. 

Hvad  mine  Kamerater  angaaer,  saa  maa  jeg  først 
og  fremmest  nævne  den  senere  Etatsraad  og  Kammer- 
advokat Buntzen.  E  d  o  u  a  r  d  B  u  n  t  z  e  n*)  en  Dattersøn  af 
Komponisten  Dupuy,  havde  et  stort  musikalsk  Talent. 


^)  J.  B.  L.  C.  Edouard  Buntzen  (f.  1809)  døde  1885. 

Han  udmærkede  sig  ogsaa  ellers  ved  sine  Aandsevner. 
\i  have  tappert  kæmpet  om  den  første  Plads  i 
Klassen.  Ved  den  maanedlige  Omflytning  har  jeg 
ofte  beseiret  ham,  thi  jeg  var  dengang  flittigere  end 
han.  Men  ved  den  aarlige  Examen,  og  saaledes  ogsaa 
ved  examen  artium,  kom  hans  overlegne  ingenium 
ham  til  Hjælp,  og  han  gik  stedse  ud  af  denne  Skærs- 
ild som  den  Første,  medens  jeg  maatte  nøjes  med 
Nummer  to. 

Denne  Rivaliseren  svækkede  mærkværdigvis  ikke 
vort  Venskab.  Dette  Venskab  har  varet  igjennem  et 
helt  Liv.  Der  var  nu  ogsaa  Carl  Bagger,  som 
allerede  i  Skolen  skrev  Vers.  Jeg  skal  senere  noget 
nærmere  omtale  dette  forulykkede  Geni.  Brødrene 
Harald  og  Valdemar  Raasløff  kunne  ogsaa 
nævnes  her.  Deres  Fader  var  en  i  Altona  ansat 
Marineofficier  og  en  Ven  af  min  Fader.  Da  jeg  afgik 
til  Sorø,  besluttede  Kommandeur  Raasløff  ogsaa  at 
sende  sine  Sønner  derhen,  og  saaledes  kom  Brødrene 
til  Danmark,  hvor  de  have  spillet  en  Rolle,  den  første 
som  slesvigsk  og  senere  som  holstensk  Minister,  den 
anden  som  Krigsminister. 

Eventyrdigteren,  Etatsraad  H.  C.  Andersen  gik 
dengang  i  Slagelse  Skole  og  pleiede  om  Søndagen  at 
besøge  Ingemann.  Paa  denne  Maade  bleve  vi  Soranere 
bekjendte  med  den  i  en  sildigere  Periode  saa  berømte 
Forfatter.  Vi  anede  dengang  ikke,  hvad  der  laa  skjult 
i  ham.  Han  havde  et  besynderligt  og  knibsk  Væsen, 
og  vi  ansaa  ham  for  at  være  borneret,  da  han  ikke 
engang  kunde   skrive   orthografisk   rigtigt;    undertiden 

gjorde  vi  Nar  af  ham.  Enhver  af  os  troede  at  være 
ham  overlegen;  imidlertid  er  han  bleven  berømt  i 
hele  Verden,  og  vi,  som  gjorde  Nar  af  ham,  ere 
blevne  saa  godt  som  ubekjendte.  Jeg  kan  endnu 
ikke  fatte,  at  den  daværende  Andersen  har  skrevet 
Improvisatoren,  den  bedste  Bog  om  Italien  siden 
Goethes  Død. 

Medens  jeg  var  Student  i  Sorø  blev  den  af  min 
Fætter,  Professor  Malling*)  byggede  nye  Akademi- 
Bygning  indviet.  Det  var  en  storartet  Fest.  Kong 
Frederik  den  Sjette,  Prins  Ferdinand,  Professorerne 
ved  Kjøbenhavns  Universitet  og  den  hele  lærde 
Verden  i  Residentsen  vare  tilstede  ved  denne  Høitide- 
lighed.  Min  Onkel,  Geheimeraad  Ove  Malling,  holdt 
som  Præsident  i  Direktionen  for  Universitetet  og  de 
lærde  Skoler,  Festtalen;  det  kongelige  Kapel  udførte 
Kantaten,  og  min  Broder,  den  tidligere  omtalte 
Artilleriofficier,  afgav  med  et  Halvbatteri  Saluten,  som 
fandt  sin  Gjenklang  i  de  ellers  saa  stille  Skove. 

Der  skulde  vælges  tvende  Akademister  for  som 
Pager  at  betjene  Kongen  ved  Taffelet.  Dette  gav 
Anledning  til  en  Konflikt  imellem  aristokratiske  og 
demokratiske  Anskuelser,  om  jeg  tør  udtrykke  mig 
saaledes.  Nogle  Lektorer  mente,  at  de  to  fornemste 
Akademister  burde  beklæde  denne  Ærespost,  disse 
vare  Grev  Christian  Schmettau  og  den  senere  Kammer- 
herre de  Thygeson;  andre  derimod  holdt  for,  at  Ud- 
faldet af  cxamcn  artium  maatte  komme  i  Betragtning, 


^)  Professor,  Stadsbygmester  Peder  Malling  f.  lySi.d.  1865. 

hvorefter  Buntzcn  og  jeg  vare  de  Berettigede.  Da 
Lektorerne  ikke  kunde  blive  enige  herom,  kom  Sagen 
til  Universitets-Direktionens  Afgjørelse,  og  denne 
dekreterede,  at  Udfaldet  af  Examen  burde  gjøre  Ud- 
slaget. Buntzen  og  jeg  fungerede  da  som  Pager  og 
fik  af  Hans  Majestæt  hver  et  Guld-Repeteruhr  med 
Kjæde  og  Signeter.  Da  Kongen  overrakte  os  denne 
værdifulde  Gave,  forsikkrede  han  os,  at  han  i  Frem- 
tiden vilde  sørge  for  os.  Efter  Audientsen  overøste 
Hofmændene  i  Forgemakket  os  selvfølgelig  med  Kom- 
plimenter. Vi  vare  meget  glade  og  bleve  ganske 
stolte,  da  den  af  Professor,  senere  Etatsraad  Heiberg 
redigerede  »Flyvende  Post«  i  denne  Anledning  om- 
talte os  med  Ros.  Aviserne  har  senere  hen  i  Livet 
ofte  bearbeidet  mig,  dette  har  just  ikke  glædet,  men 
heller  ikke  bedrøvet  mig  synderligt. 

Ved  Akademiets  Indvielse  blev  Erkebiskop  Absa- 
lons Grav  aabnet,  og  jeg  kan  derfor  med  Sand- 
hed sige,  at  jeg  har  seet  den  berømte  Helt.  Anled- 
ningen hertil  skal  have  været  følgende:  Paa  Rust- 
kammeret i  Kjøbenhavn  foreviste  man  blandt  andre 
Rariteter  ogsaa  Absalons  foregivne  Pandeskal  og 
et  Par  Laarknokler.  Nu  skal  en  ung  Mediciner  have 
paavist,  at  den  omkvæstionerede  Pandeskal  havde  til- 
hørt en  Yngling  og  de  tvende  Knokler  et  kvindeligt 
Væsen.  Dette  var  for  meget  for  de  Lærde,  og  man 
vilde  have  Vished,  om  Absalon  hvilede  i  sin  Grav 
eller  ikke. 

Man  lagde  da  Haand  paa  Værket.  Da  den  indre 
Kiste    af  Bly   blev  aabnet,   saa  man  t}'deligt  det  hele 

H.  A.   Mallin?.  t 

Omrids  af  et  menneskeligt  Legeme,  næsten  at  se  til 
som  en  med  Støv  bedækket  Edderkop.  Tillige 
trængte  en  forpestet  Luft  frem,  som  i  et  Øieblik 
opfyldte  hele  Kirken.  Flere  Personer  vare  nær  ved 
at  besvime  og  ilede  hen  til  Udgangen.  Men  Biskop 
Munter,  der  ledede  Undersøgelsen,  brød  sig  kun  lidet 
om  de  mephitiske  Dunster,  han  skjød  som  en  Falk 
ned  i  Graven  og  stak  den  fundne  erkebiskoppelige 
Ring  paa  sin  Finger,  idet  han  raabte:  »Ha!  denne 
Ring  har  tilhørt  Erkebiskop  Absalon,  nu  sætter  jeg, 
Sjællands  Bisp,  den  paa  min  Finger!«  Krumstaven 
og  Kalken  fandtes  ogsaa.  — 

Omtrent  et  Aar  senere  forlod  jeg  Akademiet  for 
at  fortsætte  mine  Studeringer  i  Kjøbenhavn. 

Forinden  jeg  forlader  det  yndige  Sorø,  maa  jeg 
dog  endnu  omtale  tvende  Mænd.  Den  ene  er 
Digteren,  den  senere  Konferentsraad  Hauch.  Denne 
alvorlige  Forfatter  holdt,  som  Lektor  ved  Akademiet, 
Forelæsninger  over  Physik  og  Zoologi  og  gjorde  et 
mærkværdigt  Indtryk  paa  os.  Han  kjendte  os,  der 
vare  hans  Tilhørere,  slet  ikke;  han  var  over  al 
Beskrivelse  distrait  og  havde  en  saadan  Tankefylde, 
at  hans  Ord  undertiden  forvirredes  paa  en  næsten 
komisk  Maade.  Saaledes  sagde  han  engang:  »Mine 
Herrer,  Hvalfisken  har  levende  Blod  og  føder  røde 
Unger  ak!  om  Forladelse!  har  rødt  Blod  og  føder 
levende  Unger. «  Den  Anden  var  Akademiets  Direkteur, 
Etatsraad  Tauber.  Med  denne  Mand  burde  jeg  jo 
egentlig   have   gjort   Begyndelsen,    men    han  var  et  i 

enhver  Henseende  saa  kummerligt  Individuum,  at  det 
egentlig  nok  vil  være  det  Bedste  slet  ikke  at  omtale 
ham.  Han  har  skadet  Akademiet  meget,  og  det  er 
ubegribeligt,  hvorledes  han  er  bleven  udnævnt  til  en 
saadan  Post. 


IV. 

I  Kjøbenhavn. 

1828— 1843. 


I  Hovedstaden  levede  jeg  i  de  behageligste  For- 
hold. Da  jeg  havde  mange  Slægtninge,  kunde  jeg 
tilbringe  mine  Fritimer  i  Familiekredse  og  behøvede 
ikke  at  tage  min  Tilflugt  til  Studenterforeningen  eller 
til  Knejperne. 

Med  nogle  af  mine  Kammerater,  navnlig  Edouard 
Buntzen  og  Carl  Bagger  fortsatte  jeg  dog  min  Om- 
gang. Sidstnævnte,  som  allerede  i  Sorø  havde  vist 
sig  noget  excentrisk,  begyndte  nu  at  føre  el  vildt  og 
uordentligt  Levnet.  Det  var  Skade,  thi  Carl  Bagger 
var  unægtelig  rigt  begavet  af  Naturen  og  har  skrevet 
meget  smukke  Digte.  Endskjøndt  han  i  pekuniair 
Henseende  var  stillet  heldigt,  kom  han  dog  snart  i 
den  yderste  Elendighed  og  omgikkes  med  alskens 
uheldige  Subjekter.  Soranerne  besluttede  derfor  at 
opfordre    ham    til    at    opgive    denne    Omgang   og   at 

begynde  et  nyt  Liv.  Vilde  han  ikke  gjøre  det,  saa 
maatte  man  opgive  ham.  Buntzen  og  jeg  fik  det 
lidet  behagelige  Hverv  at  overbringe  ham  dette  Bud- 
skab. Da  vi  kom  ind  til  Bagger,  og  havde  meddelt 
ham  det  Fornødne,  svarede  han:  »Jeg  er  netop  i 
Færd  med  at  skrive  en  Novelle,  »Min  Broders  Levnet« 
og  jeg  omgaaes  hine  Folk  kun  for  at  studere  dem; 
jeg  har  Brug  for  saadanne  Karakterer.« 

Da  jeg  derpaa  bemærkede:  »Du  studerer  dem 
saalænge,  til  du  bliver  ligesom  de  ere,«  blev  han 
meget  opbragt  og  viste  os  Døren.  Jeg  har  senere 
hverken  talt  med  ham,  eller  seet  noget  til  ham.  Den 
omtalte  Novelle  har  gjort  Opsigt,  den  indeholder 
Beskrivelsen  af  hans  eget  Levnet.  Man  har  for  nogle 
Aar  siden  udgivet  Carl  Baggers  samlede  Skrifter  og  i 
en  Biographi  meget  udpyntet  ham.  Biographier  —  og 
Historien  overhovedet  —  maa  imidlertid  stedse  læses 
med  Kritik. 

Da  jeg  havde  endt  mine  juridiske  Studier,  for- 
lovede jeg  mig  med  Gjenstanden  for  min  inderlige 
Tilbøielighed  *).  Ved  min  Forlovede,  der  senere  som 
min  Hustru  gjennem  hele  Livet  i  Glæde  og  i  Sorg 
trofast  har  staaet  ved  min  Side,  blev  jeg  bekjendt 
med  flere  udmærkede  Personligheder.  Ved  hende  fik 
jeg  Adgang  til  Biskop  Mynsters  Hus.  Da  jeg  var 
der  første  Gang,  førte  Biskoppen  mig  hen  til  sin 
Svigermoder,    Enken    efter    den    lærde    og    adspredte 


*)  Louise  Birgitte  Henriette  Hagen,  f.  21.  Juli  i8i  i  •]*  4.  Febr. 
1886.     De  bleve  gifte  19.  Oktober  1839. 

Biskop  Munter;  denne  Dame,  der  stammede  fra  en 
patricisk  Slægt  i  Lybek,  var  bleven  aandsforvirret  af 
Egoisme.  Egenkj ærligheden  drager  stundom  stedse 
snevrere  Kredse  om  den  menneskelige  Aand,  indtil 
denne  selv  begynder  at  dreie  sig  i  Kreds.  Da  nu 
Biskoppen  sagde:  »Mama,  her  er  den  unge  Malling, 
Louise  Hagens  Forlovede,«  svarede  hun  med  en 
klynkende  Stemme:  »Was  hilft  das  mir.«  Hverken 
Bispen  eller  jeg  vidste,  hvad  vi  skulde  svare  herpaa.  Min 
Forlovede  gjorde  mig  ogsaa  bekjendt  med  Thorvaldsen, 
hun  stod  i  stor  Gunst  hos  den  berømte,  gamle 
Kunstner,  thi  hun  havde  engang  fra  hans  Atelier 
modtaget  et  Stykke  Ler  og  deraf,  ved  Hjælp  af  en 
flad  Pibekradser,  dannet  en  dille  Buste  af  mig,  som 
lignede  meget  godt.  Den  store  Billedhugger  var 
ganske  henrykt  over  dette  Arbeide,  satte  Busten  paa 
Udstillingen  paa  Charlottenborg,  og  vilde  overtale 
min  Forlovede  til  ganske  at  hellige  sig  Kunsten, 
hvilket  dog  blev  forhindret  ved  min  Indsigelse.  Efterat 
jeg  havde  giftet  mig,  kom  Thorvaldsen  af  og  til  i 
mit  Hus.  Han  var  altid  elskværdig  og  ved  Bordet 
meget  underholdende,  men  efter  Bordet  vilde  han 
spille  Lotteri,  og  mærkeligt  nok  kunde  han  tilbringe 
hele  Aftenen  med  at  lægge  Glasstykker  paa  de  med 
Tal  bedækkede  Tavler.  Dette  var  ikke  meget  under- 
holdende. 

Efterat  jeg  havde  taget  juridisk  Examcn,  var  jeg 
som  Volontair  kommen  ind  i  Rentekammerets  tydske 
Afdeling.     Hovedstadens  Beliggenhed  paa  en  0,  ikke 

i  Statens  Centrum,  men  ligesom  i  Peripherien,  liavde 
ikke  undladt  at  øve  sin  Indflydelse  paa  mig.  For- 
holdene i  Hertugdømmerne  forstod  jeg  ikke  at 
bedømme,  de  afficerede  mig  ikke. 

Den  Lornsenske  Agitation  har  jeg  dengang  næppe 
bemærket.  Jeg  troer  det  gik  Kongen  ikke  stort 
anderledes,  thi  medens  den  stod  rigtig  paa,  anede 
han  ikke  nogen  Fare,  og  først  senere,  da  den  allerede 
var  i  Aftagende,  blev  den  af  de  tydske  Bureaukrater 
benyttet  for  at  faae  Kongen  til  at  oprette  den  slesvig- 
holstenske Regering,  Provinsialstænder  o.  s.  v. 

I  Rentekammeret  blev  jeg  efter  nogle  Aars  Forløb 
konstitueret  som  Chef  for  det  slesvigske  Expeditions- 
kontor,  men  kunde  ikke  opnaa  at  blive  definitivt  ud- 
nævnt. Min  Sektionschef,  Grev  Carl  Moltke  til 
Niitschau,  mente,  at  man  vilde  støde  i  den  store 
Trompet  —  »Kieler  Korrespondenzblatt«  — ,  naar  en 
dansk  Kandidat  blev  Kontorchef  i  den  tydske  Afdeling. 
Dengang  var  jeg  i  Grevens  Øine  ikke  tydsk  nok, 
senere,  troer  jeg,  tænkte  han  anderledes,  og  de  Tider, 
som  have  kunnet  bringe  den  konsekvente  Grev  Carl 
Moltke  til  at  forandre  Anskuelse,  maae  have  været  af 
en  særegen  Natur.  Imidlertid  skylder  jeg  dog  denne 
hæderhge  Statsmand  den  Bemærkning,  at  han  bevirkede 
min  Udnævnelse  til  Landskriver,  Aktuar  og  Husfoged 
i  Landskabet  Stapelholm  ved  Eideren,  fordi 
han  indsaae  det  Uretfærdige  i,  at  jeg  uforskyldt  skulde 
lide  derved,  at  en  Strid  mellem  det  danske  og  tydske 
Element  var  udbrudt,  som  man  ikke  synderligt  havde 


40 


tænkt  paa,  da  jeg  blev  antaget  af  Rentekammeret. 
Saaledes  var  det  da  forbi  med  mit  sorgfrie,  lykkelige 
Liv  i  Kjøbenhavn,  og  jeg  blev  nu  kastet  ind  i 
en  Hvirvel ,  som  jeg  dengang  ikke  havde  nogen 
Anelse  om. 


V. 

I  Slesvig. 

1843— 1848. 


Pressens  Raab  udeblev  ikke  ved  min  Udnævnelse : 

»Atter  et  vigtigt  Embede  bortgivet  til  en  Jurist 
fra  Danmark«. 

»Vi  ville  ønske  den  nye  Husfoged,  at  han  ikke 
maa  blive  siddende  hverken  i  Klæget  eller  i  Sandet«  *). 

Saaledes  var  den  Velkomsthilsen,  man  bød  mig. 
Ansigterne  i  Byen  Slesvig  vare  tilsvarende.  Prindsen 
af  Augustenborg,  ved  hvis  Udnævnelse  til  Statholder 
enhver  Ven  af  Monarkiet  vistnok  har  tænkt  paa 
Bukken  med  Havresækken,  modtog  mig  med  en 
spodsk  Mine  og  tiltalte  mig  paa  Dansk,  vistnok  ikke 
af  Forkjærlighed  for  dette  Sprog,  men  snarere,  fordi 
han     derved      indirekte     vilde     tilkjendegive :        »Du 


*    Som   Husfoged   havde   jeg  Opsynet  over  Veiene,   og 
disse  var  dengang  i  en  maadelig  Tilstand, 

(Forf.  Anm.) 

Stakkel  vil  være  Embedsmand  her  og  kan  ikke  engang 
tale  Tydsk«,  eller  noget  Lignende. 

Da  jeg  havde  fortalt  Prindsen  mine  Antecedentier 
og  grundig  havde  overbevist  ham  om,  at  jeg  var  det 
sidstnævnte  Sprog  fuldkommen  mægtig,  kom  der  kort 
efter  en  Avisartikel,  som  viste,  at  hans  Durchlauchtig- 
hed  ogsaa  kunde  virke  beroligende  gjennem  Pressen, 
naar  han  vilde.  Paafaldende  var  en  Ytring,  som  han 
uden  videre  Anledning  dengang  gjorde ;  han  traadte 
nemlig  under  Samtalen,  som  fandt  Sted  paa  Gottorp 
Slot,  hen  til  Vinduet  og  sagde:  »Jeg  boer  højt,  men 
kan  derfor  ogsaa  falde  dybt!«  Dette  viser,  hvilke 
Tanker  Prindsen  allerede  havde  fem  Aar  før  Kata- 
strophen.  Mit  Embede  tiltraadte  jeg  da,  og  Bønderne 
ved  Eideren  studsede,  naar  jeg  svarede  dem  paa 
klassisk  Plattysk.  »Kan  De  ogsaa  vort  Sprog?«  sagde 
de,  »der  staar  jo  i  Avisen,  at  De  er  en  Dansk.« 
Sprogstridens  Virkning  sporedes  overalt  dengang,  og 
der  skjuhe  sig  meget  Andet  under  den. 

Enkelte  have  villet  nægte  Sproget  al  Betydning 
i  Statssager.  Saavidt  kan  man  imidlertid  ikke  gaae; 
thi  den  Stat  er  unægtelig  bedst  faren,  i  hvilken  der 
kun  findes  een  Nationalitet,  men  er  dette  ikke  Til- 
fældet, da  maa  man  vel  vogte  sig  for  at  stille 
Sproget  over  Staten.  Det  kommer  mere  an  paa, 
hvad  en  Mand  tænker,  end  i  hvilket  Sprog,  han 
udtrykker  sine  Tanker,  og  naar  han  siger:  »Es  lebe 
der  Konig«,  saa  er  han,  efter  min  Mening,  en  bedre 
Statsborwr,  end  naar  han  raaber:   »ned  med  Kongen!« 

Al  Sprogtvang  er  forkastelig,  thi  den  strider 
mod  en  af  Menneskets  Grundrettigheder  og  sætter 
derfor  ondt  Blod.  Dette  kunne  Professorer  og  Skole- 
mestre ikke  forstaa,  og  disse  Herrer  gjøre  derfor 
bedst  i  at  overlade  Statens    Styrelse  til    Statsmænd. 

Paa  mit  n^'e  Opholdssted,  Siiderstapel,  som 
ligger  ved  Eiderfloden,  levede  jeg  i  de  første  Aar 
uforstyrret,  men  temmelig  isoleret.  Forholdet  mellem 
Kongeriget  og  Hertugdømmerne  blev  mere  og  mere 
spændt,  og  de  Mennesker,  jeg  levede  iblandt,  delte 
ikke  min  Sympathi  for  hele  Staten.  Kong  Christian 
den  Ottende  udgav  da  det  bekjendte  aabne  Brev. 
Det  var  forsaavidt  godt  nok,  men  Formen  var  uheldig. 
Enhver  tydsk  Professor  eller  Publicist  kunde  jo  nu 
polemisere  imod  denne  i  Form  af  en  Epistel  fremsatte 
Anskuelse,  og  der  flød  da  ogsaa  en  utrolig  Mængde 
Blæk  i  denne  Anledning.  Det  havde  været  bedre, 
om  Begrundelsen  af  Kundgjørelsen  havde  været  saa- 
ledes:  »Vi  Christian  den  Ottende,  af  Guds  Naade 
o.  s.  V.  byde  og  befale  herved«,  saa  kunde  det  aabne 
Brevs  Indhold  komme.  Da  Kongen  omsider  havde 
taget  en  fast  Beslutning  og  1846  udnævnt  Grev  Carl 
Moltke  til  Præsident  for  det  slesvig-holsten-lauenborgske 
KancelU,  Kammerherre  v.  Scheele  til  Præsident  for 
den  slesvigholstenske  Regering,  og  givet  denne  nye 
Medlemmer,  begyndte  alvorlige  Symptomer  paa  Util- 
fredshed at  vise  sio;,  navnlio:  i  Bven  Slesvior, 

Kongen  gav  Audients  paa  Gottorp  Slot  og  næppe 
vare  vi  komne  derfra,  før  der  i  Gaderne  samlede  sig 
store   Menneskemasser.     En   tæt,    sluttet   Hob,    hvori- 

blandt  Advokater,  Kieler-Studenter  og  Fruentimmer, 
drog  med  Slesvig-Holsten-Sangen  hen  til  Dæmningen 
ved  Slottet,  slog  Ruderne  ind  paa  flere  Steder  og 
demolerede  en  Toldbetjents  Hus.  Byens  Borgermester 
Herr  Etatsraad  Jessen,  havde  aldeles  tabt  Hovedet. 
Han  gik  med  sin  Kaarde  og  trekantede  Hat  op  og 
ned  i  Stuen  hos  Gjæstgiverinden,  Madame  Essel- 
bach,  og  saae  omtrent  ud  som  Kråhwinkler  Admi- 
ralen, der  stikker  i  Søen  med  sine  Tappre. 

Da  viste  Madame  Esselbach  sig  udenfor  Vinduet 
og  sagde:  »Jessen,  Du  maa  komme  ud,«  men  hertil 
var  denne  ikke  oplagt.  Han  foer  om  som  en  Flue  i 
en  Flaske,  vred  sine  Hænder  og  sukkede:  »Gode  Gud, 
hvad  skal  det  blive  til.«  Nu  traadte  Madamen  ind  i 
Værelset,  satte  Hænderne  i  Siden  og  raabte:  »Jessen, 
nu  maa  Du  min  Salighed  komme  ud!« 

Hvorfor  var  hun  ikke  Borgermester! 

Jessen  gik  da  ud  og  traskede  afsted  med  Massen, 
men  uden  at  gjøre  nogen  Indsigelse.  Han  kunde  saa 
dog  sige,  at  han  havde  været  paa  Pladsen.  Omsider 
kom  der  Dragoner  og  Jægere,  Mængden  adsplittedes 
og  smuttede  bort  gjennem  Haverne  bag  Husene. 

Da  man  yttrede  Frygt  for,  hvorledes  det  vilde 
gaae  i  Rendsborg,  naar  Kongen  kom  derhen,  sagde 
den  gode  Madame  Esselbach:  »Der  gaae  de  Karle 
ikke  ind,  det  Hul  er  en  Musefælde.«  Det  hele  havde, 
i  Sammenligning  med  de  senere  Aars  Begivenheder, 
et  temmelig  naivt  Præg.  Amtmanden,  Kammerherre 
V.  Scheele,  gik  i  fuld  Uniform  midt  ind  i  Klyngerne 
og    bød    dem    at    gaa    hjem.     Halvandet  Aar   senere 

maattc  han  skjule  sig,  da  det  ellers  vilde  være  gaaet 
ham  meget  ilde. 

Da  jeg  ønskede  Grev  Moltke  til  Lykke  i  Anled- 
ning af  hans  Udnævnelse  til  Kancelli-Præsident,  sagde 
han:      »Ja,  der  hører  i  Sandhed  Lykke  til.« 

Kongen  var  til  The  hos  Scheele,  flere  af  de 
slesvig-holstenske  Bureaukrater  udebleve  og  sendte 
deres  Damer.  Det  var  ret  morsomt  at  se  disses 
forbindtlige  Hyæne-Smil.  Dette  Smil  var  som 
Sværdets  Blinken. 

Forstemt  kom  jeg  hjem  fra  Slesvig.  Uveirs- 
skyen  havde  udsendt  sine  første  Lyn,  og  Enhver, 
som  ikke  hørte  til  det  exalterede  Parti,  trak  sig  tilbage 
til  sit  Hus. 

Blandt  de  Exalterede  i  det  sydvestlige  Slesvig 
udmærkede  sig  især  Landfoged  Volquarts  i  Siider- 
stapel  og  Landinspekteur  Tiedemann,  som  boede  i 
Nærheden.  Volquarts  havde  været  en  Ven  af  den 
bekjendte  Lo  r  ns  en,  han  var  Social-Demokrat  og 
derhos  hellig,  en  Mand  med  megen  Aand  og  Vel- 
talenhed, forresten  en  gaadefuld  Karakter  af  den 
farligste  Slags.  Som  Dreng  var  han  løbet  bort  fra 
sine  Forældre  og  gaaet  til  Schweiz,  hvor  han  ventede 
at  træfl"e  bedre  Mennesker!  Her  drev  Nøden  ham  til 
hollandske  Hververe.  Efter  flere  Aar  kom  han  tilbage 
som  hollandsk  Underofficer  og  beg}mdte  da  først  at 
studere  Jurisprudents.  Efter  Aaret  1848  kom  han  i 
Konflikt  med  de  daværende  Magthavere,  vilde  ikke 
være  Amtmand  i  Neumiinster,  men  pønsede  paa  at 
blive   slesvigholstensk   Kultusminister,   forsøgte   senere 

at  udmabe  Republiken  paa  Torvet  i  Rendsborg  og 
nedlagde  derpaa  sit  Mandat  som  Medlem  af  den  saa- 
kaldte  slesvigholstenske  Landdag,  fordi  denne  For- 
samling ikke  var  tilstrækkelig  demokratisk.  Efter 
Krigen  blev  han  ikke  udelukket  fra  Amnestien,  — 
formodentlig  fordi  Siiderstapel  ikke  laa  paa  Hoved- 
routen,  —  han  blev  afsat  som  Landfoged  i  Stapel- 
holm  og  døde  nogle  Aar  senere  som  underordnet 
Kommunal-BestiUingsmand  i  sin  Fødeby  Heide.  »Sic 
eunt  fata  hominum«  1 

Tiedemann  var  en  ganske  anden  Karakter,  han 
var  af  Natur  godmodig,  men  meget  forfængelig. 
Havde  Rentekammeret  i  rette  Tid  forsynet  ham  med 
en  Titel  og  bevilget  en  Ansøgning,  som  angik  hans 
Landeiendoms  Skatteforhold,  saa  var  han  rimeligvis 
ikke  gaaet  til  den  Yderlighed,  som  han  gjorde. 
Hertugen  af  Augustenborg  forstod  bedre  at  smigre 
hans  Forfængelighed,  forsynede  hans  Kjælder  med 
Vin  o.  s.  V.  Da  Partilederne  ikke  vare  fornøiede 
med  den  landlige  Befolknings  konservative  Holdning, 
blev  Tiedemann  opfordret  til  at  bringe  Bønderne  i 
Bevægelse.  Som  Løftestang  benyttedes  den  saakaldte 
slesvig-holstenske  Bankierforretning,  og  saa  ivrig  var 
Tiedemann,  at  han  paalagde  de  tydske  Jomfruer  ikke 
at  skjænke  nogen  Yngling  Haand  og  Hjerte,  naar  denne 
ikke  iforveien  havde  fremlagt  en  Kvittering  for  gjort 
Indskud  i  Bankinstitutet.  Agitationen  lykkedes  i  det 
Hele.  Etsteds  blev  Hr.  Tiedemann  endogsaa  sat  paa 
en  med  fire  Skimler  bespændt  Vogn  og  en  Trompeter 
red  blæsende  forud.    Undertiden  havde  han  dog  nogen 

Kummer.  1  en  By  i  Holsten  sprang  en  vittig  Læge, 
som  Tiedemann  havde  opfordret  til  at  foretage  den 
parlamentarisk  nødvendige  Introduktion,  op  paa  et 
Bord  og  raabte:  »Mine  Herrer,  den  store  Markeds- 
skriger  Tiedemann  er  arriveret,  han  har  lige  nu 
udnævnt  mig  til  sin  Bajads!«  Da  man  tilstrækkelig 
havde  benyttet  Tiedemann,  bortkastede  man  ham  som 
en  udpresset  Citron  og  »den  slesvig-holstenske  Regne- 
mester« blev  ikke,  som  han  havde  ventet,  Finants- 
minister,  men  Veiviser  for  den  preussiske  Armee. 
Af  Ærgrelse  herover  blev  han  syg  i  Kolding  og  døde 
kort  efter  i  Rendsborg.  I  flere  Aar  troede  Bønderne, 
at  han  levede  endnu,  og  at  man  i  Rendsborg  havde 
begravet  en  Ligkiste  med  Stene  i.  Saaledes  gik  det 
jo  ogsaa  med  den  første  Napoleon,  Bønderne  maae 
altsaa  vel  have  anseet  deres  Agitator  for  en  stor 
Mand.  Tiedemann  havde  jeg  kjendt  i  mange  Aar. 
Da  han  begyndte  sin  politiske  Agitation,  sagde  han 
engang  til  mig:  »Jeg  troer,  vi  have  forskjellige 
Anskuelser,  men  lad  dette  ikke  forstyrre  vort  person- 
lige Forhold.« 

Derpaa  svarede  jeg,  at  en  Demagog  og  en 
kongelig  Embedsmand  ikke  passede  sammen,  og  det 
var  den  sidste  Samtale,  jeg  har  havt  med  Manden. 
Den  i  Kjøbenhavn  udkommende  »Corsar«  afmalede 
ham  stedse  som  en  frygtelig  lille  Vildtydsker.  I 
Virkeligheden  var  han  en  lang,  tynd  Mand  med  et 
fredeligt  Ansigt,  som  ikke  engang  kunde  faa  et  glubsk 
Udtryk,  da  han  lod  Skj ægget  staae  i  Form  af  en 
Fodpose. 


48 

Det  var  i  Sommeren  1847,  ^^  Kong  Christian 
den  Ottende  sidste  Gang  var  paa  sin  Yndlingsø  Føhr. 
Han  spurgte  mig  dengang  om,  hvorledes  Tilstanden 
var  i  min  Egn,  og  da  jeg  sagde,  hvorledes  Sagerne 
stode,  blev  han  vred  og  spurgte,  om  jeg  vilde  rokke 
hans  Tillid  til  Hertugdømmerne.  At  Kongen  talte 
med  en  underordnet  Embedsmand  om  Sligt,  viste,  at 
han  ikke  var  ganske  rolig,  og  at  han  ikke  kunde 
taale  at  høre  Sandheden,  røbede  Mangel  paa  Mod. 
Forøvrigt  havde  Kong  Christian  den  Ottende  den  for- 
træffelige Egenskab,  at  han  følte  sig  som  alle  sine 
Undersaatters  Konge.  Fem  Maaneder  efter  denne 
Samtale  var  Kongen  død,  og  Uveiret  brød  løs. 


1848— 1851. 


Det  er  vanskeligt  at  beskrive  Tilstanden  i  den 
Tid,  som  umiddelbart  gik  forud  for  Prindsen  af 
Augustenborgs  Indmarsch  i  Rendsborg  og  Prokla- 
mermgen  af  den  saakaldtc  provisoriske  Regering. 
Man  følte,  at  man  gik  'paa  en  Vulkan,  uvis  om, 
hvad  Tiden  vilde  bringe.  Hvad  de  Indviede  have 
vidst,  vced  jeg  ikke,  kun  det  veed  jeg,  at  med  den 
9de  Marts  ophørte  i  min  Egn  al  Forbindelse  med 
Hovedstaden  og  der  ankom  hverken  officielle  eller 
private  Skrivelser  med  yngre  Datum  end  denne.  Jeg 
har,    da   Bevægelsen    først   udbrød  nogle  Uger  senere, 

ikke  kunnet  forkkirc  denne  besynderlige  Omstændig- 
lied,  og  har  senere  søgt  at  erholde  Oplysning  derom- 
nien  Ingen  har  kunnet  give  mig  den.  Paa  forfærde, 
lige  Rygter  manglede  det  ikke.  Man  troede  alminde- 
ligt, at  Kong  Frederik  den  Syvende  holdtes  fangen 
paa  Christiansborg  Slot ;  saa  hed  det  sig,  at  han  var 
flygtet  og  landet  i  Kiel,  herover  jublede  Bønderne  og 
raabte:  »Lad  ham  kun  komme,  vi  ville  beskvtte 
ham!«  Senere  fortaltes,  at  Sø-Defensionen  i  Kjøben- 
havn  blev  armeret  mod  Russerne  m.  m.  Det  ene 
Rygte  opslugte  det  andet,  og  man  vidste  ikke,  hvad 
man  skulde  troe.  —  Den  sidste  legale  Landmilitair- 
session  blev  afholdt  i  Siiderstapel,  og  det  unge  Mand- 
skab havde  allerede  vist  sig  meget  balstyrig.  Om 
Aftenen  vare  de  Sessionsdeputerede  hos  mig,  og  da 
høite  jeg  en  Præst  hviske  til  en  anden  af  mine 
Gjæster:  »Generalen  er  allerede  udnævnt.«  Jeg 
lagde  ikke  synderlig  Vægt  paa  disse  Ord,  da  jeg 
kjendte  Præsten  som  en  exalteret  og  meget  talende 
Person,  men  denne  Gang  havde  han  ikke  snakket 
hen  i  Vind  og  Veir.  Nogle  Dage  senere  kom  samme 
Præst  kjørende  paa  en  Vogn  med  trikolore  Faner,  og 
efter  ham  en  Række  af  henved  50  \''ogne  tæt  besatte 
med  Bønder.  Landfoged  Volquarts  havde  paa  denne 
uheldsvangre  Dag  —  det  var  en  Søndag  —  sammen- 
kaldt en  Folkeforsamling,  og,  inden  jeg  fik  Tid  til  at 
tænke  over  Præstens  besynderlige  Optog,  var  Torvet 
til  min  store  Overraskelse  opfyldt  med  flere  tusinde 
Mennesker.      Alt    var    holdt    saa    hemmeligt,    at   jeg 

H.  A.  Mallins:.  a 

ikke  havde  nogen  Anelse  om,  at  en  saadan  For- 
samling skulde  finde  Sted. 

Da  jeg  fra  mit  Kontor  kom  ind  i  Dagligstuen, 
forefandt  jeg  der  den  senere  saa  bekjendte  Helgesen. 
Han  sagde:  »Jeg  kan  ikke  tænke  mig,  at  Slesvig 
skal  rives  fra  Danmark,  men  det  kan  blive  galt 
nok,  Slesvigholstenerne  kunne  marschere  med  tyve 
tusind  Mand,  hvis  de  faae  Tid  til  at  organisere  en 
Armee.  De  maa  ud  for  at  se,  hvad  det  bliver  til, 
det  nytter  ikke,  at  en  Enkelt  modsætter  sig,  naar  et 
helt  Folk  reiser  sig.«  Paa  Torvet  saae  man  Hoved 
ved  Hoved,  fra  Husene  vaiede  der  tydske  Flag  og  i 
Midten  stod  Landfoged  Volquarts  paa  en  Vogn.  Han 
holdt  en  fanatisk  Tale  efter  den  Tids  Smag,  han 
skildrede  det  store  Fædrelands  Herlighed,  forskrev 
Gods  og  Blod  for  den  tydske  Sag,  og  dal  han  til 
Slutning  spurgte:  »Ville  I  være  Russere  eller  Fransk- 
mænd?« da  raabte  Mængden:  »Nei!«  »Ville  I«  — 
lang  Pause,  »være  Danske?«  »Nei,  nei!«  »Hvad  ville 
I  da  være?«  »Slesvig-holstenere,  Tydske!«  Dermed 
var  denne  Tale  endt. 

For  at  beskytte  min  Hustru  og  mine  smaa  Børn 
og  for  ikke  at  blive  fordrevet  fra  mit  Hus,  var  jeg 
da  nødt  til  ogsaa  at  bestige  Vognen.  Jeg  sagde  til 
Mængden,  at  jeg,  som  bekjendt,  var  knyttet  med 
mange  Baand  til  Danmark,  men  at  jeg,  da  jeg  ikke 
var  rapelleret  af  Regeringen,  vilde  blive  paa  min  Post 
og  fremdeles  bestyre  mit  Embede. 

Senere  blev  der  fremlagt  en  Proklamation,  som 
Alle  underskreve   og  som  jeg  ogsaa  maatte  sætte  mit 

Navn  under.  Med  Bitterhed  i  Hjertet  underskrev  jeg, 
thi  som  Royalist  og  med  levende  Sympathi  for  det 
gamle  danske  Monarki  hadede  jeg  al  Separatisme,  og 
de  almindelige,  national-politiske  Phraser  i  Manifestet 
vare  heller  ikke  efter  min  Smag.  Havde  jeg  imidler- 
tid dengang  havt  nogen  Anelse  om,  at  den  separa- 
tistisk-eiderdanske  Færd  i  Kjøbenhavn  strax 
vilde  erholde  det  kongelige  Stempel  paa- 
trykt,  og  derved  blive  berettiget  til  at 
stemple  den  slesvig-holstenske  Separatisme 
som  Oprør,  saa  havde  jeg  nægtet  min  Underskrift 
og  hellere  ladet  det  Værste  gaa  ud  over  mig. 

Som  Sagerne  nu  stod  og  i  den  Formening,  at 
jeg  stod  midt  imellem  en  dansk  og  en  tydsk  Revolu- 
tion, underskrev  jeg. 

Det  var  den  ulykkeligste  Dag  i  mit  Liv,  men 
midt  i  al  den  Tummel  fattede  jeg  dog  den  faste 
Beslutning,  kun  at  gjøre,  hvad  jeg  blev  tvungen  til 
og  derhos  stedse  at  beholde  den  kongelige  Interesse 
for  Øie. 

Dette  har  jeg  holdt,  og  det  var  Kilden  til  alle 
mine  paafølgende  Lidelser. 

Dagen  efter  denne  saa  meget  omtalte  Forsamling 
indløb  der  et  Cirkulaire  fra  den  provisoriske  Regjering 
i  Rendsborg.  Den  var  klog  nok  til  i  dette  kun  at 
anmelde  sin  Tilværelse,  samt  at  opfordre  Embeds- 
mændene til  at  forblive  paa  deres  Post  og  følge  de 
bestaaende  Love.  Hvad  man  end  kan  sige  om  denne 
Regerings  Sammensætning,  saa  maa  det  dog  ind- 
rømmes, at  enhver  Regering  er  bedre  end  Anarki,  og 

det  saae  i  Sandhed  broget  ud  i  Landet.  Advokater 
og  andre  uvedkommende  Personer  droge  om,  og  ind- 
kaldte Mandskab  til  Rendsborg;  man  sendte  fra  alle 
Kanter  Proviant  og  Fourage  til  denne  Fæstning,  og 
hvo,  som  ikke  havde  Naturalier  at  præstere,  maatte 
give  Penge.  Senere  marscherede  man  til  Flensborg, 
som  om  der  skulde  finde  et  Slagsmaal  Sted.  Saaledes 
fik  en  af  mine  Kontorister  fat  i  en  Bøsse  og  løb  afsted 
en  Fredag  Aften,  næste  Søndag  Aften  sad  han  fangen 
i  et  dansk  Krigsskib.  En  forstandig  Bonde  yttrede  i 
den  Anledning:  »Jeg  vil  hellere  have  en  Fjende  foran 
mig,  end  denne  Karl  bag  ved  mig,  han  har  jo  aldrig 
før  havt  et  Gevær  i  Haanden.«  Affairen  ved  Bov 
viste  imidlertid,  at  der  er  Forskjel  mellem  Krig  og 
Slagsmaal.  Efter  denne  Bataille  kom  den  Bracklowske 
Friskare  flygtende  til  Siiderstapel  og  gik  ilsomst  over 
Eideren.  Disse  Helte  havde  et  eventyrligt  Udseende 
—  omtrent  som  Caspar  i  Jægerbruden  —  de  havde 
brede  sort-rød-gyldne  Baand  over  Kjolen  og  et  hvidt 
uldent  Tæppe  med  to  Huller  i,  hvorigjennem  de  stak 
Armene  og  lod  Tæppet  flagre  for  Vinden.  De  sagde 
»I  Morgen  tage  de  Danske  Rendsborg.«  Havde  man 
gjort  dette,  og  Alverden  ventede  det,  saa  havde  det 
Hele  rimeligvis  dermed  været  forbi.  Ja,  eller  havde 
det  været  Kongen  muligt  ikke  at  indlade  sig  paa 
nogen  Kamp,  saa  var  den  slesvig-holstenske  Rejsning 
sandsynligvis  sunken  sammen  i  sig  selv. 

Til  nærmere  Forklaring  maa  Følgende  tjene: 
Februar-Revolutionen  i  Paris  havde  virket  som  et 
elektrisk  Stød  næsten  over  hele  Europa.    I  Tydskland 

var  cndoo.saa  den  besiddende  Klasse  bleven  rcvolu- 
tionær,  og  da  enhver  Revolution  vil  æde,  saa  er  det 
troligt  nok,  at  den  store  germaniske  Bølge  dengang 
i  ethvert  Tilfælde  vilde  have  overskyllet  det  danske 
Territorium,,  men  den  var  vistnok  af  sig  selv  væltet 
tilbage  ved  Reaktionens  Indtrædelse.  Denne  paafulgte 
snart,  thi  den  besiddende  Klasse  indsaae  efter  kort 
Tids  Forløb,  at  den  nok  kunde  kuldkaste  Throner, 
men  hvad  saa?  Saa  skulde  den  dele  og  dertil  havde 
den  ingen  Lyst;  den  slog  sig  derfor  fra  Revolutionen, 
Reaktionen  indtraadte,  og  fra  det  Øieblik  af  var  den 
slesvig-holstenske  Sags  Skjæbne  egentlig  allerede 
afgjort.  Man  vil  maaske  indvende,  at  Preusserne 
vare  komne  alligevel.  Vel  muligt,  men  man  maa 
lægge  Mærke  til,  at  de  tydske  Armeer,  som  i  Aaret 
1848  gik  over  Elben,  kun  af  Navn  vare  kongelige, 
hertugelige  p.  p.  Tropper,  i  Virkeligheden  var  det 
den  tydske  Revolution  »in  armis«.  Hvis  altsaa  Kong 
Frederik  den  Syvende,  den  legitime  Hersker,  havde 
kunnet  forholde  sig  rolig,  saa  —  dog  vi  ville  lade 
dette  staa  ved  sit  Værd.  Saa  meget  er  vist,  at  det 
havde  sat  de  slesvig-holstenske  Ledere  i  den  største 
Forlegenhed,  hvis  man  i  Kjøbenhavn  havde  seet 
Tingen  an  med  den  absolute  Regent  i  Spidsen.  Stats- 
forfatningen havde  man  vel  senere  kunnet  finde  Tid 
til  at  forandre. 

Efter  Nederlaget  ved  Bov  bleve  de  politiske 
Førere  grebne  af  en  panisk  Skræk.  Min  Amtmand, 
Baron  Liliencron,  gik  sydpaa,  og  Landfoged  Vol- 
quarts    med    Konsorter    flygtede    over   Lideren.     Man 

nedgravede  sine  Skatte,  skjøndt  man  nylig  havde  for- 
skrevet Gods  og  Blod,  ja  man  rev  endog  Gardinerne 
fra  Vinduerne.  Over  denne  Adfærd  blev  Befolknin2:en 
meget  forbittret,  og  da  jeg  rolig  forblev  paa  min 
Post,  saa  var  jeg  nu  Folkets  Mand.  Man  raabte: 
»Leve  Kammerraaden,  det  er  vor  Mand,  han  bliver 
dog  hos  os,  lad  os  skyde  de  Deserteurer  i  Benene!« 
Landskabets  Forstandere  erklærede  ubetinget  at  ville 
følge  mine  Anordninger  og  stillede  en  bevæbnet 
Skare  for  at  beskytte  mig.  Bevægelsen  begyndte 
nemlig  at  antage  en  rød  Karakter.  Proletariatet 
yttrede:  »Vi  have  ingen  Konge  mere,  saa  ville  vi 
have  Kassen,  vi  trænge  til  den,  desforuden  har  Land- 
skriveren Sølvtøi«   o.  s.  V. 

Vore  egne  Proletarer  kunde  vi  nok  holde  i 
Tømme,  men  i  Husum  vare  flere  hundrede  Havne- 
arbeidere  blevne  arbeidsløse,  og  kom  de,  saa  vare  vi 
forlorne.  Ogsaa  næredes  Frygt  for  Ditmarsken,  hvor 
der  findes  mange  fattige  og  urolige  Folk.  Disse  indre 
Uroligheder  gave  mig  nok  at  tænke  paa,  og  jeg  holdt 
desangaaende  Aftale  med  Embedsmændene  hinsides 
Eidcren.  Vi  satte  da  Tjæretønder  op  paa  høje 
Steder,  for  at  kunne  give  Signaler  og  komme  hver- 
andre til  Hjælp,  hvis  det  røde  Spøgelse  skulde  træde 
frem.  Præsten  med  Fane- Vognen  gik  det  dengang 
kun  daarligt.  Han  vilde  ogsaa  over  Eideren.  Da 
dette  rygtedes,  fik  han  Besøg  af  et  Par  Hundrede 
Proletarer,  hvis  Formand  sagde  til  ham:  »Vi  høre, 
at  Pastoren  vil  forlade  os,  det  er  ikke  smukt  af 
Dem.«    »Ja,  Godtfolk,«  bemærkede  Præsten,  »det  forstaa 

I  ikke  cit  bedømme.«  Herpaa  bemærkede  Formanden: 
»Det  tbrstaae  vi  meget  godt,  Pastoren  har  selv,  paa 
lielligt  Sted,  sagt,  at  Mænd  have  ladet  sig  lægge  paa 
Pinebænken  for  deres  Sags  Skyld.  Vi  ville  blot  sige 
Dem,  at  De  ikke  kommer  levende  ud  af  Byen!«  Da 
blegnede  Præsten,  hans  Kone  faldt  i  Besvimelse,  og 
den  paatænkte  Flugt  maatte  opgives.  Efter  Slaget 
ved  Slesvig  gik  Præsten  til  den  provisoriske  Regering 
og  fik  et  godt  Kald  i  Holsten.    Der  sidder  han  endnu. 

En  bevæbnet  \^agt  havde  jeg  som  sagt  og  var  en 
Slags  Diktator  i  den  Tid,  men  jeg  var  tillige  en 
Slags  Fange;  thi  hver  Gang  jeg  blot  gik  udenfor 
min  Have,  for  at  see,  om  ikke  de  danske  Blænkere 
viste  sig  paa  Højene  udenfor  Landsbyen,  havde  jeg  et 
Par  Karle  af  Vagten  i  Hælene.  De  Danske  kom 
ikke,  og  det  var  forgjæves,  at  jeg  gik  med  et  rødt 
og  hvidt  Tørklæde  i  Lommen,  for  at  de  ikke  skulde 
skyde  paa  mig,  naar  jeg  gik  hen  imod  dem. 

Magistraten  i  Frederiksstad  sendte  i  hine  Dage  en 
Deputation  til  mig,  for  at  opfordre  Landskabet  Stapel- 
holm  til  at  danne  en  Landstorm.  Da  jeg  erklærede, 
at  jeg  ikke  vilde  have  noget  at  bestille  med  Sligt, 
gjennemstak  man  Chausseen,  som  fører  til  Byen,  og 
plantede  to  smaa  Kanoner  paa  den  sammesteds 
opkastede  Vold.  Disse  Narrestreger  bleve  de  gode 
Byfolk  tvungne  til  af  Eiderstedter  Landstormen.  Denne 
Skare  var  nogle  tusinde  Mand  stærk,  men  flygtede, 
da  Oberst  Ræd  er  med  600  Mand  protsede  sine  to 
Kanoner    af    paa    Husumer    Chausseen.     Det    var  de 

berømmelige  Slag  paa  Platenhorn,  som  løb  af  uden 
Blodtab. 

Bemeldte  Landstorm  havde  ogsaa  en  rød  Farve 
og  forlangte,  at  de  store  Gaardeiere  ikke  blol  skulde 
betale,  men  ogsaa  selv  holde  Nattevagt  paa  Digerne. 
Dette  syntes  de  tykke  Marskbønder  ikke  om,  og  man 
fik  endelig,  skjøndt  ikke  uden  Besvær,  denne  ube- 
kvemme Hærstyrke  opløst.  I  hin  Tid  fik  jeg,  ved  et 
ridende  Bud,  et  Brev  fra  Helgesen,  hvori  han 
anmodede  mig  om  at  komme  til  det  danske  Hoved- 
kvarter med  nogle  ansete  Mænd  fra  min  Egn.  Næppe 
havde  jeg  svaret  Budet,  at  det  var  mig  umuligt  at 
komme  igjennem,  saa  viste  sig  nogle  Karle  i  Nær- 
heden og  i  fuld  Firspring  maatte  Fyren  afsted  for 
ikke  at  blive  fanget. 

En  Aften  blev  der  i  Mørket  af  ukjendt  Haand 
kastet  et  Brev  ind  i  mit  Hus  og  med  stor  Glæde 
opdagede  jeg,  at  det  var  forsynet  med  Rentekammerets 
Segl.  Jeg  troede,  at  det  indeholdt  en  Instruktion, 
men  hvad  stod  der  i  Brevet?  Ikke  Andet,  end  at 
jeg  i  den  kongelige  Kasse  skulde  antage  den  preussiske 
Daler  til  40  Sk.  Kourant. 

»Konigliche  Rentekamer  den  9.  Miirz  1848« 
Altsaa  atter  den  fortvivlede,  ovennævnte  9de  Marts  1 
Da  blev  jeg  fortvivlet,  og  det  var  ligesom  en  Forud- 
følelse. Den  følgende  Dag  nemlig  kom  der  ridende 
Ilbud,  som  bragte  Efterretningen,  at  den  danske  Armee 
havde  rømmet  Gottorp  Slot  og  Byen  Slesvig. 

De  flygtede  Parti-Ledere  kom  tilbage  om  Natten 
—  de  skammede  sig  —  og  nu  var  det  ude  med  mit 


37 

Regimente.  Man  omgav  mig  med  Spioner,  aabnede 
hemmelig  mine  Breve  og  bestak  mine  Tjenestefolk 
til  at  lure  ved  Dørene.  Man  tænkte  endog  paa  at 
slæbe  mig  til  Rendsborg,  for  at  indlede  en  politisk 
Undersøgelse  imod  mig,  men  de  store  Gaardeiere  i 
mit  Distrikt  sendte  en  Deputation  til  Hr.  Beseler 
for  at  erklære,  at  Landskabet  ønskede  at  beholde  mig, 
da  jeg  aldrig  havde  gjort  Beboerne  nogen  Fortræd  og 
aldrig  havde  befattet  mig  med  Politik.  De  magt- 
havende Herrer  vovede  vel  ikke  at  støde  disse 
Matadorer  blandt  Bondestanden  for  Hovedet,  og  man 
lod  derfor  Sagen  falde.  Dette  hjalp  mig  dog  ikke 
meget.  Terrorismen  steg  fra  Dag  til  Dag  og  Partiets 
Haandlangere  gjorde  mig  Livet  surt  ved  enhver 
Leilighed. 

Da  jeg  ikke  vilde  indsende  min  Titel  som 
Kammerraad,  kaldte  de  mig  »Unser  Kamerad«.  Da 
jeg  nægtede  at  give  Bidrag  til  den  tydske  Krigsflaade, 
leirede  der  sig  en  drukken  Hob  omkring  mit  Hus 
og  svingede  truende  de  tomme  Brændevinsflasker 
imod  mig.  Om  Aftenen  indfandt  Pøbelen  sig  regel- 
mæssig under  mine  Vinduer  og  raabte:  »Danske  Hex« ! 
Dermed  mente  de  min  stakkels  Hustru,  en  født 
Kjøbenhavnerinde.  »Det  er  Alle  Danske,  lad  os  jage 
dem  bort!«  o.  s,  v.  Naar  vi  da  hørte  Soldaternes 
regelmæssige  Skridt  paa  Gaden,  saa  lød  dette  for  os 
som  den  skjønneste  Musik,  thi  skjøndt  de  slesvig- 
holstenske Uniformer  just  ikke  vare  os  behagelige, 
saa  var  man  dog  sit  Liv  sikker,  saalænge  en  saadan 
Indkvartering  varede. 

I  denne  kummerfulde  Tid  tænkte  jeg  flere  Gange 
alvorlig  paa  at  gaa  til  Petersborg  og  at  anvende  mine 
sidste  Louisdorer  paa  at  naae  til  Keiser  Nicolaus  for 
at  stille  mig  til  Disposition.  Jeg  haabede  da,  at 
denne  Monark  ikke  vilde  lade  mig  sulte,  naar  jeg 
sagde  ham,  at  jeg  var  en  ulykkelig  Holstener,  som 
ikke  var  Slesvigholstener.  Det  var  en  fortvivlet  Ide, 
men  den  slesvig-holstenske  Revolution  havde  ogsaa 
bragt  mig  i  en  fortvivlet  Stilling. 

Paa  den  sørgeligste  Maade  gik  Tiden  saaledes 
indtil  Konventionen  i  Malmø  sluttedes.  Da  fattede 
jeg  nyt  Mod,  thi  Reedtz,  den  danske  Diplomat  og 
en  personlig  Bekjendt  af  mig,  kom  til  Byen  Slesvig 
for  at  være  tilstede  ved  Indstalleringen  af  Fælles- 
regeringen. 

»Altsaa  atter  en  legitim  Autoritet,«  tænkte  jeg 
og  min  Vogn  stod  beredt  for  at  bringe  mig  til  Reedtz, 
da  kom  Efterretningen,  at  denne  Diplomat  pludselig 
havde  forladt  Slesvig. 

Sagen  var  den,  at  Fællesregeringen  ikke  vilde 
ophæve  saa  mange  preussiske  Anordninger,  som  den 
danske  Regering  forlangte.  Fællesregeringen  blev  der- 
for faktisk  anseet  og  behandlet  som  den  provisoriske 
Regering,  men  der  blev  ikke  strax  udstedt  nogen 
Erklæring  desangaaende,  og  man  var  derfor  senere  i 
Forlegenhed  med  de  af  Fællesregeringen  indsatte 
Embedsmænd.  Disse  Slesvigholstenere  bemærkede 
nemlig,  da  man  efter  Slaget  ved  Isted  vilde  fjerne 
dem,    at    de    vare    indsatte    af    en    legitim    Regering. 

Man  seer  lieraf,  at  det  er  rigtigt  ikke  at  forgleninie 
Formen. 

1  det  Hele  blev  Tilstanden  uforandret.  Vel  havde 
vi  nu  oftere  beskyttende  Indkvartering,  og  den  nye 
Regering  organiserede  unægtelig  med  Dygtighed,  men 
Terrorismen  og  den  uhyggelige  Strid  imellem  de 
forskjellige  Samfundsklasser  lurede  dog  i  Baggrunden. 
Naar  man  om  Aftenen  kjørte  igjennem  en  Landsby, 
saae  man  de  »Smaa«  d.  v.  s.  Proletarerne  i  Klynger 
udenfor  Byen  for  at  lægge  Raad  op,  og  Bønderne 
havde  da  gjerne  et  Par  kloge  Drenge  i  nærmeste 
Grøft  for  at  131te  og  rapportere.  Det  var  ikke 
behageligt  at  drage  forbi  en  saadan  Hob,  Ansigterne 
bebudede  intet  Godt. 

1  Erfde,  en  Landsby  med  1500  Indvaanere,  vilde 
Proletariatet  stikke  Ild  paa  Bøndergaardene,  men  der- 
over kom  Tjenestekarlene  i  Harnisk.  Disse  raisonnerede 
saaledes:  »Have  vore  Husbonder  ikke  mere  Noget, 
saa  seer  det  galt  ud  for  os,«  og  saa  toge  de 
Bøndernes  Parti  og  sloge  ubarmhjertigt  løs  paa  de 
»Smaa«.  Da  der  saa  førtes  Klage,  erklærede  Land- 
foged Volquarts,  ikke  at  være  istand  til  at  dømme 
i  en  Sag  af  slig  Natur.  Han  fik  da  udvirket,  at  en 
juridisk  Kandidat,  som  havde  tjent  i  en  Friskare,  af 
Overretten  blev  kommitteret  til  at  undersøge  Sagen. 
Denne  Yngling  dømte  begge  Partiers  Anførere  i  Bøder, 
og  Volquarts  blev  saaledes  fri  for  at  straffe  sine 
socialistiske  Venner,  Den  omtalte  uns^dommeliore 
Dommer  sang  engang  i  en  Bondegaard  ca  ira  1 
dandsede  Carmagnolen  og   forlangte    derpaa,   staaende 

paa  eet  Been,  en  Snaps  af  den  forbausede  Bondekone. 
Dette  kan  jeg  bekræfte  som  Øienvidne.  Ikke  længe 
efter  dansede  han  ud  af  Livet,  da  han  i  Slaget  ved 
Isted  blev  truffen  af  en  Kugle  lige  i  Panden. 

1  Foraaaret  1849  begyndte  Krigen  atter,  og  jeg 
mindes  endnu  levende  den  uheldige  Dag  ved  Eckern- 
forde.  Naar  man  lagde  Øret  til  Jordbunden  kunde 
man  høre  en  fjern  Kanonade.  Jeg  troede,  at  de 
Danske  havde  gjort  Landgang  og  tænkte,  at  Befrielsens 
Time  muligvis  kunde  slaa.  Henimod  Aften  hørtes  en 
dump  Lyd,  som  om  en  Mand  med  uldne  Vanter  paa 
Hænderne  slog  mod  Vinduesskodderne.  Det  var  Linie- 
skibet, som  fløi  i  Luften. 

Følgerne  af  Slaget  ved  Fredericia  sporedes  ikke 
ved   Eideren. 


Hidtil  har  jeg  refereret  blot  efter  Hukommelsen. 
Da  jeg  paa  enhver  Maade  søgte  at  undgaa  at  komme 
i  Berøring  med  Magthaverne  —  jeg  har  aldrig  seet 
Nogen  af  dem,  saalænge  de  førte  Regimentet  —  saa 
har  jeg  ingen  Papirer  fra  den  Tid.  Optegnelser 
vovede  jeg  ikke  at  gjøre,  da  jeg  ikke  vidste  den  ene 
Dag,  hvad  den  næste  kunde  bringe  mig. 

Hfter  Berliner-Konventionen,  da  den  af  Kongen 
af  Danmark,  Kongen  af  Preussen  og  Dronningen  af 
England  indsatte  Bestyrelseskommission  begyndte  sin 
Virksomhed,    forandrede    Situationen    sig,    og    jeg  er  i 

Besiddelse  af  nogle  Dokumenter  og  Brevskaber ,  som 
jeg  nu  kan  benytte. 

Slesvigholstenernc  trak  deres  Armee  ud  af  Hertug- 
dømmet Slesvig,  og  der  etableredes  et  Statholderskab 
i  Kiel.  De  t^'dske  Rigstropper  skyndte  sig  ogsaa  ud 
af  Landet.  V'ed  Siiderstapel  gik  store  Kavalleri- 
Masser  over  Eideren.  Her  saae  man  baierske  Chevaux 
legers,  Regiment  Leiningen,  som  havde  udmærket  sig 
i  Slaget  ved  Moskwa.  De  havde  søgrønne  Trøier, 
og  det  hele  Snit  var  endnu  som  i  den  første  Napo- 
leons Tid.  Den  gamle  Regimentschef  Oberst  Hail- 
bronner,  ogsaa  bekjendt  som  Tourist  og  Forfatter, 
havde  som  Kornet  været  med  i  Slaget  ved  Moskwa 
og  fortalte  dette  med  Stolthed. 

Saa  kom  sachsiske  Garde-Ryttere ,  der  lignede 
noget  vore  Landsenerer  i  gamle  Dage.  Officierene 
spurgte,  hvorledes  det  nu  vel  blev,  jeg  svarede,  at 
der  formodentlig  vilde  komme  Befalinger  baade  fra 
Best}Telseskommissionen  i  Flensborg  og  fra  Statholder- 
skabet i  Kiel. 

»Men  det  bliver  jo  et  Svineri,«   raabte  En. 

»Ja,«  svarede  jeg,  »hvis  man  adlyder  begge  Be- 
falinger. « 

Da  jeg  endnu  var  i  Baiernes  Kløer,  maatte  jeg 
give  dette  diplomatiske  Svar,  overladende  til  de  Herrer 
at  udfinde,  hvilken  Befaling  jeg  agtede  at  adlyde. 
Senere  kom  preussiske  blaae  Husarer.  Det  Første  de 
spurgte  om  var:  »Hvad  have  Baierne  sagt  om  os, 
disse  forbandede  Karle  have  i  sin  Tid  huseret  værre 
hos  os  end  selve  Franskmændene.«     O,  t3'dske  Enig- 

hed,  tænkte  jeg  i  mit  stille  Sind.  Officierene  dril- 
lede de  slesvigholstenske  Damer  med  at  fortælle  om, 
hvilket  herligt  Land  Jylland  var.  Der  vil  i  det  Føl- 
gende blive  Leilighed  til  at  forklare  den  Animositet, 
Preusserne  havde  mod  Slesvigholstenerne. 

De  sidste  vare  kurhessiske  Gardehusarer.  Med 
dem  fulgte  paa  Vogne  de  nu  udvexlede  Fanger  fra 
Nørre-Snede.  Disse  Karles  Heste  og  Vaaben  vare 
formodenthg  i  Kjøbenhavn ;  de  vare  øiensynligt  i 
daarligt  Humeur,  svingede,  i  Mangel  af  Andet,  deres 
Foldeknive  og  sang  Smædeviser  om  de  Danske.  Da 
den  sidste  Eskadron  var  sat  over  Eideren,  og  man 
saae  deres  røde  Hueposer  flagre  paa  den  holstenske 
Side,  erklærede  jeg  offentligt,  at  jeg  ingen  anden 
Herre  kjendte  end  Kongen  af  Danmark,  og  at  jeg 
under  hele  Krigen  havde  betragtet  mig  og  handlet 
som  Fange.  Da  der  nu  fandtes  en  loyal  Regering  i 
Flensborg,  som,  sønden  for  Demarkationslinien  havde 
syv  tusinde  preussiske  Bajonnetter  under  General  Hahn 
til  Disposition,  saa  skulde  man  troe,  at  en  slig  Er- 
klæring ikke  kunde  medføre  betænkelige  Følger.  Man 
vil  snart  erfare  det  Modsatte. 

Statholderskabet  i  Kiel  havde  udstedt  en  Pro- 
klamation, som  meldte,  at  man  havde  seet  sig  nød- 
saget til  at  rømme  Landet,  men  som  desforuden  ud- 
talte nogle  ildevarslende  Forventninger  eller  hvad 
man  vil  kalde  det. 

Min  Amtmand,  Baron  Liliencron,  og  min  Kollega, 
Landfoged  Volquarts ,  skuflede  ikke  disse  Forvent- 
ninger.      De     adløde    kun    de    Befalinger,    som    med 

X'ognmandslciligheci  kom  fra  Kiel,  de  Flcnsborgskc 
Ordres  ignorerede  disse  Herrer  aldeles.  Bestyrelses- 
kommissionen  i  Flensborg  havde  ligeledes  udstedt  en 
Kundgjørelse,  hvori  den  opfordrede  Embedsmændene 
til  Lydighed,  Herpaa  svarede  jeg,  at  det,  som  Kongen 
af  Danmarks  Undersaat  og  slesvigsk  Embedsmand, 
ikke  kunde  falde  mig  ind  at  adlyde  andre  Ordres 
end  dem,  der  kom  fra  den  loyale  Autoritet,  men  at 
jeg  stod  aldeles  isoleret,  og  ikke  engang  vidste,  hvor- 
ledes jeg  sikkert  skulde  skaffe  min  Kassebeholdning 
til  Flensborg. 

Man  indseer  let,  at  dette  dobbelte  Regimente  nød- 
vendigvis maatte  føre  til  en  Opløsning  af  alle  For- 
hold. Nogen  Tid  efterat  jeg  havde  indmeldt  det  Oven- 
staaende  til  Bestyrelseskommissionen  blev  mit  Hus 
en  Morgen  tidlig  omringet  af  preussiske  Soldater. 
En  Lieutenant  traadte  ind  og  sagde:  »Jeg  er  til 
Deres  Disposition,«  hvorpaa  han  med  forundret  Mine 
spurgte:  »De  vil  adlyde  Bestyrelseskommissionen?« 
»Ja  naturlig\ds,«  svarede  jeg,  »denne  Regering  er 
ogsaa  indsat  af  Deres  Konge.«  »Ja  saa,«  sagde  han, 
»saa  maa  jeg  indhente  nærmere  Instruktion  fra  min 
Kompagnichef  i  Frederikstad.« 

Han  sendte  derpaa  en  grøn  Husar  til  Byen ,  og 
efter  nogle  Timer  kom  Kompagnichefen  selv  og 
spurgte  ligeledes,  om  jeg  agtede  at  adlyde  Bestyrelses- 
kommissionen. 

»Ja  tilvisse,«   svarede  jeg. 

»For  det  Tilfælde  er  jeg  autoriseret  til  at  tage 
imod  Deres  Kasse.« 

Han  trak  en  Fuldmagt  frem,  fik  Pengene  og 
kvitterede  for  Modtagelsen. 

»Men  hvem  skal  bære  Pengene?«  spurgte  han, 
»mine  Soldater  kan  jeg  ikke  kommandere  dertil.« 

Summen  var  omtrent  1500  Rdlr.  i  Papirpenge. 
I  Sandhed  en  ringe  Byrde!  —  Jeg  fik  da  fat  i  et 
Bud,  pakkede  Pengene  i  en  Posttaske  og  hængte 
denne  over  Mandens  Skuldre. 

»Men,«  sagde  Officieren,  »frygter  De  ikke  for 
Deres  personlige  Sikkerhed,  naar  jeg  er  afmarcheret 
med  Kassen?  Hvis  De  ønsker  det,  vil  jeg  indkvartere 
nogle  af  mine  Soldater  i  Nabohusene.«  Jeg  takkede 
og  sagde: 

»Jeg  er  mig  ikke  noget  Ondt  bevidst  og  vil 
nødig  forvolde  mine  Naboer  Besværlighed.  Marcheer 
De  med  Gud,  Herr  Kapitain.«  Militairet  drog  da 
afsted  med  mit  Postbud. 

Samme  Aften  blev  mit  Hus  angrebet  af  en 
Pøbelhob.  Det  haglede  med  store  Stene  ind  til  os, 
og  min  ældste  Datter  var  paa  et  hængende  Haar  bleven 
ihjelslaaet,  da  en  vældig  Sten  foer  lige  forbi  hendes 
Hoved  og  efterlod  et  dybt  Spor  i  Stuedøren.  Med 
Nød  og  Neppe  fik  jeg  min  Familie  bragt  i  Sikkerhed 
i  et  Bagværelse.  Kanonaden  med  »Folkets  Munition« 
—  saaledes  kaldte  Demokraterne  Brostenene  —  varede 
næsten  en  halv  Time.  Endelig  lykkedes  det  Hus- 
jomfruen ,  gjenncm  Kjøkkenvinduet  og  en  Baggaard,  j 
at  komme  ind  til  Landfoged  Volquarts.  Denne  vær- 
dige Politimester  mødte  da  og  sagde  i  en  ganske 
rolig  Tone:    »Gaa  hjem  Folk.«       Hoben   veg  nu  lidt 

tilbage,  siui  at  jeg  uden  Livsfare  kunde  komme  ud 
af  Gadedøren.  Jeg  gik  da  hen  til  Landfogden  og 
spurgte ,  hvorfor  han  ikke  før  havde  gjort  Ende  paa 
disse  Optøier,  vilde  han  ikke ,  saa  skulde  jeg  nok 
selv  for  Fremtiden  foranstalte  det  Fornødne.  Da  foer 
han  rasende  hen  imod  mig  og  raabte  :  »Vil  De 
kalde  fremmed  Militair  ind  i  Distriktet  f«  Derpaa 
svarede  jeg,  at  jeg  netop  havde  bortsendt  Militairet, 
men  at  jeg  agtede  at  henvende  mig  til  Landskabs- 
forstanderne;  disse  Mænd  havde  som  bekjendt  be- 
skyttet mig  ved  en  anden  Leilighed.  Dette  bragte 
Manden  til  Taushed,  thi  den  Hjælp  var  ydet  mig 
til  en  Tid,  da  han  havde  været  paa  Flugten.  Det 
stakkels  Postbud  blev  ved  sin  Hjemkomst  gjennem- 
pr3^glet,  og  jeg  maatte  betale  Fyren  noget  extra  for 
Svie  og  Smerte. 

Foruden  denne  Fjende,  som  opererede  med  »Fol- 
kets Munition«,  var  der  en  anden,  som  ogsaa  skyede 
Lyset  og  havde  en  djævelsk  Natur,  det  var  den 
passive  Modstand. 

Hr.  Venedey,  Forfatteren  til  det  bekjendte  Skrift 
»John  Hampden,  eller  Læren  om  den  passive  Mod- 
stand«, fandt  det  passende  at  gjøre  Hertugdømmet 
Slesvig  til  Prøveklud  for  sine  skjønne  Theorier.  Han 
indfandt  sig  selv  paa  Østkysten  af  Landet  for  at 
I  organisere  Alting,  og  da  de  revolutionaire  Komiteer 
I  i  Byerne  havde  deres  Filialer  overalt  paa  Landet,  saa 
naaede  den  Venede3^ske  Velsignelse  ogsaa  snart  til 
os.  Den  passive  Modstand  er  unægtelig  en  politisk 
!  Forholdsregel    af  drastisk    Mrkning,    men    den    røber 

snart  sin  Oprindelse  ved  den  Forbandelse,  som  følger 
med  den,  thi  neppe  er  den  anvendt  i  de  offentlige 
Forhold ,  saa  trænger  den  ind  i  Stald  og  Lade, 
Kjøkken  og  Kjælder,  og  løser  alle  Baand. 

Det  varede,  som  sagt,  ikke  længe,  saa  fik  man 
en  Forsmag  paa  alt  dette.  Landskriveren  i  Stapel- 
holm  er,  efter  Landskabets  Forfatning,  Formand  i 
Landskabsrepræsentationen ,  som  bestaaer  af  de  9 
Sognefogder  og  18  af  de  større  Landeiendoms- 
besiddere. 

Da  jeg  nu  første  Gang,  efter  de  tydske  Krigs- 
troppers Afmarch,  mødte  i  Landskabsforsamlingen, 
fandt  jeg,  istedetfor  hine  27  Repræsentanter,  over 
50  Personer  i  Salen.  Man  havde,  formodentlig  paa 
den  hemmelige  Regerings  Foranstaltning,  forstærket 
Forsamlingen  med  allehaande  kløgtige  Personer,  Skole- 
lærere, en  Advokat,  endogsaa  en  snu  Karl,  som  ellers 
gik  om  med  en  Kurv  og  falbød  Aal,  havde  ind- 
fundet sig. 

Man  modtog  mig  med  den  Erklæring,  at  Land- 
skabet havde  besluttet,  ikke  at  betale  Skatter  til 
Centralkassen  i  Flensborg.  Herpaa  bemærkede  jeg, 
at  jeg  ikke  havde  Noget  at  forhandle  med  denne 
Forsamhng,  da  den  ikke  var  sammensat  forfatnings- 
mæssigt, og  at  jeg,  naar  Landskabet  vilde  tage  slige 
Beslutninger,  ikke  længere  vilde  være  dets  Embeds- 
mand. »I  ville,«  tilføiede  jeg,  »øve  passiv  Modstand. 
Jeg  har  seet  mig  lidt  om  i  Historien  og  fundet,  at 
der  paa  den  passive  Modstand  gjerne  følger  en  anden 
Stand,     nemlig    Beleiringsstand     og    endnu    noget    af 

Stand,  nemlig  Standretten.«  Derpaa  forlod  jeg  Salen; 
jeg  havde  bestræbt  mig  for  i  det  Ydre  at  bevare 
Kontenancen,  men  i  mit  Hjerte  var  jeg  modfalden. 
Den  hele  Tilstand  var  i  høieste  Grad  afskyelig. 
General  Hahns  Instruktioner  vare  formodentlig  ander- 
ledes lydende,  end  dem  man  havde  givet  Grev  Eulen- 
burg,  som  var  det  preussiske  Medlem  af  Bestyrelses- 
kommissionen.  Alt  var  undermineret,  og  min  sidste 
Støtte,  Landskabsrepræsentationen,  havde  jeg  nu  mistet. 

Vel  fandt  foreløbig  ingen  offentlig  Tumult  eller 
aabenbar  Voldsgjerning  Sted,  —  sligt  passer  ikke  i 
Herr  Venedeys  System ,  men  den  herskende  Kirke- 
gaards-Stilhed gjorde  det  uhyggeligste  Indtryk  og 
lammede  al  Virksomhed,  undtagen  Agitatorernes. 
Disse  saae  man,    lig  Slanger,  smutte  fra  Dør  til  Dør. 

Under  disse  Omstændigheder  besluttede  jeg  at 
bede  om  min  Afsked,  og  skrev  desangaaende,  under 
19.  Sept.  1849,  ^i^  Bestyrelseskommissionen.  Paa 
denne  Ansøgning  har  jeg  aldrig  faaet  noget  Svar. 

Revolutionen  svarede  ved  at  dekretere,  at  jeg 
skulde  prisgives  til  den  almindelige  Foragt,  og  saa 
stor  var  Terrorismen,  at  man  neppe  vovede  at  see 
til  mit  Hus.  I  Begyndelsen  blev  jeg  greben  af  For- 
færdelse ;  thi  den  Tanke  laa  nær,  at  man  vilde  ud- 
hungre mig.  Manøvren  lykkedes  imidlertid  ikke  fuld- 
stændig, da  de  Handlende  af  Politiken  ikke  lod  sig 
afholde  fra  at  søge  Fortjeneste.  Desuden  havde  jeg, 
efter  nogen  Tid,  den  Satisfaktion,  at  Mænd,  der  om 
Dagen  havde  tilsendt  mig  truende  Blikke,  om  Aftenen 
i  Mørke    kom   til    mig   og   næsten  grædende  spurgte, 

hvad  de  skulde  gjøre  under  disse  Forhold,  hvor  de 
ikke  engang  vare  Herrer  i  deres  eget  Hus.  Naar  jeg 
saa  sagde:  »Kom  blot  med  en  halv  Snes  gode  Mænd 
fra  hver  Landsby,  saa  skulle  vi  gjøre  Front  mod 
disse  Karle,«  saa  svarede  de:  »Det  vove  vi  ikke,  saa 
slaaer  man  Ruderne  ind  hos  os.«  »Nu  vel,  det  har 
man  jo  gjort  hos  mig,  og  jeg  lever  dog  endnu.« 
»Ja  med  Dem  er  det  en  anden  Sag,  men  for  os  er 
Sligt  en  Skam,  som  vore  Børn  og  Børnebørn  endnu 
vilde  komme  til  at  lide  under.« 

Saaledes  er  Bonden.  Som  oftest  respektabel  i 
daglig  Færd,  men  feig  i  Farens  Tid.  Frygten  for 
hans  Gaard  er  det  Overveiende  hos  ham.  En 
hæderlig  Undtagelse  gjorde  dengang  en  ung,  rig 
Bondekone.  Hun  kom  ind  til  min  Hustru  og  sagde: 
»De  mene  derude  paa  Torvet,  at  Ingen  tør  komme 
ind  til  Dem.  Jeg  vil  dog  vise  de  Folk,  at  jeg  kan 
omgaaes  med  hvem  jeg  vil.  Hvis  Fruen  tillader 
det,  saa  bliver  jeg  hos  Dem  til  Middag.«  Over 
denne  smukke  og  modige  Adfærd  blev  min  Hustru 
meget  rørt  og  sendte  ved  sin  Afreise  fra  Siiderstapel 
dette  brave  Menneske  sit  bedste  Halssmykke  til  en 
Erindring. 

I  Længden  vilde  jeg  sandsynligvis  ikke  have 
kunnet  holde  mig  paa  min  Plads,  men  der  kom 
Hjælp,  og,  hvad  man  mindst  skulde  have  ventet, 
Landfoged  Volquarts  blev  den  foranledigende  Aarsag 
til,  at  den  kom.  Denne  Embedsmand  nægtede  lige- 
frem at  publicere  Bestyrelseskommissionens  Anord- 
ninger, og  han  fik  derfor  tolv  preussiske  Soldater  som 

Kxckution  i  Huset.  Dette  kunde  han  smile  ad,  thi 
den  hemmelige  Regering  paalagde  Landskabet  i  denne 
Anledning  en  Skat  og  Landfogden  fik  leveret  Vik- 
tualier  i  Overflødighed.  Han  sad  da  og  sang  tydske 
Frihedssange  med  Soldaterne  og  levede  frit  med 
dem.  Men  saa  kom  Nemesis.  Disse  Soldater  vare 
det  exalterede  Parti  en  Torn  i  Øiet  og  en  smuk 
Aften  skød  man  paa  dem  og  saarede  Flere.  Der  op- 
stod derpaa  en  Kamp  i  Landfogdens  Forstue.  Bøn- 
derne stak  med  Høtyve  efter  Soldaterne,  som  med 
Bajonnetten  forsvarede  sig  paa  den  derværende  Trappe. 
Jeg  kunde  i  mit  Hus  tydelig  høre  Tumulten  og  sagde 
til  mig  selv:  »Dette  kan  ikke  gaae  ubemærket  hen, 
og  kan  maaske  have  gode  Følger.«  Næste  Morgen 
hørtes  preussiske  Hornsignaler,  Byen  blev  omringet 
af  xMilitair ,  Bønderne  bleve  afvæbnede ,  de  Skyldige 
straffede  og  Hovedmanden  sat  i  Tugthuset.  Vi  fik 
da  først  et  Kompagni  og  senere  en  hel  Bataillon  i 
Indkvartering. 

Den  kommanderende  Officier,  Kapitain  von 
Diezelsky,  kom  ind  til  mig  og  sagde:  »Efter  Alt 
hvad  jeg  har  hørt  i  Frederiksstad,  forstaaer  jeg  fuld- 
kommen Situationen,  jeg  tager  mit  Kvarter  hos  Dem 
og  skal  forsvare  Huset;  thi  om  Slesvigholstenerne 
ogsaa  kjørte  op  med  et  Batteri  paa  Diget  i  Dit- 
marsken, saa  skulde  jeg  skyde  Mandskab  og  Heste 
ned,  inden  de  kunde  faae  afprotset  en  Kanon.«  Det 
lød  godt  i  mine  Øren.  Nu  havde  jeg  dog  en  Be- 
skytter og  jeg  vogtede  mig  vel  for  at  lade  mig  see 
Steder,  hvor  der  ikke  stod  Militair.      Havde  man  den- 


70 


gang  faaet  fat  paa  mig,  saa  var  jeg  ufeilbarlig  bleven 
bragt  til  Rendsborg  eller  Kiel.  Under  Civilbestyrelsen 
vedblev  den  passive  Modstand  og  med  mine  Embeds- 
forvaltninger  gik  det  meget  kummerligt.  Alt  var 
dødt,  Skatterne  bleve  ikke  betalte,  og  jeg  var  berøvet 
al  Indtægt. 

I  Begyndelsen  af  Foraaret  1850  begyndte  Stat- 
holderskabet i  Kiel  at  røre  sig  mere  og  mere.  Man 
havde  der  hele  Tiden  ignoreret  min  Person  og  adres- 
seret alle  Befalinger  til  Landskriveriet.  Jeg  for  min 
Person  dannede  af  disse  Ordres  en  Pakke  med  Eti- 
kette: »Strider  mod  Vaabenstilstands-Konventionen, 
derfor  ad  acta.«  Naar  denne  Pakke  havde  naaet  et 
vist  Omfang,  saa  sendte  jeg  den  til  Flensborg. 

I  Marts  Maaned  kom  der  Ordre  fra  Kiel,  at 
Skatterne  skulde  indsendes  til  Rendsborg,  og  paa 
samme  Tid  antog  Amthuset  paa  Gottorp  en  truende 
Tone  imod  mig.  Landfoged  Volquarts  havde  den 
Frækhed  at  drage  om  i  Distriktet  og  opkræve  Skatter, 
ja  endog  at  kvittere  derfor  i  Undersaatternes  Kvitte- 
ringsbøger.  Mod  dette  Uvæsen  protesterede  jeg  i  alle 
Landsbyer  og  meldte  det  til  Flensborg,  men  hvad 
hjalp  det.  Ingen  vovede  at  nægte  Volquarts  Betaling- 
og  Bestyrelseskommissionen  var  magtesløs.  Det  Eneste, 
som  jeg  opnaaede  var,  at  Bestyrelseskommissionen, 
under  19  Marts  1850,  tilskrev  mig,  at  den  havde  op- 
fordret General  Hahn  til,  paa  min  Rekvisition,  at  yde 
mig  Beskyttelse  og  i  saa  Henseende  at  instruere  den 
i  Siiderstapel    stationerede  Officicr.      Dette  var  forsaa- 

vidt  ovcrflodiot,  thi  den  brave  Diezclsky  havde  ikke 
taalt  noget  Angreb  paa  min  Person. 

Mine  Forsøg  paa  at  inddrive  Skatterne  vare 
frugtesløse.  Naar  jeg  udsendte  min  Exekutant  med 
Restancelisten,  sagde  man  til  ham:  »Du  kan  gjerne 
tilsige  os,  men  forlanger  Du  Dit  Gebyhr  derfor,  saa 
slaaer  vi  Dig  ihjel.«  Etsteds  drev  man  Forhaanelsen 
endog  saavidt,  at  man  satte  Exekutanten  paa  en  Vogn 
og  kjørte  ham  med  Musik  gjennem  Byen.  Sligt 
maatte  man  lade  sig  byde  uden  at  kunne  straffe  det! 

Paa  den  Tid  hændtes  der  mig  noget  Mærkeligt. 
En  Bureauchef  fra  Kiel  kom  over  Eideren  og  for- 
langte at  tale  med  mig.  Han  sagde,  at  jeg  jo  be- 
fandt mig  i  en  eiendommelig  Situation ;  han  var 
afsendt  af  Personer,  som  havde  at  bestemme,  og 
skulde  tilbyde  mig  5000  Mark  Courant  aarlig  med  en 
Anvisning  paa  den  holstenske  Kasse. 

»Og  hvad  skal  jeg  da  gjøre  til  Gjengjeld?« 
spurgte  jeg. 

»Blot  gaae  af,«   svarede  han. 

»Altsaa  et  Bestikkelsesforsøg  fra  Statholderskabet,« 
tænkte  jeg,  og  sagde: 

»Vil  De  hilse  de  Herrer,  som  have  sendt  Dem, 
og  sige,  at  jeg  i  lang  Tid  har  sultet  her  med  mit 
Program  og  det  forandrer  jeg  ikke,  fordi  man  nu 
vil  fylde  mig  Lommen.«  Saa  bukkede  Manden  — 
en  gammel  Bekjendt  fra  Rentekammeret  —  og  gik. 

Forgjæves  grundede  jeg  over  denne  Gaade.  Først 
efter  Krigens  Ende  fik  jeg  Opløsningen.  Her  er  den: 
I  de  hemmelige  Møder ,    som  i  sin  Tid  bleve  holdte 

i  den  saakaldte  slesvigholstenske  Landdag,  søgte 
Oppositionen  at  faae  Armeen  fremad  igjen,  og  man 
bebreidede  Statholderskabet,  at  det  underhaanden 
regjerede  i  det  sydlige  Slesvig.  »Vil  man  regjere  i 
Slesvig,  saa  maa  man  ogsaa  lade  Armeen  rykke  ind,« 
lød  det  fra  den  venstre  Side. 

Derpaa  svarede  Statholderskabet,  at  samtlige  syd- 
slesvigske Embedsmænd  med  Glæde  vilde  adlyde. 
»Oho,«  raabte  Oppositionen,  »der  findes  dem,  som 
offentlig  have  erklæret,  at  de  ikke  vilde  adlyde.« 
»Hvem  er  det,«  spurgtes  saa.  »Det  er  Administrativ- 
Embedsmanden  i  Stapelholm.«  Herpaa  endte  Stat- 
holderskabet med  et  stormægtigt:  »Man  vil  drage 
Omsorg  for,  at  denne  Embedsmand  bliver  afsat.« 

Det  kunde  de  stolte  Herrer  i  Kiel  imidlertid 
ikke  ;  thi  hvormeget  end  General  Hahn  sympathiserede 
med  den  slesvigholstenske  Clique  i  Byen  Slesvig,  saa 
kunde  han  dog,  saa  længe  Vaabenstilstanden  varede, 
ikke  tilstede ,  at  en  Embedsmand  blev  afsat  blot  af 
politiske  Grunde.  I  denne  Forlegenhed  valgte  man 
hin  lumske  Udvei,  og  et  saadant  Forslag  udgik  fra 
Mænd,  der,  som  Liberale,  mente  at  have  taget  al 
Dyd  i  Forpagtning! 

Kan  man  undres  over,  at  jeg  i  min  Elendighed 
atter  henvendte  mig  til  Bestyrelseskommissionen  og, 
under  2  April  1850,  igjen  bad  om  min  Afsked.  Jeg 
fremhævede,  at,  da  der  paa  min  tidligere  Ansøgning 
ikke  var  fulgt  nogen  Resolution,  saa  havde  jeg  anseet 
dette  som  en  Befaling :  at  forblive  paa  min  Post  og 
holde  ud  i  Taalmodighed.     Trods  alle  Vanskeligheder 

og  Krænkelser  havde  jeg  ogsaa  gjort  det.  Nu  var 
jeg,  paa  Grund  al"  total  Mangel  paa  Indtægt,  ude  af 
Stand  til  at  subsistere,  end  sige  at  lonne  mit  Kontor- 
personale. Desuden  var  min  Stilling  meget  truet, 
hvis  de  preussiske  Tropper  skulde  afmarchere.  Hn 
Offerte  at  gaae  af  med  fuld  Skadesløsholdelse  ved 
Pensionering  havde  jeg  afvist.  Pligt  og  Samvittighed 
forbød  mig  at  gaae  ind  paa  disse  Forslag;  thi  de 
kom  fra  Personer,  som  jeg  kun  med  stor  Modbyde- 
lighed havde  adlydt,  saalænge  »vis  major«  tvang  mig 
dertil,  men  at  jeg  her,  paa  den  yderste  Grændse  af 
Hertugdømmet  vilde  have  Følgerne  af  dette  Afslag  at 
frygte.  Sluttelig  bad  jeg,  at  der  maatte  bevilges  mig 
Subsistentsmidler,  hvis  jeg  ikke  kunde  blive  rappel- 
leret. Bestyrelseskommissionen  sendte  mig  derpaa  den 
10  April  1850,  under  privat  Segl,  en  Sum  Penge 
og  tillige  en  Skrivelse,  hvori  jeg  blev  anmodet  om 
at  holde  mig  saalænge  som  muligt  paa  min  Post  i 
Siiderstapel,  hvorhos  man  maatte  overlade  til 
mig  selv  at  sørge  for  min  personlige  Sik- 
kerhed, hvis  jeg  saae  mig  nødsaget  til  at  forlade 
mit  Opholdssted.  Saaledes  skrev  anno  domini  1850 
en  Regering,  som  var  indsat  af  tre  Potentater  og 
støttet  af  7000  Bajonnetter.  Denne  Skrivelse  fortjener 
sandelig  at  sættes  i  Glas  og  Ramme! 

Tilstanden  blev  nu  mere  og  mere  utaalelig  og 
den  kommanderende  Officier  raadede  mig  til  at  sende 
min  Familie  bort.  Min  Hustrus  Helbred  var  aldeles 
nedbrudt  ved  al  den  Sorg  og  Bekymring.  Lægen 
protesterede    mod  Afreisen,    men  Officieren    skrev    et 

Pas  og  paastod,  at  hun  maatte  bort.  Da  jeg  ikke 
vidste,  hvilken  hemmehg  Kundskab  den  gode  Diezelsky 
muHgvis  kunde  have,  saa  gav  jeg  efter,  og  jeg  saae 
da,  med  Bedrøvelse  i  Hjertet,  min  hele  Familie  af- 
reise  til  Kongeriget. 

Fra  den  Tid  var  Alting  mig  ligegyldigt;  jeg  tog 
Pistoler  i  Lommen  og  levede  mere  som  en  Friskare- 
mand,  end  som  en  Embedsmand. 

Spørger  man  nu,  hvorfor  hin  preussiske  Officier 
viste  os  saa  megen  Deltagelse  og  hvorfor  han  hadede 
Slesvigholstenerne,  saa  bliver  Svaret:  fordi  han  var 
en  Royalist,  fordi  han,  da  han  kom  ind  i  Landet, 
troede,  at  han,  som  tydsk  Kriger,  skulde  hjelpe  til 
at  sprænge  tydske  Brødres  Slave-Lænker,  men  saa  fore- 
fandt han  rige  Bønder,  der  levede  som  Herremænd, 
og  han  saae  sig  i  Forbund  med  Revolutionen,  som 
han  foragtede,  da  han  tilstrækkelig  havde  lært  den  at 
kjende  i  Berlin. 

Da  Statholderskabet  havde  gjort  den  Erfaring,  at 
alle  dets  Befalinger  til  Landskriveriet  bleve  uden  Virk- 
ning, saa  tog  man  en  ny  Forholdsregel.  Man  skrev 
til  min  Amtmand,  Baron  Liliencron  ved  Gottorp,  og 
jeg  fik  nu  Ah  gjennem  Amthusct.  I  Begyndelsen  tog 
jeg  ingen  Notits  deraf,  men  da  man  gik  saavidt,  at 
forlange  Lister  af  mig,  for  derefter  i  Rendsborg  at 
kunne  udskrive  det  værnepligtige  Mandskab  fra  Land- 
skabet Stapelholm,  saa  holdt  jeg  mig  forpligtet  at 
melde  dette  til  Bestyrelseskommissionen ,  hvorfor  jeg 
tilføicde,  at  jeg  i  Kampen  mod  den  passive  Modstand 

havde  tilsat  næsten  AltiniT^,  men  at  jeg  var  beredt  til 
at  offre  det  Sidste  for  Monarkiets  Sag. 

Med  General  Hahn  kom  jeg  nu  ogsaa  i  Berøring. 
Postkontoret  i  Frederikstad  nægtede  en  skjøn  Dag  at 
befordre  mine  Embedsbreve  til  Flensborg.  For  nu 
ikke  ganske  at  blive  afskaaren,  sendte  jeg  et  ridende 
Bud  til  Generalen  med  en  skriftlig  Klage.  Dcrpaa 
fulgte  et  høfligt  Svar  og  Løfte  om ,  at  Sagen  skulde 
blive  undersøgt,  men  Budet  fortalte  mig,  at  Generalen, 
ved  at  læse  mit  Brev,  havde  stampet  med  Foden  og 
mumlet:   »Den  fordømte  Karl«! 

Næste  Dag  kjørte  Generalen  i  egen  høie  Person 
til  Frederikstad;  han  sendte  ikke  det  venligste  Blik 
til  mit  Hus ,  men  paa  Papiret  var  Alt  i  Orden ;  han 
tilskrev  mig  nemlig,  at  Postmesteren  i  Frederikstad 
havde  faaet  Ordre  at  befordre  mine  Embedsbreve  til 
Flensborg;  vægrede  han  sig,  saa  skulde  de,  paa  Post- 
mesterens Bekostning,  med  mihtair  Eskorte,  bringes 
til  Husum. 

Det  var  da  eno^ang  en  Seir! 

Seire  og  Fester  pleie  at  følges  ad,  og  Beskrivel- 
sen af  en  Festlighed  vil  derfor  passende  finde  sit 
Sted  her. 

Et  Individ,  han  hed  Sefeloge  eller  noget  Lig- 
nende, havde  forsøgt  at  myrde  den  preussiske  Konge, 
Friedrich  Wilhelm  den  Fjerde;  Attentatet  mislykkedes, 
og  det  tolvte  Regiments  Officierskorps  besluttede  i 
denne  Anledning  at  holde  en  Fest. 

Den  fandt  Sted  i  Svabsted  ved  Trenefloden,  og 
i  man  havde  beæret  mig  med  en  Indbydelse.     En  stor 

Masse  Mennesker  var  løbne  sammen,  og  det  vrimlede 
af  slesvigholstenske  Spioner.  Indenfor  Kredsen  blev 
der  holdt  en  Tale,  hvorpaa  man  sang  den  preussiske 
Nationalsang. 

Mit  Sind,  ellers  forhærdet  ved  Ulykken  og  som 
oftest  opfyldt  med  vilde  Tanker,  var  paa  denne  Dag 
eiendommelig  bevæget.  Da  nu  den  militaire  Høitide- 
lighed  var  forbi,  kom  Aanden  over  mig  og  jeg 
sprang  op  paa  et  Bord,  for  ogsaa  at  holde  en  Tale. 
Den  handlede  om  lovlig  Orden  og  Ret.  De  Ord, 
jeg  brugte,  erindrer  jeg  ikke  mere,  men  at  de  gjorde 
Indtryk,  det  saae  jeg  i  de  bevægede  Miner  omkring 
mig,  det  læste  jeg  i  de  besynderlige  Blikke,  som 
vare  rettede  paa  mig.  Neppe  havde  jeg  endt,  før  en 
umaadelig  Jubel  udbrød  blandt  Ofticiererne,  Musiken 
faldt  ind  og  under  vedvarende  Hurra-Raab  omringede 
de  mig,  trykkede  min  Haand  og  omfavnede  mig. 
Og  hvorfor  havde  disse  Krigere  indbudt  den  stakkels 
forladte,  civile  Mand  til  deres  Festlighed?  Hvorfor 
forstode  de,  hvad  jeg  mente,  uagtet  jeg  ikke  udtryk- 
kelig havde  nævnt  min  Konges  Navn,  og  hvorfor  til- 
jublede de  mig,  da  Talen  var  endt? 

Det  var,  fordi  de  foragtede  den  lovløse  Tilstand, 
som  omgav  dem ;  det  var  fordi  deres  Regerings  Politik 
forhindrede  dem  fra  at  gjøre  Ende  paa  dette  Uvæsen, 
og  det  var,  fordi  de  følte  Medynk  med  en  Mand,  som 
var  nær  ved  at  gaae  under  i  Revolutionens  Pøl. 


77 


Amthusets  Ordres  bleve  omsider  af  en  Beskaffen- 
hed, at  jeg  ligefrem  maatte  nægte  Lydiglied.  Da 
Følgerne  heraf  vare  at  forudsee,  saa  spurgte  jeg  Ba- 
taillonschefen,  hvorledes  Sagen  nu  egentlig  stod,  om 
jeg  kunde  vente  hans  Beskyttelse  eller  ikke?  Derpaa 
svarede  han:  »Ja,  det  er  saa  som  saa.  De  har  preus- 
siske Officierer  i  Kvarter;  som  Husvært  bliver  De 
beskyttet  i  Deres  Privatværelser,  og  hvem  der  i  disse 
bliver  ubehagelig  imod  Dem,  ham  lader  jeg,  om  for 
nødent  gjøres,  drive  ud  med  Bajonnetten,  og  det  uden 
Persons  Anseelse,  men  i  Deres  Embedslokale  kan  jeg 
ikke  beskytte  Dem.« 

Denne  Forklaring  maatte  Manden  give  ifølge  sin 
Instruktion.  Jeg  troer  ikke,  at  den  stemmede  over- 
eens med  hans  egen  Anskuelse. 

Mit  Forretningslokale  lukkede  jeg  da  med  Laas 
og  Jernstænger  for  ikke  at  overrumples,  og  da  Amt- 
manden, Baron  Liliencron,  som  forudseet,  kom,  maatte 
han  ind  i  min  Dagligstue. 

Han  sagde:  »Jeg  kommer  til  Dem  i  en  ube- 
hagelig Anledning.« 

»Og  den  er,  Herr  Baron?« 

»Jeg  kommer  for  at  afsætte  Dem.« 

»I  hvis  Navn?  Min  Bestalling  er  af  høisalig  Kong 
Christian  den  Ottende.  Den  har  Kongen  givet,  den 
kan  ogsaa  kun  Kongen  tage.     Jeg  afleverer  ikke.« 

»Ja,  saa  maa  jeg  henvende  mig  til  Deres  Kontor- 
personale og  sætte  mig  i  Besiddelse.« 

Da  jeg  hørte  disse  Ord  var  det  forbi  med  Taal- 
modigheden,    Blodet    foer   mig    til    Hovedet    og    jeg 

raabte:  »De  vil  forlede  mine  Privat-Tjenere  til  Utro- 
skab !  Jeg  vil  sige  Dem,  at  mit  Kontor  er  lukket,  og 
at  jeg  agter  at  forsvare  mit  Liv!« 

»Ja  saa,«  sagde  Baronen,  satte  et  fælt  Ansigt  op 
og  gik. 

Efter  en  lang  Raadslagning  med  Partiførerne  kom 
han  igjen  med  en  Herr  Carl  v.  Krogh ,  en  Søn  af 
den  forhenværende  Amtsforvalter  i  Vesteramt  i  Ha- 
derslev. 

Denne  unge  Mand  sagde  til  mig:  »Det  gjør  mig 
ondt,  at  jeg  skal  fortrænge  Dem  fra  Deres  Embede.« 

»Det  vil  foreløbig  ikke  lykkes  Dem,«  sva- 
rede jeg. 

»Ja,«  sagde  Baronen  derpaa,  »jeg  erklærer  denne 
Herre  herved  for  indsat  og  Dem  for  afsat.« 

»Det  antager  jeg  ikke,«   var  mit  Svar. 

Saa  bukkede  Baronen  og  sagde:  »Forresten  for- 
sikkrer  jeg  Dem  om  min  personlige  Høiagtelse.« 
Derpaa  gik  de.  De  preussiske  Officierer  havde  taget 
Plads  paa  Bænkene  udenfor  Huset  og  maalte  de  to 
Herrer  med  mørke  Blikke.  Disse  Officierer  vare  min 
Støtte  og  min  Trøst.  De  havde  nemlig  erklæret,  at 
hvis  der  kom  Bevæbnede  imod  Huset,  saa  vilde  de 
hugge  løs  paa  dem,  »thi  her  boe  vi,«  sagde  de. 
Baronen  vovede  derfor  ikke  at  lade  mig  kaste  ud  af 
Embedsboligen  med  Magt,  Da  han  var  gaaet,  styr- 
tede Preusserne  ind  til  mig,  sloge  mig  leende  i 
Haanden  og  raabte:  »Civilstormen  afslaaet !  Bravo 
Kammerraad ! « 

Herr  v.  Krogh  blev  af  Amtmanden  installeret  i 
\'ærtshuset,  og  i  henved  14  Dage  var  der  nu  ligesom 
en  Pave  og  en  Modpave  paa  Stedet. 

En  Dag  sagde  Bataillonschefen  til  mig:  »I  Morgen 
slaaes  Generalmarche. « 

»Saa  vil  jeg  see  at  komme  til  Wohlde  i  Nat, 
der  boer  en  loyal  Mand  af  mit  Bekjendtskab,  som 
nok  kjører  mig  til  Flensborg.« 

»Nei,«  sagde  Officieren ,  »det  gaaer  ikke  an. 
Jeg  veed,  at  man  vil  gribe  Dem  i  nærmeste  Landsby. 
De  maa  marchere  med  mig  og  De  skal  faae  Officiers- 
Kvarter  underveis.« 

I  det  Samme  kom  Intendanterne  kjørende  med 
over  tyve  tusinde  Rdlr.  Bespisningspenge  til  Kom- 
munerne, og  nu  opstod  der  en  underlig  Scene. 

»Hvor  er  Landskriveriet?«    spurgte  en  Intendant. 

»Her,«  svarede  jeg. 

»Men  der  ovre  i  Værtshuset  har  man  sagt  os, 
sidder  jo  ogsaa  En.  Hvad  skulle  vi  nu  gjøre?  Til 
hvem  skulle  vi  betale?«  I  denne  næsten  komiske 
Forlegenhed  sagde  en  af  de  Herrer:  »Vor  Instruktion 
byder,  at  vi  skulle  betale  mod  en  med  Embedsseglet 
forsynet  Kvittering.     Hvor  er  Embedsseglet?« 

»Her,«  svarede  jeg,  idet  jeg  slog  paa  min 
Lomme. 

»Saa  betale  vi  til  Dem.« 

Dermed  var  Sagen  afgjort.  Der  blev  sendt  Bud 
til  vedkommende  Sognefogder,  og  da  de  skulde  have 
Penge,  saa  kom  disse  Bestillingsmænd  til  mig  uden 
Frygt  for  den  terroriserende  Clique  i  deres  Kommune. 

Maaske  have  de  kjendt  det  franske  »bien  venu,  qui 
apporte.« 

Over  alt  dette  var  det  blevet  Aften,  og  da  jeg 
kom  over  i  mine  Værelser  var  der  dækket  et  stort 
Taffel  med  Steg,  Kage  og  Vin,  Ting  som  længe 
ikke  vare  seete  i  mit  tomme  Hus.  Officierne  havde 
foranstaltet  det  Hele,  og  da  jeg  kom  ind,  raabte  de 
Hurra,  og  En  sagde  under  skingrende  Latter:  »Jetzt 
wollen  wir  dem  Kammerrath  die  Henkermahlzeit  be- 
reiten ! « 

Det  gik  da  lystigt  til,  og  sildig  skiltes  vi  ad. 
Jeg  kastede  mig  paa  min  Seng,  lagde  mine  Pistoler 
foran  mig  og  sov  et  Par  Timer. 

Den  14  Juli  1850  blæste  Preusserne  General- 
marche,  og  jeg  gik  med  deres  første  Kolonne  over 
Eideren. 

Dette  var  min  anden  Flugt  for  Fjenden;  det 
skulde  ikke  blive  den  sidste. 


Over  Floden  og  den  holstenske  Marsk  laa  en 
klam  Morgentaage,  den,  eller  maaske  Tanken  om 
min  Fremtid,  bragte  mig  til  at  gyse,  da  jeg  saaledes 
maatte  vende  mit  Hus  og  Hjem  Ryggen. 

Min  Hustru  og  fem  smaa  Børn  havde  jeg  i 
Kongeriget ,  og  hos  mig  havde  jeg  —  min  Reise- 
kuffert. Ligesaa  uhyggeligt  som  Opholdet  i  Siider- 
stapcl    havde   været ,    ligesaa    ubehagelig   var  Afreisen 

dcrfni.  Intet  Parvel  ledsao:ede  mio[.  Bønderne  havde 
lukket  sig  inde  i  deres  Huse,  formodentlig  fordi  de 
nu  ventede  en  stor  Ulykke,  da  den  gik  fra  dem, 
som  tidligere  var  bleven  hos  dem. 

»De  Smaa«  havde  endnu  den  sidste  Dag  før 
min  Bortgang  tilbudt  mig  Assistance,  hvis  jeg  vilde 
blive.  Man  havde  for  to  Aar  siden  lovet  enhver 
Husmand  Græsgang  til  to  Køer  og  andre  skjønne 
Ting,  dette  Løfte  havde  man  naturligvis  ikke  kunnet 
holde,  og  det  var  vel  derfor,  at  disse  Proletarier  nu 
vilde  holde  sig  til  den ,  som  ikke  havde  lovet  dem 
Noget. 

I  Ditmarsken  var  Alting  roligt,  og  da  vi  gjorde 
Holdt,  indbød  Stedets  Politimester  mig  endog  til  Mid- 
dag. Da  jeg  spurgte  ham,  om  han  ikke  frygtede  for 
sine  Vinduer,  sagde  han  leende:  »Man  mærker,  at 
De  kommer  fra  den  slesvigske  Side,  her  kan  De 
rolig  spadsere  omkring  uden  at  Nogen  fornærmer 
Dem.«  Manden  havde  Ret.  Det  Eneste  jeg  hørte 
var,  at  Folk  sagde:  »Det  er  en  Dansk,  han  gaaer 
med  Preusserne.«  En  anseet  Ditmarsker  yttrede: 
»Vi  have  i  gamle  Dage  afgjort  vor  Strid  med  Dan- 
mark og  ønske,  at  Krigen  snart  maa  faae  Ende.« 
Ditmarskens  Lunkenhed  var  Statholderskabet  ikke 
ubekjendt  og  derfor  indeholdt  dets  seneste  Proklama- 
tion en  Passus,  som  var  tagen  ud  af  de  gamle  Dit- 
marskeres Krigsmanifest.  Man  har  ikke  erfaret,  at 
dette  Puds  har  gjort  nogen  synderlig  Virkning. 

Da  vi  kom  længere  ned  i  Holsten,  forlod  jeg 
Tropperne    og  gik  paa  Jernbanen  til  Altona  og  derfra 

til  Hamborg.  General  Hahn,  der  med  sin  hele  Styrke 
var  gaaet  over  Eideren  ved  Siiderstapel  gav  sig  god 
Tid  med  at  naae  Elben.  Den  følgende  Forklaring, 
hvorfor  han  gjorde  det,  er  ikke  greben  ud  af  Luften: 
Den  slesvigholstenske  Armee  var,  skjøndt  fuldstændig 
organiseret,  aldeles  republikansk  sindet.  Havde  den 
seiret  ved  Isted,  saa  havde  den  nærmeste  Følge 
vistnok  været,  at  Statholderskabet  var  blevet  styrtet 
og  det  raa  Demokrati,  med  Olshausen  i  Spidsen, 
var  kommet  til  Roret.  Dette  ventede  det  revolu- 
tionaire  Tydskland  paa  og  dette  var  dets  sidste  Haab. 
Var  dette  Haab  ikke  blevet  skuffet,  saa  havde  General 
Hahn  uden  Tvivl  trukket  de  i  Hamborg  og  ved 
Perleberg  —  den  første  preussiske  Jernbane-Station  — 
samlede  Tropper  til  sig  og  var  igjen  marcheret  nord- 
paa,  for  at  have  Haand  i  Hanke. 

I  Hamborg  blev  jeg  venlig  modtaget  af  den  der- 
værende, danske  Overpostdirektør,  Grev  Holck,  som 
raadede  mig  til,  ikke  atter  at  vove  mig  ind  i  Holsten, 
men  gjennem  Lauenborg  at  reise  til  Liibeck. 

Da  jeg  ikke  havde  nogen  Kundskab  om,  at  Ge- 
heimeraad  Tillisch  i  Flensborg  var  udnævnt  til  over- 
ordentlig Regeringskommissair  for  Hertugdømmet 
Slesvig,  saa  meldte  jeg  i  en  Indberetning  til  Bestyrelses- 
kommissionen,  dateret  Hamborg  den  17  Juli  1850,  hvad 
der  var  passeret  imellem  Amtmanden  og  mig,  hvorhos 
jeg  bemærkede,  at  jeg  havde  holdt  min  Post  til 
det  Yderste  og  derfor  ikke  kunnet  slippe  igjenncm 
nordpaa. 

I  Liibcck  maatte  jeg  holde  fem  Dages  Karan- 
taine  paa  Grund  af  den  i  Hamborg  grasserende  Kolera. 
Liibeck  var  dengang  delt  i  to  Leirc.  Det  armerede 
slesvigholstenske  Skib  v.  d.  Tann  havde  nemlig  søgt 
Beskyttelse  i  Travemunde,  var  bleven  udvist  og  der- 
paa  ødelagt  af  de  Danske.  Herover  vare  de  Na- 
tionale vderst  forbittrede,  det  modsatte  Parti  derimod 
sagde,  at  Liibeck  var  en  souverain  Stat,  og  som  saa- 
dan  havde  handlet  efter  Folkeretten. 


Dagen  før  Slaget  ved  Isted  kom  jeg  til  Kjøben- 
havn  og  fandt  Meget  forandret  der.  I  to  Aar  havde 
jeg  gaaet  i  min  Ensomhed  ved  Eideren  og  tænkt  paa 
Kongen  af  Danmark,  hvorover  jeg  havde  glemt,  at 
man  ikke  udelukkende  i  Hertugdømmerne  havde 
drukket  Marts-Øl. 

Det  gjorde  derfor  et  eiendommeligt  Indtryk  paa 
mig,  da  jeg  strax  ved  min  Ankomst  paa  Toldboden 
saae  alskens  Folk  løbe  omkring  med  vilde  Miner  og 
tilraabe  hverandre:  »Har  De  hørt  det?  Der  er  op- 
daget en  stor  Sammensværgelse  i  Armeen.  Major  N. 
staaer  i  Spidsen  for  den!  Leerbek  (en  Politikommis- 
sair)  har  Listen!  Ja,  der  er  mange  Slesvigholstenere 
i  den  danske  Armee!«  Det  Slags  Folk  kjendte  jeg 
og  gjorde  i  det  Hele  den  Observation,  at  man  her 
kaldte  de  besindige  Folk  Slesvigholstenere,  ligesom 
man  histovre  kaldte  dem  Danske.  —  Fra  den  over- 
ordentlige Regeringskommissair,  Geheimeraad  Tillisch, 

forefandt  jeg  en  Ordre,  ufortøvet  at  komme  til  Flens- 
borg, og  reiste  jeg  da  strax  over  Korsør  og  Assens 
derhen. 

Geheimeraaden  modtog  mig  forekommende,  fri- 
tog mig,  efter  min  Anmodning,  for  at  overtage 
Krigskjørsels-Kommissariatet  for  det  sydlige  Slesvig 
—  hvilket  Embede  jeg  var  bleven  beæret  med  — 
og  paalagde  mig  at  begive  mig  til  Gottorp,  for  at 
assistere  den  derværende  nys  indsatte  Amtmand. 
Da  jeg  kom  over  Valpladsen  ved  Isted,  ønskede  jeg 
at  have  været  med  i  Slaget;  jeg  tænkte,  at  det 
maatte  have  været  mindre  grueligt,  end  bagefter  at 
beskue  den  Elendighed.  Afbrændte  Huse,  sønder- 
skudte Træer,  nedtrampede  Kornmarker  saa  langt  Øiet 
kunde  naae,  omrevne  Chaussee-Stene,  Blodspor  og 
døde  Heste,  det  var  det  Syn,  som  frembød  sig  og 
opfyldte  Sjælen  med  Forfærdelse. 

I  Slesvig  modtog  Madame  Esselbach  mig  med 
det  karakteristiske  Udraab :  »Junge,  wo  kommst  Du 
her?«  Det  var  nu  en  vidtløftig  Fortælling,  men  hun 
fik  den  da  i  al  Korthed.  Med  en  særegen  Følelse 
betraadte  jeg  Baron  Liliencrons  Embedslokale.  For  at 
tage  de  vigtigste  Papirer  med  paa  Flugten,  havde 
man  revet  Akterne  ud  af  Reolerne  og  ned  paa  Gulvet, 
saa  var  der  kommet  et  dansk  Brødmagasin  oven  paa, 
og  nu  havde  man  kastet  nogen  Fourage  derind.  Det 
var  ikke  let  at  faae  denne  moderne  Augias-Stald 
renset. 

En  Aften  stod  jeg  i  mit  Værelse  i  det  aabne 
Vindue  og  hørte  da  i  vestlig  Retning  en  besynderlig 

Summen  og  Surrcn.  Det  var  ticdic  Brigade,  som 
under  Oberst  Schepelern  brød  op  til  Hjderen,  og 
Dagen  derpaa  tog  Helgesen   Frederiksstad. 

Generalkommandoen  rekvirerede  mig  derpaa  som 
lokalkyndig  Mand  til  Vestkysten.  For  nu  ikke  ude- 
lukkende at  staa  paa  Sabelspidsen,  begav  jeg  mig  til 
Flensborg  og  bad  den  overordentlige  Regerings- 
kommissair  om  en  Instruktion.  »Den  kan  jeg  ikke 
give,«  sagde  han.  »De  maa  handle  efter  Konduite, 
men  jeg  skal  lade  udfærdige  et  Kommissarium 
for  Dem.« 

Ifølge  dette  Kommissarium  bleve  de  verdslige  og 
geistlige  Embedsmænd  i  Frederikstad  anviste  ubetinget 
at  følge  mine  Anordninger,  og  skulde  jeg  da  ind- 
berette de  Foranstaltninger,  som  jeg  havde  truffet. 
Med  dette  Dokument  i  Lommen  reiste  jeg  til  Husum. 

I  den  dansktalende  Landsby  Vanderup,  der  var 
bekjendt  for  sit  tydske  Sindelag,  forfulgte  man  min 
Vogn  med  Stene,  men  da  Kusken  pidskede  løs  paa 
Hestene,  saa  blev  »Folkets  Munition«  dengang  uden 
Virkning.     Det   er   godt,   at   ikke  alle  Kugler  ramme. 

Sildig  om  Aftenen  kom  jeg  til  Husum  og  meldte 
mig  hos  den  kommanderende  Officier,  Grev  Ahlefeldt, 
som  laa  paa  Halm  i  Gaden  med  sine  Soldater.  Han 
sagde,  at  jeg  maatte  overnatte  i  Husum;  da  Eider- 
stedterne  let  kunde  opsnappe  mig  og  slæbe  mig  over 
Eideren  næste  Morgen,  vilde  han  give  mig  en 
Eskorte  med. 

Den  12.  Aug.  1850  drog  jeg  til  Frederiksstad, 
ledsaget  af  tolv  Soldater.     Da  vi  nærmede  os  Helge- 

sens  Forposter  ved  Eiderdiget,  kom  en  stor  Dreng 
løbende  hen  til  mig  og  tilbød  sin  Tjeneste.  Denne 
tysktalende  Dreng  var  dansksindet.  Fordreven  af  de 
andre  Drenge  i  Byen  havde  han  taget  sin  Tilflugt  til 
de  danske  Soldater.  Jeg  tog  ham  da  med;  senere 
blev  han  puttet  i  Livreet  og  med  en  mageløs  Iver 
tjente  han  mig  under  hele  Kampagnen.  Paa  Torvet 
i  Frederikstad  vare  mange  Mennesker  samlede,  for 
at  see,  hvem  der  vel  kunde  være  i  den  lukkede 
\^ogn.  Da  jeg  saa  producerede  mig,  sagde  de:  »Ak, 
det  er  jo  Landskriveren  fra  Siiderstapel,  han  gjør  os 
ikke  Noget.« 

Helgesen  spadserede  op  og  ned  ved  Kanonerne 
med  sin  korte  Krigspibe  —  han  havde  ogsaa  en 
længere,  Fredspiben  kaldet  —  og  sagde  til  mig: 
»Det  var  da  morsomt,  at  den  gamle  Rævejæger  og 
Landskriveren  fra  Stapelholm  nu  skulle  styre  Sagerne 
her.  Jeg  har  mit  Hovedkvarter  her  i  Hotellet.  Vil 
De  indrette  Deres  Kontor  der,  saa  have  vi  Alt  samlet. « 
Saaledes  skete  det. 

Da  Oberstlieutenant  Helgesen  er  bleven  en  historisk 
Person,  saa  vil  det  maaske  interessere  at  høre  lidt 
Nærmere  om  ham.  Skulde  derved  en  eller  anden 
Illusion  svinde  hos  Læseren,  saa  bedes  han  at  tilgive 
dette  for  Sandhedens  Skyld.  Helten  fra  Frederikstad 
bliver  altid  en  tapper  Kriger.  Hvorledes  han  saae 
ud,  kan  man  see  i  enhver  Kunsthandel.  Da  jeg 
i  Aaret  1843  kom  til  Si^iderstapel  hørte  jeg,  at 
der  i  Nærheden  boede  en  Mand  i  et  Bondehus, 
som    kun    levede   for  Jagten,    holdt  alle  Krybskytter  i 

Respekt  og  havde  tamme  Oddere,  som  fangede  Fisk 
til  ham.  Da  jeg  spurgte  Sognefogden,  hvem  denne 
Mand  var,  satte  han  et  hemmehghedsfuldt  Ansigt  op 
og  sagde;  »Det  er  en  Kongemorder,  han  har  i  Paris 
kæmpet  paa  Barrikaderne  og  tør  ikke  lade  sig  see  i 
Kjøbenhavn. «  Senere  spurgte  jeg  Amtmanden  engang, 
om  dette  var  sandt.  Han  lo  og  sagde,  at  Manden 
var  en  Normand,  som  havde  forladt  Norge,  fordi  han 
ikke  vilde  sværge  den  svenske  Konge  Troskab,  han 
havde  været  Officier  i  den  danske  Armee,  var  nu 
pensioneret  og  kunde  godt  lade  sig  see  i  Kjøbenhavn. 

Nogeri  Tid  derefter  stiftede  jeg  Bekjendtskab  med 
Helgesen,  og  han  kom  af  og  til  i  mit  Hus.  Man  har 
sagt,  at  han  efter  Folkeforsamlingen  i  Siiderstapel  var 
gaaet  til  Rendsborg  og  havde  tilbudt  Prindsen  af 
Augustenborg  sin  Tjeneste.  Derom  har  han  aldrig 
talt  til  mig,  jeg  kan  derfor  hverken  bekræfte  eller 
benægte  det.  Hvad  han  har  fortalt  mig  er,  at  en 
Bonde  havde  kjørt  ham  til  Als,  og  at  han  derfra  var 
reist  til  Kjøbenhavn.  Her  havde  hans  Jagt-Kostume 
vakt  Opsigt,  man  havde  troet,  at  han  var  en  tysk 
Friskaremand,  og  Mængden  var  truende  trængt  ind 
paa  ham.  Da  havde  han  sagt:  »Lad  mig  være,« 
saa  havde  Hoben  strax  sporet  den  norske  Accent  og 
havde  derpaa  raabt:  »Det  er  ingen  Tydsker,  det  er 
en  Normand,  Hurra  for  den  brave  Normand  fra 
Norge ! « 

Han   var   da,   for   at  komme  ud  af  dette,  stegen 
ind   i  en  Droschke,    og   da   han   vidste,    at  jeg  havde 

en  Broder  i  Kjøbenhavn,  saa  var  han  kjørt  hen  til 
denne. 

Der  var  noget  Eventyrligt  ved  denne  Normand ; 
ved  at  omgaaes  ham  kom  man  undertiden  til  at 
tænke  paa  Middelalderens  Partigængere  og  Landse- 
knægte. 

I  Frankrige  havde  han  handlet  med  Heste  og  i 
Julidagene  havde  han  kæmpet  med  Blusemændene  paa 
Barrikaderne.  Sin  franske  Kone  og  sine  Børn  omtalte 
han  aldrig. 

Han  var  en  skandinavisk  Republikaner. 

Jeg  troer  ikke,  at  han  kunde  føre  en  Bataillon 
frem  til  Parade,  men  han  forstod  at  holde  et  Punkt 
til  det  Yderste.  Derved  kom  hans  seige,  norske 
Bjørne-Natur  ham  til  Hjælp. 

Besynderligt  var  det,  at  denne  Jernmand  havde 
Hang  til  Kvaksalveri,  han  brugte  og  anbefalede  alskens 
Avismidler  og  Arkana.  Disse  sloge  ham  ihjel;  thi 
da  han  engang  —  som  Kommandant  i  Rendsborg  — 
havde  fordrevet  Podagraen  ved  et  eller  andet  Middel, 
døde  han  uventet  og  pludselig.  Nu  spadserede  han 
imidlertid  om  paa  Torvet  i  Frederikstad,  og  man  vil 
i  det  Følgende  faae  at  høre  om  ham. 

De  Forfattere,  som  have  skrevet  om  Begiven- 
hederne ved  Frederikstad,  synes  kun  at  have  benyttet 
Militair-Rapporterne  som  Kilder,  og  det  vil  derfor 
være  hensigtsmæssigt  her  fortrinsvis  at  tale  om  de 
Ting,  som  ifølge  deres  Natur  ikke  have  fundet  Plads 
i  hine  Rapporter.  —  Strax  efter  min  Ankomst  lod 
jeg   ved    Præsidenten,    Etatsraad  Ketelsen,    Magistraten 

og  de  Deputeredes  Kollegium  sammenkalde  paa  Raad- 
huset.  Paa  mit  Spørgsmaal,  om  de  vilde  fungere 
i  den  kongelige  Regerings  Aand  og  altsaa  selvfølgelig, 
saavel  i  Ord  som  i  Gjerning,  vilde  undlade  Alt,  hvad 
der  kunde  skade  hans  kongelige  Majestæt,  svarede 
Alle  ja.  Kun  den  konstituerede  Stadsekretær  Wolf- 
hagen bemærkede,  at  han  af  Statholderskabet  tillige 
var  konstitueret  som  Politimester,  at  han  som  Ind- 
vaaner  i  Byen  vilde  forholde  sig  rolig,  men  at  han 
ikke  kunde  vedblive  at  fungere,  da  han  forudsaa,  at 
man  vilde  paalægge  ham  at  foretage  Undersøgelser, 
som  han  umulig  kunde  anstille.  Han  blev  da 
entlediget  og  sendt  til  Hovedkvarteret,  hvorfra  han 
som   Fange   blev  ført  til  Kongeriget. 

Borgmesteren  havde  forladt  Byen,  og  jeg  kon- 
stituerede da  Senator  Feddersen  som  Borgmester. 
Dette  Valg  havde  jeg  ikke  Grund  til  at  fortryde,  thi 
denne  Mand  viste  en  sjelden  Omhu  for  Byen  og 
Militairet.  Efter  Krigen  blev  han  definitivt  udnævnt 
til  Boro^mester  oq  dekoreret  med  Ridderkorset. 

Hele  Administrationen,  Told-,  Post-,  Dige-,  Sluse- 
og  Havnevæsenet  blev  nu  efterhaanden  ordnet;  flere 
nye  Embedsmænd  bleve  konstituerede,  og  de  konge- 
lige Skildter  overalt  igjen  ophængte.  Da  der  i  Frederik- 
stad findes  mange  forskjellige  Religionspartier,  saa  var 
jeg  noget  i  Forlegenhed  med  Reskriptet  af  i.  Febr. 
1848  angaaende  Kirkebønnen  for  Kongen.  Jeg  besluttede 
derfor  særskilt  at  tale  med  Enhver  af  de  forskjellige 
Gejstlige.      Den    lutherske    Præst    og    Rabbineren    fik 

uden  videre  Ordre  til  at  holde  sig  Reskriptet  efter- 
retlig.  Mennoniten  erklærede,  at  hans  Trosbekjendere 
aldrig  holdt  Kirkebøn  for  Statens  Overhoved.  Den 
hollandske  Præst  ved  den  remonstrantiske  Kirke  sagde, 
at  det  rigtignok  ikke  var  Skik  blandt  Remonstranterne 
i  Kirken  at  holde  Bøn  for  Kongen,  men  at  han,  da 
hans  Souverain  var  en  Ven  af  min,  vilde  foreslaa 
Kirkeraadet  at  gjøre  en  Undtagelse  i  dette  særegne 
Tilfælde.  Dette  skete,  og  den  brave  Hollænder 
naglede  endogsaa  mod  al  Sædvane  den  overordentlige 
Regeringskommissairs  Bekjendtgjørelser  paa  Kirkedøren. 
Da  jeg  spurgte  den  katholske  Geistlige,  hvorledes 
det  forholdt  sig  med  Bønnen  i  hans  Kirke,  svarede 
han:  »Min  Herre,  den  romersk-katholske  Kirke 
crkjender  ikke  Staten  over  sig.«  Paa  min  Bemærk- 
ning, at  han  ikke  fortalte  mig  noget  Nyt,  og  at  jeg 
ikke  var  kommen  til  ham  for  at  tale  om  Dogmer 
eller  sligt,  men  for  at  spørge  ham,  om  der  i  den 
katholske  Kirke  tidligere  var  holdt  Bøn  for  Kongen, 
sagde  han:  »Ja,  ved  høitidelige  Leiligheder,  men 
kun  af  Komplaisance.  »Vil  De  saa  næste  Søndag 
holde  Bøn  for  Kongen  af  Komplaisance,  det  forlanger 
jeg.  Jeg  kunde  have  ladet  Dem  hente  og  har  kun 
af  Høflighed  opsøgt  Dem.«  Derpaa  gik  jeg.  Inden 
Søndagen  kom,  havde  den  sorte  Karl  imidlertid  for- 
viklet sig  med  Militairet  og  blev  som  Fange  afleveret 
til  Hovedkvarteret.  En  Banstraale  blev  i  den  An- 
ledning ikke  udslynget  fra  Roma.  Da  jeg  gjorde  min 
Opvartning   i    Hovedkvarteret    i  Lchmsink  ved  Swab- 

sted,  sagde  Oberst,  nuværende  General,  Schepelern : 
»Det  er  godt,  at  De  kommer.  De  kjender  Loven  og 
de  herværende  Personligheder.  De  anordner  de  civile 
Foranstaltninger,  og  jeg  skal  sørge  for,  at  de  føres 
igjennem.  Hvor  jeg  opererer,  skal  De  være  min 
Civilkommissair.«  Dette  var  Grunden  til,  at  jeg  fik 
hele  Eiderlinien  under  min  Bestyrelse.  Oberstlieutenant 
Helgesen  og  jeg  spiste  sammen  til  Middag.  Efter 
Bordet  pleiede  vi  da  gjerne  at  gaa  ud,  navnlig  for  at 
besee  de  Fortifikationer,  som  man  arbeidede  paa. 
Ved  en  saadan  Leilighed  sagde  han  engang:  »Hr. 
von  der  Tann  skal  være  en  stor  Helt,  jeg  troer,  han 
er  en  Vindbeutel,  kommer  han,  saa  skal  han  faa  en 
varm  Modtagelse.«      Dette  indtraf. 

En  anden  Gang  yttrede  han:  »Fjenden  tager 
nok  de  yderste  Værker,  men  her  paa  Kirkegaarden 
kommer  han  i  en  Krydsild,  og  saa  skal  De  see,  hvor- 
ledes Skorstenene  skulle  flyve  i  Byen.«  Dette  indtraf 
ikke,  thi  Fjenden  kom  ikke  saa  langt,  og  det  blev 
heller  ikke  ved  Skorstenene,  da  Byen  fra  Flodsiden 
planmæssig  blev  skudt  i  Brand. 

En  Dag  spadserede  vi  ved  Havnen  og  saae  de 
slesvigholstenske  Pikkelhuer  titte  frem  over  Diget  i 
Ditmarsken.  Det  varede  ikke  længe,  saa  fløi  deres 
Spidskugler  os  om  Ørene.  Jeg  proponerede  da  min 
Ledsager  at  gaa  nedenfor  Diget.  Han  saae  paa  mig 
med  det  ham  eiendommelige,  søvnige  Blik  og  sagde: 
»Jeg  er  Fatalist,  den  Kugle,  som  ikke  er  støbt  til 
mig,  rammer  mig  ikke,  men  De  kan  jo  gaa  nedenfor.« 

Jeg  var  ikke  Fatalist  og  burde  være  gaaet  ned 
fra  Diget,  da  jeg  ikke  havde  noget  at  bestille  der- 
oppe; men  saaledes  er  Mennesket,  jeg  skammede 
mig  og  gik  ikke  ned. 

Det  var  ikke  den  eneste  Gang,  at  denne  herske- 
syge Frihedshelt  ligesom  smittede  mig  med  den  ham 
medfødte  Trodsighed. 

Da  de  danske  Soldater  reve  Møllen  ned  i  den 
saakaldte  MøUeskandse,  blev  dette  bemærket  ovre  i 
Ditmarsken.  De  derværende  fjendtlige  Soldater  satte 
da  en  lille  Mølle,  hvormed  man  skræmmer  Fugle,  op 
paa  Diget,  bandt  et  Seglgarn  til  den  og  halede  under 
en  vældig  Opsang  i  denne  Traad  ligesom  de  Danske 
trak  i  deres  svære  Touge.  Herover  lo  Helgesen 
hjertelig  og  sagde:  »Det  er  jo  morsomt,  jeg  lider 
nok  en  Spøg  i  Felten.«  Vi  havde  nu  ligget  nogle 
Uger  i  Frederikstad,  og  Fjenden  begyndte  mere  og 
mere  at  vise  sig.  Stabschefen,  den  i  1864  faldne 
Major  Hoffmann,  fik  derfor  Ordre  til  at  foretage  en 
Recognoscering  med  to  Kompagnier  ind  i  Landskabet 
Stapelholm.  Ved  Udmarschen,  jeg  mener,  det  var 
den  25  de  August,  spurgte  Hoffmann  mig,  om  jeg, 
hvis  han  naaede  Siiderstapel,  havde  Noget  at  besørge 
sammesteds. 

»Ja,«  svarede  jeg,  »kan  De  faa  fat  i  Landfoged 
Volquarts  og  i  den  saakaldte  Landskriver  Krogh,  saa 
bring  mig  dem  herind,  jeg  har  endnu  en  Høne  at 
plukke  med  disse  Herrer.« 

Suderstapel  var  besat  af  et  Kompagni  fjendtlige 
Jægere.     Disse  bleve    fordrevne,  og  Hoffmann  vendte 

om  Aftenen  tilbage  uden  synderligt  Tab.  lifter 
Soldaterne  fulgte  to  Vogne,  og  jeg  saae  til  min  store 
Forundring,  at  samtlige  Kromænd  fra  Siiderstapel, 
syv  i  Tallet,  befandt  sig  paa  dem  som  Fanger.  Dette 
var  gaaet  saaledes  til :  Paa  Plattysk  hedder  en  Kro 
»de  Krog«,  da  nu  de  Danske  havde  indtaget  Siider- 
stapel, spurgte  Soldaterne  paa  Hoffmanns  Befaling 
efter  Krogh  og  bleve  da  af  Bønderne  viste  ind  i  de 
respektive  Krostuer.  Her  toge  de  uden  videre  fat  i 
\^ærten  og  slæbte  ham  med.  Paa  den  Maade  fik  vi 
dem  Alle.  Krogh  og  Volquarts  vare  naturligvis 
flygtede  med  Jægerne.  Denne  snurrige  Feiltagelse 
vakte  en  homerisk  Latter  i  Hovedkvarteret.  De  syv 
Ulykkelige  bleve  strax  frigivne,  jeg  lod  komme  et 
Par  Flasker  Vin,  de  maatte  drikke  Kongen  af  Dan- 
marks Skaal,  og  saa  lod  man  dem  løbe. 

Mindre  heldigt  gik  det  den  8de  September. 
Oberstlieutenant  Voigt  marscherede,  hvis  jeg  ikke 
feiler,  med  sex  Kompagnier  og  to  Kanoner  mod 
Siiderstapel.  Der  havde  Fjenden  opkastet  Skandser 
og  lagt  en  betydelig  Styrke  i  dem.  Da  nu  de  Danske 
løb  op  mod  Skandserne,  bleve  de  saaledes  modtagne 
med  Spidskugler,  at  de  maatte  vige  tilbage.  Da  der 
først  ved  næste  Landsby,  Soth,  fandtes  Dækning,  saa 
gik  det  ikke  af  uden  betydeligt  Tab. 

Her  faldt  Lieutenant  Fick,  og  Fjenden  afskar 
hans  Distinktioner  og  Sølvfløite.  Da  hans  Soldater 
saae  dette,  stormede  de  atter  frem,  erobrede  Liget 
tilbage  og  førte  det  med  sig.  Lieutenant  Wendt  blev 
truffen  af  en  Kugle  midt  i  Panden  og  var  øieblikkelig 

død.  Ficks  Distinktioner  gave  Anledning  til,  at 
Altonaer  Merkur  berettede,  hvorledes  der  efter  Slaget 
ved  Siiderstapel  var  ført  en  hel  Vogn  fuld  af  Officiers- 
Vaaben  og  Distinktioner  til  Rendsborg! 

Paa  denne  uheldige  Dag  var  Helgesen  i  det 
ubehageligste  Lune;  han  kom  i  Galop  ridende  over 
Torvet,  parerede  lige  foran  mig  og  tilraabte  mig  i  en 
ingenlunde  høflig  Tone : 

»Folk  see  saa  glade  ud  her  i  Byen!« 

»Jeg  kan  ikke  beherske  Folks  Miner,«  var  mit 
Svar. 

»Ja,  saa  driv  dem  ind  i  Husene,«  raabte  han 
derpaa. 

»Det  skal  ske,«  sagde  jeg,  sendte  mine  Folk  ud 
og  snart  vare  Gaderne  tomme. 

Jeg  syntes  ikke  godt  om  denne  opfarende  Tone, 
men  da  jeg  saae,  at  han  tiltalte  flere  høiere  Officierer 
paa  samme  Maade,  tænkte  jeg:  »Manden  har  Grund 
til  at  være  i  daarligt  Humeur,  det  er  derfor  ikke 
værd  at  tage  det  saa  nøie.«  Ved  Middagsbordet  sagde 
Helgesen:  »Krigslykken  er  foranderlig,  mine  Herrer.« 
Derpaa  trakterede  han  med  Champagne,  formodentlig 
fordi  han  indsaa,  at  han  havde  været  for  heftig. 

Da  de  mange  Saarede  kom  ind  i  Byen,  blev  det 
meldt  mig,  at  en  Skolelærers  Kone  havde  hoppet  og 
dandset  af  Glæde  ved  Synet  af  disse  stakkels  Mennesker 
Denne  Madame  blev  da  hentet  af  en  Politibetjent  og 
jeg  tilkjendegav  hende,  at  jeg  vel  ikke  kunde  beherske 
hendes  grusomme  Følelser,  men  at  jeg,  naar  hun  ikke 
beherskede    sine  Miner,    skulde    lade  hende  sætte  hen 

paa  et  Sted,  hvor  hun  ikke  bcliovcde  at  beherske 
dem.  Det  hjalp  og  for  Fremtiden  var  man  mere 
forsigtig.  Da  Civiladministrationen  i  Frederikstad  var 
ordnet,  konstituerede  den  overordentlige  Regerings- 
kommissair  mig,  under  24.  September  1850,  som 
Amtsforvalter  og  Aktuar  i  Husum  Amt.  Mit  Kommis- 
sarium  for  Frederikstad  blev  derved  ikke  ophævet,  men 
Regeringen  ønskede  at  have  en  Kasse  paa  Vestkysten, 
som  den  kunde  benytte  ved  de  forefaldende  Ud- 
betalinger. Jeg  havde  da  besluttet  at  flytte  til  Husum 
den  29de  September,  og  nogle  Oflicierer  havde  i  den 
Anledning  arrangeret  et  lille  Afskedsgilde  Aftenen  før. 
\'i  havde  netop  tændt  vore  Cigarer,  da  der  kom  en 
Dragon  og  meldte:  »Nu  rive  Tydskerne  Færgehuset 
i  Ditmarsken  ned.«  Ved  disse  Ord  sprang  en 
Artilleri-Officier  op  og  raabte:  »Saa  have  de  et 
Batteri  bag  ved!« 

Vi  ilede  Alle  ned  til  Havnen  og  kunde  i  den 
stille  Aftenstund  tydelig  høre,  hvorledes  man  saugede 
og  hamrede  ovre  i  Færgehuset.  Da  fik  de  nogle 
Granater  over.  Efter  det  første  Skud  raabte  Slesvig- 
holstenerne: »Hurra!  Det  var  for  højt!«  Den  næste 
Kugle  faldt  i  Eideren,  og  saa  lød  det  over  Vandet: 
»Det  var  for  lavt!«  Men  den  tredie  Kugle  gik 
hverken  for  høit  eller  for  lavt,  den  foer  ind  i  Huset, 
man  hørte  Klageskrig  og  Hurraraabene  forstummede. 
Saavidt  jeg  erindrer,  blev  der  den  Aften  løsnet  sex 
Skud.  Herover  blev  hele  Besætningen  alarmeret 
og  gik  i  Stilling. 

Under  disse  Omstændigheder  holdt  jeg  det  for 
min  PHgt  at  bhve  i  Byen. 

Ved  Morgengry  hørte  jeg  Helgesen  udenfor 
Døren  sige  til  min  Ordonnants:  »Gaa  ind  og  sig 
til  Kommissairen,  at  Fjenden  attakerer,  saa  staaer  han 
nok  op.« 

Neppe  var  jeg  kommen  paa  Benene,  saa  begyndte 
der  en  Buldren  og  en  Bragen,  saa  at  Jorden  rystede 
og  Luften  dirrede.  Man  beskød  Byen  med  24  Kanoner 
og  kastede  desuden  Bomber  fra  Ditmarsker  Batteriet 
og  fra  Kanonbaadene  paa  Eideren.  Virkningen  var 
forfærdelig;  allerede  efter  nogle  Timer  laa  mange 
Bygninger  i  Grus  og  der  udbrød  Ild  paa  flere  Steder. 

I  Begyndelsen  søgte  vi  at  slukke  Ilden  og  Brand- 
folk med  Sprøiter  vare  posterede  paa  de  mest  truede 
Steder,  men  om  Eftermiddagen  var  det,  som  om  paa  én- 
gang  alle  Baand  vare  løste.  Husdyrene  begyndte  at  løbe 
løse  om  i  Byen,  Bohavet  blev  kastet  ud  i  Gaderne 
og  navnlig  opdynget  paa  Torvet.  Det  Hele  afgav  et 
Billede  paa  den  skrækkeligste  Forvirring.  Da  de 
straatækte  Huse  paa  det  saakaldte  Eiland  brændte, 
faldt  det  forkullede  Straa  som  en  sort  Askeregn  ned 
over  Byen  og  gjorde,  ved  den  derved  frembragte 
Formørkning,  det  alleruhyggeligste  Indtryk. 

Strax  da  Kanonaden  begyndte,  forsøgte  en  Mand 
at  ophidse  Byens  Befolkning  til  at  reise  sig,  men  han 
blev  øieblikkelig  fængslet.  Denne  Fyr  var  en  Skræder. 
Han  bar  en  hvid,  firkantet  Hue  med  sort-rød-gyldne 
Baand  og  i  Haanden  havde  han    en  lang  Tobakspibe. 

Da  han  blev  bra^t  til  Hovedkvarteret,  sagde 
Helgesen:  »Han  skal  øieblikkelig  skydes,  Profos, 
bring  ham   midt  ud  paa  Torvet.« 

Dette  skete,  Profossen  trak  ham  den  flotte  Hue 
over  Ørene,  og  saa  fik  han  fem  og  t3^ve  Stokkeprygl. 
Han  hylede  af  Smerte,  maaske  af  Glæde,  da  han 
mærkede,  at  han  skulde  beholde  sit  kostbare  Liv. 
Derpaa  fik  jeg  ham,  og  han  kom  senere  med  nogle 
Spioner  og  andre  Godtfolk  til  Amtsfængslet  i  Husum. 

Den  første  Foranstaltning,  jeg  traf,  var  at  lade 
de  ofl"entlige  Kasser  bringe  i  Sikkerhed,  de  gik  med 
Trainet  ud  af  Byen  og  til  Husum.  De  vigtigste  Bøger 
og  Dokumenter  sendte  jeg  fra  Raadhuset  til  den 
lutherske  Kirke  og  senere  ligeledes  til  Husum.  Kirken 
var  massiv  bygget  og  laa  henad  Treenen  til,  den  var 
derfor  mindre  exponeret.  Dens  Taarn  blev  rigtignok 
truffet  af  flere  Bomber,  men  da  det  var  opført  af 
Granit,  saa  modstod  det  disse  Projektilers  ødelæggende 
Virkning.  Man  sporede  strax,  at  Fjenden  tog  Skud- 
linien efter  Taarnene,  og  det  var  derfor  et  Hykleri, 
da  Altonaer-Merkur  meldte,  at  den  kommanderende 
Officier  i  Ditmarsken  først  den  sidste  Dag  mod- 
stræbende havde  givet  den  nødvendige  Befaling  at 
sigte  efter  christne  Kirker. 

Bombardementet  varede  uafbrudt  hele  Søndagen. 
Der  dræbtes  og  kvæstedes  over  en  Snes  af  Byens 
Indvaanere,  deriblandt  Oldinge,  Fruentimmere  og 
Børn.  Først  henimod  Aften  aftog  Skydningen,  for- 
modentlig for  at  Skytset  kunde  afkøles. 

H.  A.  Malling.  7 

I  Mørkningen  kom  Byens  første  Damer  og  for- 
langte at  komme  ud  af  Byen  med  deres  Børn.  Jeg 
sagde  dem,  at  det  var  en  militair  Sag,  og  at  det 
ikke  stod  i  min  Magt  at  give  den  forlangte  Tilladelse, 
men  at  jeg  vilde  tale  desangaaende  med  den  Høist- 
kommanderende.  Da  jeg  kom  ind  til  Helgesen  og 
forestillede  ham,  hvor  ønskeligt  det  var,  at  Kvinder 
og  Børn  kunde  komme  bort,  sagde  han :  » I  Aften 
er  det  umuligt.  Fjenden  kan  benytte  denne  Leilighed 
til  at  trænge  frem.  Lad  Damerne  komme  igjen  ved 
Daggry,  saa  skal  jeg  see,  hvad  jeg  kan  gjøre.  For- 
resten kan  De  sige  dem,  at  Fjenden  aldrig  faaer  noget 
Frederikstad,  men  maaske  en  Stenhob.«  Da  jeg  kom 
tilbage  med  denne  Besked,  opstod  der  megen  Klynken 
og  Hulken.  Helgesen  viste  sig  da  oppe  paa  Trappen 
og  sagde:  »De  er  altfor  høflig,  Herr  Kammerraad. 
Gehen  Sie,  meine  Damen,  gehen  Sie!  Jeg  kan  ikke 
have  de  Fruentimmere  her  i  Hovedkvarteret.« 

Om  Natten  blev  der  holdt  et  Krigsraad,  hvorved 
jeg  var  tilstede.  Resultatet  var,  at  man  tillod  Magi- 
straten at  afsende  et  Brev  til  den  høistkommanderende 
fjendtlige  Officier,  for  at  vælte  Ansvaret  for  saamange 
Indvaaneres  Drab  og  Lemlæstelse  over  paa  ham. 
Magistraten  blev  derpaa  sammenkaldt,  og  da  de  Herrer 
ikke  vare  i  den  Forfatning  at  kunne  concipere,  saa 
maatte  jeg  diktere  og  de  underskrive.  Et  Bud  med 
et  Es-Horn  —  et  Posthorn  var  ikke  at  opdrive  — 
blev  da  af  de  yderste  danske  Poster  sat  over  Grøften 
og  kom  efter  nogle  Timer  tilbage  med  en  smudsig 
Lap  Papir,  hvorpaa  der  stod  skrevet  med  Blyant: 

^> Brief  empfangen.« 

Dette  gav  Anledning  til  den  tydske  Avis-And,  at 
de  Danske  havde  tilbudt  Kapitulation. 

Brevet  blev  afsendt  i  Menneskelighedens  Inter- 
esse, man  kunde  nemlig  ikke  forstaae,  hvorfor  en 
By  blev  bombarderet,  hvori  der  kun  fandtes  saa  faa 
danske  Soldater.  Hele  Styrken  var  jo  ude  i  Skandserne. 
Hvorfor  Byen  blev  ødelagt,  vil  senere  finde  sin  For- 
klaring. 

Nogle  Timer  efterat  Angrebet  var  begyndt,  blev 
der  meldt  mig,  at  Havnemesteren  havde  mistet  sit 
ene  Ben.  Jeg  gav  Ordre,  at  en  Civil-Læge  skulde 
sendes  til  ham  og  havde  i  al  den  Tummel  ikke  Tid 
til  videre  at  tænke  paa  den  Sag.  Henimod  Aften 
kom  hans  Kone  hulkende  og  grædende  til  mig  og 
sagde,  at  en  Bombe  havde  revet  hendes  Mands  ene  Ben 
bort,  han  laa  i  Kjælderen  og  forblødte  sig  og  Huset 
brændte  over  ham.  »Hvad«,  raabte  jeg,  »har  Lægen 
ikke  været  der  endnu,  jeg  har  allerede  i  Morges  givet 
Ordre.«  »Ak,  Gud,«  sagde  hun,  »det  er  først  sket  i 
dette  Øieblik.« 

Det  var  i  Sandhed  et  mærkeligt  Tilfælde,  om 
Morgenen  var  det  en  falsk  Melding,  og  om  Efter- 
middagen blev  den  sand.  Med  Nød  og  Neppe  fik 
vi  den  Ulykkelige  i  en  Tøi-Kurv  ud  af  det  brændende 
Hus  og  ind  i  den  lutherske  Kirke.  Efter  Amputationen 
blev  han  baaren  til  Husum.  Han  lever  endnu  og  har 
ofte  med  en  Slags  Stolthed  vist  mig,  hvor  godt  han 
kunde  gaae  paa  sit  kunstige  Ben. 

7* 

En  ung  Jødekone,  ved  Navn  Sine  Josias,  mistede 
ligeledes  et  Ben.  Hun  overstod  Amputationen  og 
skjænkede  sin  Gemal  tre  Maaneder  derefter  en  rask 
Søn.     Det  kan  man  kalde  en  kraftig  Natur. 

Mandag  Morgen  den  30te  September  begyndte 
Bombardementet  atter.  Den  halve  By  laa  i  Grus. 
Indvaanerne  flygtede  i  Hobetal  og  Alt  var  i  Opløs- 
ning, der  var  ingen  Kommune  mere,  der  var  kun  en 
Kampplads,  og  der  var  kun  Tale  om  Kolbe  og  Bajonet. 

Under  disse  Omstændigheder  og  for  bedre  at 
kunne  sørge  for  Flygtningenes  Forplcining,  besluttede 
jeg  at  tage  fast  Ophold  i  Husum  og  hver  Morgen  at 
tage  ned  til  den  ulykkelige  By.  Det  er  bekjendt, 
hvorledes  Fjenden  vedblev  at  beskyde  Byen  og  tilsidst 
skød  den  i  Brand  med  Congreveske  Raketter  og  andre 
Brandpile  under  Hovedstormen  den  4de  Oktober. 

Det  var  ligesom  et  Ildhav,  men  hvad  der  brændte 
i  hin  rædselsfulde  Nat  var  allerede  skudt  sammen 
iforveien.  Uagtet  det  ellers  ved  denne  Aarstid  pleier 
at  blæse  stærkt  paa  Vestkysten,  saa  rørte  der  sig  i 
disse  faa  Dage  ikke  et  Vindpust.  Derved  blev  den 
Del  af  Byen,  som  ligger  hcnad  Treenefloden  ikke 
hjemsøgt  af  Flammerne.  Vel  fandtes  der  ikke  et 
eneste  ubeskadiget  Hus.  og  den  bedste  Del  af  Byen 
var  nedbrændt,  men  havde  det  blæst,  saa  var  der 
ikke  bleven  Sten  paa  Sten. 

Og  nu  Indvaanerne! 

Husvild  laa  den  største  Del  af  dem  ved  Digerne, 
og  det  gjaldt  da  at  faae  Brød  og  Husrum  til  dem. 
Husum    og    alle    Marskbyerne   vare    overfyldte.       Det, 

som  de  Flygtede  raabte  mest  efter,  var  Kaffe.  Ved 
en  Hændelse  fik  jeg  at  vide,  at  en  Cichoriefabrikant 
i  Husum  havde  en  Brænder,  som  kunde  rumme  50  Pd., 
og  den  gjorde  da  god  Tjeneste. 

Da  Hovedstormen  var  afslaaet,  opstod  der  oven- 
paa  det  infernalske  Spektakel,  som  havde  bragt  Jorden 
til  at  ryste  og  Luften  til  at  dirre,  pludselig  en  Døds- 
stilhed. Denne  gjorde  et  ganske  eiendommeligt  Ind- 
tryk paa  de  irriterede  Nerver.  En  vis  Slaphed  — 
jeg  veed  ikke  at  betegne  det  anderledes  —  bemægtigede 
sig  Alle.  Ligesom  man  føler  sig  stolt  som  Fornuft- 
væsen ved  at  beskue  et  herligt  Kunstværk  eller  en 
sindrig  Opfindelse,  saaledes  skammer  man  sig  under 
Krigens  Rædsler  næsten  ved  at  være  et  Menneske. 
Det  opløftende  Kampraab  og  andre  krigerske  Herlig- 
heder existere  for  største  Delen  kun  i  Digternes  Phantasi. 
I  Skandserne  hidsede  man  Mennesker  som  vilde  Dyr 
paa  hverandre,  kan  man  da  undres  over,  at  nogle 
hundrede  Skridt  bag  ved  Marodeurer  og  Befolkningens 
Bærme  sloge  sig  sammen  for  at  plyndre  i  den  for- 
ladte og  brændende  By? 

Man  har  spurgt,  om  Slesvigholstenerne  kunde 
have  taget  Frederikstad,  og  hvorfor  de  ødelagde  Byen 
i  Stedet  for  udelukkende  at  beskyde  Skandserne? 
Hvad  det  første  Spørgsmaal  angaaer,  saa  troer  jeg,  at 
de  Danske  vanskelig  kunde  have  holdt  Stillingen, 
hvis  Fjenden  havde  forceret  Ejderen  vestlig  for  Byen 
og  rettet  sit  Hovedangreb  mod  denne  Side,  hvor  der 
næsten  ingen  Forsvars-Værker  fandtes.  Man  foretrak 
at  angribe  Hoved-Værkerne  i  Stapelholm  paa  den  øst- 

lige  Side  af  Byen.  Ved  at  offre  endnu  nogle  Batailloner 
kunde  Fjenden  maaske  have  naaet  til  Byen,  men  saa 
var  Gadekampen  begyndt,  thi  der  var  opkastet  Barri- 
kader for  Enden  af  hver  Gade. 

For  at  danne  mig  en  Dom  om  det  andet  Spørgs- 
maal,  har  jeg,  da  Fjenden  havde  rømmet  Ditmarsken, 
været  ovre  i  Morserbatteriet  og  overtydet  mig  om, 
at  man  derfra  tydelig  kunde  skjelne  mellem  Byen  og 
Skandserne.  En  Feiltagelse,  som  Nogle  ansaa  for 
mulig,  kan  altsaa  ikke  have  fundet  Sted.  — 

Sagen  hænger  sandsynligvis  saaledes  sammen : 
Stemningen  i  den  slesvigholstenske  Leir  var  efter- 
haanden  bleven  en  saadan,  at  der  maatte  skee  Noget. 
De  flygtede  Slesvigere  vare  blevne  en  Magt  i  Leiren, 
og  man  har  paastaaet,  at  Matadorerne  fra  Eiderstedt 
havde  forpligtet  sig  ved  en  Revers  til  at  gjenopbygge 
Byen,  hvis  man  blot  vilde  tage  den.  Denne  Revers 
er  aldrig  kommen  frem,  og  Faktum  er  blevet  ubevist, 
men  usandsynligt  er  det  ikke.  Saameget  er  vist,  at 
det  Krigsraad,  som  gik  forud  for  Angrebet,  blev  holdt 
i  mit  Hus  i  Siiderstapel,  og  at  v.  der  Tann,  da 
General  Willisen  ikke  var  tilbøielig  til  at  angribe, 
kastede  Kortet  hen  paa  Bordet  for  ham,  og  at  Gene- 
ralen   maatte   give    efter  for  den  herskende  Stemning. 

Man  marcherede  derpaa  mod  Frederiksstad  og 
troede  maaske,  at  man  ved  at  gjøre  Byen  til  et  lille 
Moskva  skulde  tvinge  de  Danske  til  at  forlade  deres 
Stilling.  Man  betænkte  ikke,  at  en  Militærposition 
godt  kan  holdes,  om  ogsaa  en  By  brænder  bag 
ved  den. 

Den  næste  Morgen  efter  Hovedangrebet  gik  jeg 
med  Borgermester  Feddersen  ind  i  de  Huse,  som 
endnu  stode.  \'i  tænkte,  at  der  muligvis  endnu 
kunde  findes  en  eller  anden  hjælpeløs  Stakkel,  men 
Alt  var  mennesketomt.  Overalt  det  samme  ynkelige 
Syn,  sønderslaaede  og  tildels  udplyndrede  Møbler, 
døde  Katte  og  Høns  paa  Gulvet,  omkomne  Sangfugle 
i  Burene.  Svnao:oo^en  var  forholdsvis  kun  lidt  beskadiget, 
og  derhen  havde  Helgesen  forlagt  sit  Hovedkvarter, 
da  Hotellet  var  brændt.  I  dette  Hovedkvarter  fandtes 
et  Bord  med  en  Dug  over  —  og  hvilken  Dug  — , 
paa  Bordet  stod  et  ensomt  Glas  med  en  halv  Bitter- 
snaps i,  det  var  det  Hele. 

Jeg  havde  forudseet  denne  Tilstand  og  derfor  fra 
Husum  medtaget  AUehaande,  Østers,  koldt  Kjøkken 
og  Madeira.  Herover  blev  den  gamle  Helgesen  meget 
fornøiet.  Efter  endt  Frokost  sagde  han:  »Se  saa,  nu 
maa  jeg  ud  for  at  lade  pynte  paa  Værkerne.  Hr. 
Sørensen  (saaledes  kaldte  Militairet  Touristerne)  kommer 
vist  snart,  og  saa  maa  Alt  være  pænt.  Jeg  troer,  hvis 
vi  nu  sendte  nogle  Flasker  med  Eidervand  til  Kjøben- 
havn,  saa  kunde  vi  faae  ligesaa  mange  Flasker  Madeira 
tilbage. « 

I  Værkerne,  navnlig  i  den  saakaldte  MøUeskandse, 
saae  det  forfærdeligt  ud.  Paa  de  omvendte  Harver, 
der  vare  henlagte  paa  Dosseringen,  hang  endel  Døde, 
efter  Udseendet  at  dømme  næsten  alle  Sydtydskere. 
De  kom  til  Coldenbiittel,  hvor  hele  Kirken  laa  fuld 
af  Lig. 

En  Mand,  som  var  Vidne  til  den  sidste  Kamp, 
maa  jeg  omtale  her.  Det  var  den  franske  Oberst 
Latour  du  Pin.  Han  havde  tidligere  flere  Gange 
besøgt  Frederiksstad.  Engang  da  han  spiste  til  Middag 
med  os,  kom  der  tydske  Aviser,  som  meldte,  at  han 
var  falden  i  en  Forpostfægtning  ved  Duvenstedt,  og  at 
hans  Lig  var  bleven  reklameret  af  den  franske  Konsul 
i  Kiel.  Jeg  udbragte  i  den  Anledning  hans  Skaal  og 
yttrede  min  Glæde  over,  at  han  ved  Bordet  havde 
givet  Beviser  for,  at  han  ikke  var  nogen  revenant. 

Paa  Reisen  til  Kjøbenhavn  blev  han  i  Roskilde 
indhentet  af  den  Kourér,  som  bragte  Efterretningen 
om  Angrebet  paa  Frederiksstad. 

Obersten  vendte  da  strax  om  og  kom  til  os 
den  sidste  Aften  under  Hovedangrebet.  Han  begav 
sig  ud  i  Skandserne,  sprang  op  paa  Brystværnet  og 
maatte  flere  Gange  næsten  med  Magt  tages  ned,  naar 
det  blev  for  galt. 

Sent  ud  paa  Natten  kom  han  til  mig  og  var 
endnu  ganske  exalteret.  Han  raabte:  »Ah,  c'est  char- 
mant, quelle  persévérance,  les  soldats  danois  sont  les 
meilleurs  soldats  du  monde!«  Han  var  falden  i  en 
Marskgrøft  og  var  ganske  vaad.  Jeg  anbefalede  ham  i 
den  Anledning  et  Glas  varm  Toddy,  men  han  raabte 
efter  The,  der  var  tilstrækkelig  for  hans  fine,  franske 
Natur.  Senere  er  han  død,  jeg  mener  i  Lille-Asien. 
Hvor  der  var  Krig,  der  var  han.  I  Sandhed  en  egen 
Smag ! 

I  Forsvaret  deltog   ogsaa    Lieutenant,    nuværende 

Kapitainlicutcnant  Hammer*),  skjøndt  han  ikke  hørte 
til  Besætningen  i  1-rcderiksstad.  Denne  tappre  Mand 
havde  med  en  Skare  Søfolk  gjenoprettet  den  loyale 
Autoritet  paa  Øerne  i  Vesterhavet.  Hans  Folk  kunde 
alene  ved  deres  Udseende  indgyde  Respekt.  De 
havde  Beghatte  paa  Hovedet,  store  Vandstøvler  paa 
Benene,  Pistoler  i  Bæltet,  Sabler  ved  Siden  og  Infanteri- 
Kapper  over  det  Hele.  De  førte  en  Svingbasse  paa 
en  rødmalet  Undervogn  med  sig.  Det  var  et  mærke- 
ligt  Optog. 

Oversvømmelsen  i  Marsken  blev  ledet  af  poly- 
teknisk Kandidat,  senere  Kammerraad  og  Vand- 
bygningsdirekteur  Grove.  I  September  1850  havde 
Grove  meldte  sig  hos  mig  og  stillet  sig  til  Disposition. 
Han  var  til  megen  Nytte,  thi  Slesvigholstenerne  søgte 
ikke  alene  at  fordrive  os  ved  Ild,  men  ogsaa  ved 
Vand.  De  gjennemstak  Eiderdiget,  og  her  viste  Grove 
med  sine  Arbeidere  stor  Ufortrødenhed.  Han  lod 
altid  Hullerne  i  Diget  stoppe,  uagtet  man  ofte  skød 
paa  ham.  Han  gjorde  sig  ogsaa  fortjent  ved  at 
udbedre  de  ramponerede  Huse  og  de  gamle  Sluser, 
som  vare  saa  slette,  at  Eider-Aalene  undertiden  saaes 
at  løbe  i  Gaderne  nede  ved  Havnen.  Grove  var 
almindelig  bekjendt  som  »Manden  med  den  graa 
Hat.«  Denne  Hat  kjendte  Fjenden  ogsaa,  men  jeg 
synes,  man  burde  ikke  have  skudt  paa  en  Civilmand. 

*)  Den  ogsaa  fra  Krigen  1864  bekjendte  Kapitain  Otto 
Christian  Hammer  var  1850  Sekondlieutenant  og  Næst- 
kommanderende for  Søstyrken  ved  Fanø.  Han  døde  1892. 

(Senere  Anm.) 

I  en  af  mine  Indberetninger  til  Flensborg  havde 
jeg  udtalt,  hvor  ønskeligt  det  var,  at  den  overordent- 
lige Regeringskommissair  selv  overtydede  sig  om, 
hvor  stor  Ødelæggelsen  var.  Geheimeraad  Tillisch 
kom  da  med  flere  Herrer  af  Regeringen  til  Husum, 
og  derfra  kjørte  vi  saa  til  Frederiksstad. 

De  sørgelige  Ruiner  og  den  hele  Tilstand  gjorde 
øiensynlig  et  stærkt  Indtryk  paa  Regeringskommis- 
sairen,  og  han  lovede  Hjælp.  Da  vi  kom  ud  med 
ham  i  Skandserne,  begyndte  Fjenden  at  kaste  Bomber 
over  Eideren.  Det  var  de  første  Skud,  som  faldt 
efter  Stormen.  Helgesen  sagde  da:  »Vil  Deres 
Excellence  ikke  vende  om?  De  er  jo  ikke  betalt  for 
at  være  her.«  Men  Regeringskommissairen  lod  sig 
ikke  skræmme  og  fortsatte  rolig  sin  Gang.  Fjenden 
havde  formodentlig  observeret  fra  Kirketaarnet  i  St. 
Annen,  at  flere  firspændte  Reisevogne  vare  kjøite  ind 
i  Byen,  og  vilde  nu  vise  sin  Aarvaagenhed. 

Ved  Husumer  Chauseen  var  der  et  stærkt  exponeret 
Punkt,  som  vi  kaldte  »det  skarpe  Hjørne«.  Postillonerne 
pleiede  her  at  piske  paa  Hestene,  og  disse  kloge  Dyr 
satte  tilsidst  af  sig  selv  i  Galop,  naar  de  kom  til 
dette  farlige  Sted.  Jeg  skal  ikke  nægte,  at  jeg  blev 
let  om  Hjertet,  da  jeg  paa  Hjemtouren  havde  seet  den 
høie  Herre  komme  i  god  Behold  over  dette  med 
Kugler  saa  rigt  betænkte  Hjørne. 

For  at  lindre  den  store  Nød  havde  der  paa  flere 
Steder  i  Landet  dannet  sig  Komitéer,  og  der  indkom 
hos    mig    over    26,000    Rdl.     Der   fandtes   ogsaa   en 

tydsk  Komité,  som  uddelte  den  holstenske  Under- 
støttelse ,  om  hvis  Storrelse  \c^  ikke  har  nogen 
Kundskab.      Vinteren    i8|Y   var  heldigvis  meget  mild. 

Krigsoperationer  fandt  ikke  mere  Sted.  Vel 
kastedes  af  og  til  Bomber  over  Floden  og  General 
Horst  concentrerede  ved  Juletider  en  betydelig  Styrke 
i  Ditmarsken,  men  da  der  ikke  indtraf  Frostveir,  saa 
blev  det  derved.  Var  Floden  lagt  til,  saa  var  det 
sandsynligA'is  kommet  til  et  Slag  paa  Vestkysten.  I 
Mørserbatteriet  stode  kun  nogle  Artillerister,  som 
drillede  Besætningen  i  Frederiksstad  med  deres  Bom- 
ber. Engang  spurgte  jeg  Helgesen  om  han  ikke  vilde 
sende  en  50  Mand  over,  for  at  fordrive  de  Karle. 
»Jeg  kunde  nok  have  L3'st  dertil,«  svarede  han, 
»men  jeg  tør  ikke,  derovre  begynder  jo  det  hellige 
romerske  Rige.« 

Naar  man  dog  skal  føre  Krig,  saa  synes  jeg,  det 
er  bedst  ikke  at  tage  Hensyn  til  doktrinaire  Grændser 
og  alskens  Paragrapher.  Slesvigholstenerne  kunde  jo 
paa  den  Maade  have  permitteret  deres  Armee  og 
ladet  de  Danske  staae  hele  Vinteren  i  Sump  og  Vand 
ved  Eider-  og  Treenefloden. 


I  Husum  var  der  ikke  passeret  Meget.  Komman- 
danten, den  tidligere  omtalte  Grev  Ahlefeldt,  havde 
opdaget,  at  de  fornemme  slesvigholstenske  Damer 
korresponderede  med  deres  flygtede  Mænd  og  Frænder. 
Da  en  slig  Korrespondance,  ved  General  Kroghs  Pro- 

klamation,  var  forbuden  under  Dødsstraf,  saa  kunde 
disse  Damer  ikke  beklage  sig  over,  at  Kommandanten 
lod  dem  sætte  i  Wienervogne  og  transportere  med 
en  Politibetjent  til  Flensborg.  Da  dette  Tog  nu  arri- 
verede, raabte  Pøblen:  »Da  kommen  die  Husumer 
Hop-Krabben.«  (Under  dette  Navn  udraabes  Reier 
paa  Gaden  i  Flensborg).  De  fine  Damer  gik  til  Krigs- 
ministeren, klagede  over  Kommandanten,  og  jeg  troer 
ikke  at  denne  fik  Ros  for  sin  Adfærd.  Sagen  var 
imidlertid,  efter  min  Formening,  i  sin  Orden.  I  Hu- 
sum laa  kun  en  ringe  Styrke.  Havde  Fjenden  med 
et  Dampskib  og  nogle  Transpoit-Fartøier  sat  en  Ba- 
taillon  i  Land  ved  Hatsted-Dige ,  saa  havde  det  seet 
galt  ud  for  Besætningen  i  Husum,  og  Faren  havde 
ikke  været  ringere,  fordi  det  forræderske  Brev  var 
skreven  af  Kvinde-Haand.  Kommandanten  tog  under- 
tiden Munden  lidt  fuld.  Saaledes  befalede  han  en 
Vært  i  Husum  at  lukke  sit  Lokale  Klokken  8  om 
Aftenen  under  en  Mulkt  af  looo  Rdlr.  Man  lo  der- 
over, men  Befalingen  blev  efterkommen.  Beleirings- 
standen  gjorde  i  det  Hele  taget  god  Virkning.  1 
Bredstedt,  hvor  denne  ikke  var  proklameret,  sporedes 
Virkningen  heraf  endnu  længe  efter ;  der  fandtes  f.  Ex. 
røde  Jalousier  med  sorte  Kors  i.  Sligt  vovede  man 
ikke  at  vise  i  Husum. 

1  mit  nye  Embede  blev  jeg  introduceret  af  Civil- 
kommissairen  for  Husum,  Kammerraad,  senere  Amt- 
mand Davids.*) 

*)  Mathias    Davids    (f.    iSoo)    blev    1850    Amtmand    over 
Gottorp  og  Hytten  Amter  med  Landskabet  Stapelholm. 

Man  har  undertiden  sat  mig  i  een  Linie  nicd 
denne  Mand.  Hvor  smigrende  dette  i  mange  Hen- 
seender kunde  være  for  mig,  saa  maa  jeg  dog,  livad 
Politiken  angaaer,  protestere  imod,  at  en  Paralel 
drages. 

Amtmand  Davids  havde  været  Sladsekretair  i 
Frederiksstad  og  var  før  Krigen  almindeHg  afholdt. 
Han  var  født  i  Eiderstedt  og  havde  tidligere  været 
ansat  i  Rentekammeret.  Kort  før  Folkeforsamlingen 
i  Siiderstapel  kom  han  til  mig  og  foreslog,  at  vi, 
hvis  det  kom  til  Uroligheder,  og  vi  ikke  fik  Instruk- 
tioner fra  Regerino^en,  skulde  handle  eens.  Vi  be- 
sluttede  da  i  alle  Tilfælde  at  forblive  paa  vor  Post 
indtil  vi  bleve  rappellerede.  Nogle  Dage  senere  til- 
skrev Davids  mig,  at  han  ikke  saae  sig  istand  til  at 
holde  Aftalen.  Borgerskabet  i  Frederiksstad  havde 
nemlig  erklæret,  eventualiter  med  Magt,  at  ville 
bringe  ham  over  Eideren,  hvis  de  Danske  kom. 
Dette  Tilfælde  indtraf  dengang  ikke,  men  nu  delte 
vore  Veie  sig.  Han  gik  frem  med  det  slesvigholstenske 
Parti,  jeg  gjorde  kun  nødtvungen,  hvad  jeg  ikke  kunde 
lade  være  at  gjøre.  Da  Bestyrelseskommissionen  var 
indsat,  forlod  Davids  pludselig  Slesvigholstenerne  og 
stillede  sig  til  Disposition  i  Flensborg.  Han  fik  da 
et  Kommissarium  for  Husum,  ligesom  jeg  havde  et 
for  Frederiksstad.    Nu  delte  vore  Veie  sig  atter.     Han 


Han    blev  1856   valgt   til  Medlem    af  Rigsraadet,    men 

blev  samme  Efteraar  afskediget  som  Amtmand,  da  han 

som  Helstatsmand  ikke  harmonerede  med  Eiderpartiet. 

Han  døde  i  Slesvig  1877.  ,c  \        \ 

"       ''  (Senere  Anm.) 

kastede  sig  i  Armene  paa  et  ultra  dansk-demokratisk 
Parti  i  Flensborg,  jeg  forsmaaede  dette  og  holdt  mig 
kun  til  den  kongelige  Regering.  Davids  blev  Amt- 
mand paa  Gottorp,  jeg  forblev  i  min  Sphære,  han 
blev  pensioneret  1854,  jeg  forblev  i  mit  Embede  indtil 
Dannevirkes  Rømning.     Voila  tout! 

Hele  Administrationen  i  Husum  udgik  i  Beg}'ndelsen 
fra  det  derværende  Hotel.  Trappen  var  besat  med 
bevæbnede  Politibetjente,  saa  at  vi  kunde  sove  rohg 
om  Natten.  Det  var  mig  ogsaa  en  behagelig  Følelse 
igjen  at  have  et  fast  Loft  over  Hovedet,  thi  de  falde- 
færdige Huse  og  vaklende  Gavle  i  Frederiksstad  havde 
næsten  været  farligere  Fjender  end  Kuglerne. 

De  ovennævnte  Politibetjente  vare  meget  flinke 
Folk.  Det  er  i  det  Hele  mærkeligt,  hvor  godt  man 
bliver  betjent  i  farlige  Tider.  Al  Raisonneren  hører 
op.  Naar  Alt  er  i  Fred,  saa  veed  hver  Skomager  og 
Skræder  hvad  der  bør  gjøres,  men  begynder  Spids- 
kuglen at  pibe  og  Bomben  suser,  saa  hedder  det: 
»Vi  maa  dog  hen  og  høre,  hvad  den  Mand  siger, 
han  har  en  større  Indsigt  i  Tingen,  o.  desl.«  Des- 
uden faae  Folk ,  som  have  været  Vidner  til  store 
Ulykker  og  i  længere  Tid  havt  Faren  for  Øinenc, 
Noget  af  Sømandens  satte  Væsen ;  man  sporer  ikke 
noget  til  den  Snakkesalighed  og  til  de  umodne 
Domme ,  som  stundom  kunne  bringe  Tilhørerne  til 
Fortvivlelse. 

Bønderne  havde  endnu  ikke  ganske  glemt  den 
passive  Modstand,  men  da  General  Horst  ved  Tøveiret 
blev    forhindret   fra    at    komme    over  Eideren    og   bc- 

gyndc  en  ny  Blodsudgydelse,    saa  tog  Opsætsigheden 
efterhaanden  af,  og  Besindigheden  vendte  tilbage. 

Saaledes  gik  Aaret  1850  tilende.  Et  Aar  fuldt 
af  Blod  og  Ødelæggelse,  men  lykkeligere  i  sine  Følger, 
end  dets  Tvillingbroder  1864,  hvis  sidste  Time  slaaer, 
medens  jeg  nedskriver  disse  Linier. 


1851  —  1864. 


Det  vil  ikke  være  overflødigt  at  tilbagekalde  i 
Læserens  Erindring,  hvad  der  tidligere  er  sagt  om 
Kjøbenhavns  Beliggenhed.  Et  Ophold  her  i  Byen  af 
kun  1 1  Maaneder  har  bevirket ,  at  jeg  ikke  trøster 
mig  til  med  Sikkerhed  at  dømme  om  de  nuværende 
Forhold  i  Hertugdømmerne.  Det  maa  derfor  frem- 
hæves udtrykkeligt,  at  det,  som  i  det  Følgende  siges 
om  Stemninger  og  Tilstande  i  Slesvig,  kun  gjælder 
om  Tiden  før  den  éte  Februar  1864,  da  Dannevirke- 
stillingen blev  rømmet. 

Efterat  have  forudskikket  denne  Bemærkning  skal 
jeg  vedblive  at  følge  Begivenhedernes  Gang.  Allerede 
den  5te  September  1850  havde  jeg  erholdt  et  Kom- 
missarium  til  at  undersøge  og  ordne  Forholdene  i 
Landskabet  Stapelholm.  Fjenden  havde  hidtil  holdt 
dette  Distrikt  besat,  og  der  havde  derfor  ikke  været 
Leilighed  til  at  gjøre  Dokumentet  gjældende. 

I  Midten  af  Januar  1 8  5 1  viste  sig  mange  Tegn 
paa,  at  Krigen  gik  tilende.  Sønden  for  Eideren  gik 
det  meget  lovende  til.  Soldaterne  affyrede  deres 
Geværer  og  raabte:  »Vi  have  Fred!  Nu  gaae  vi 
hjem!  De  Danske  have  seiret!  Ned  med  Augusten- 
borgeren!« Den  21  Januar  185 1  rømmede  Slesvig- 
holstenerne Landskabet  Stapelholm  og  den  næste  Dag 
kom  min  Fuldmægtig  fra  Siiderstapel  til  Frederiksstad 
for  at  melde,  at  Volquarts  og  Krogh  vare  flygtede. 

Jeg  besluttede  da  at  tage  til  Siiderstapel,  og 
Helgesen  lod  mig  eskortere  af  10  Jægere  med  ladte 
Bøsser,  for  at  jeg  ikke  skulde  falde  i  et  Baghold  paa 
denne  Expedition. 

Det  var  et  eventyrligt  Tog.  Foran  gik  Jægerne 
og  saa  kom  Grove,  min  Fuldmægtig  og  jeg;  Arriere- 
Garden  dannede  en  jødisk  Handelsmand,  som  levende 
ønskede  at  see  sine  Kunder  igjen  efter  en  saa  lang 
Afbrydelse.  Da  Chausseen  var  gjennemstukken  paa 
flere  Steder  og  alle  Broer  vare  nedbrudte,  saa  var 
det  en  besværlig  Marche  over  Marskgrøfterne.  Veiret 
var  meget  mildt,  og  en  enkelt  Lærke  hævede  sig  alle- 
rede over  al  den  Forstyrrelse,  bebudende  en  ny  Vaar. 
Da  vi  kom  til  den  første  Landsby  paa  Geesten,  Seth, 
rekvirerede  jeg  Vogne  hos  Sognefogden  og  holdt  saa- 
ledes  mit  Indtog  i  Siiderstapel.  Her  saae  det  fælt 
ud.  Græsplainen  foran  mit  Hus  var  optrampet  af 
Kavallerihestc  og  forvandlet  til  en  Mudderpøl.  Hegnet 
var  nedbrudt.  Alting  øde  og  forladt.  Hvorledes  det 
saae  ud  i  selve  Huset,  kan  man  tænke  sig.  Alt  var 
kastet    omkring,     ramponeret    og    ituslaact.        Senge- 

klæderne  havde  man  dels  opskaaret  til  Geværklude, 
Oi^  Resten  var  tilsølet  med  de  Saaredes  Blod.  I  Be- 
gyndelsen betvang  jeg  mig,  men  da  jeg  forefandt  for- 
gyldte Gardinstænger  paa  Dueslaget,  saa  var  dette 
ligesom  Draaben,  der  bringer  et  Kar  til  at  flyde  over. 
Jeg  lod  Sognefogden  hente  og  bød  ham,  just  ikke 
paa  den  venligste  Maade ,  at  lade  Alting  ufortøvet 
bringe  paa  sin  Plads.  Man  fik  da  fat  i  en  Kone, 
som  tidligere  havde  tjent  i  mit  Hus,  og  Alt  blev 
redresseret,  saavidt  det  kunde  lade  sig  gjøre.  Land- 
foged Volquarts's  Embedslokale  forseglede  jeg.  Denne 
Mand  havde  engang  truet  mig  med  Guillotinen,  men 
det  kom  anderledes,  nu  var  det  ham,  der  maatte 
flakke  om  i  Verden. 

Min  Fuldmægtig  konstituerede  jeg  som  Land- 
skriver, han  havde  altid  været  mig  tro  og  hengiven. 
Da  Baron  Lilliencron  vilde  afsætte  mig,  havde  han 
viist  det  moralske  Mod  at  sige  til  Baronen,  at  han 
kun  havde  at  adlyde  mine  Befalinger,  saalænge  jeg 
var  i  Siiderstapel. 

Landskabs  -  Repræsentationen  var  forsamlet  og 
sendte  en  Deputation,  forat  indbyde  mig  til  et  Møde. 
Jeg   lod   da  Jægerne    opstille    foran    Forsamlingslokalet 

'  og  traadte  ind  i  Salen.  Denne  Gang  var  der  ingen 
uvedkommende  Personer  tilstede,  og  de  Herrer  Repræ- 
sentanter saae  noget  slukørede  ud.  Jeg  stillede  mig 
paa  det  samme  Sted,  hvor  jeg  havde  staaet  i  hint 
revolutionaire  Møde    under    den    passive  Modstand  og 

.  sagde:     »Det    provisoriske    Regimente    er     nu    forbi. 

I  Kongens  Herredømme  er  gjenoprettet  og  udenfor  staae 

'  H.  A.  Malling.  8 

hans  Folk.  Paa  dette  Sted  har  jeg  sagt  Eder,  at 
ovenpaa  den  passive  Modstand  fulgte  Beleiringsstand 
og  Standret,  her  have  I  dem!«  Ved  disse  Ord  trak 
jeg  General  Krogh's  Proklamation,  hvori  begge  Dele 
forkyndtes,  frem.  »Jeg  kunde  nu  sige,  denne  Mand 
der  er  en  rød  Republikaner,  og  han  der  har  udskjældt 
sin  Herre  og  Konge,  men  I  kunne  være  rolige  for 
mig,  jeg  holder  mig  for  god  til  at  være  Angiver. 
Dette  vil  jeg  dog  sige  Eder,  og  I  kunne  sige  det 
igjen  i  Eders  Landsbyer,  I  ere  langtfra  vigtige  nok 
til  at  kunne  skade  Kongen  af  Danmark.« 

Der  sade  de  nu  blege  og  forstyrrede  og  bade 
mig  om  at  blive  hos  dem.  Herpaa  svarede  jeg ,  at 
jeg  for  min  Person  tilgav  dem  de  Krænkelser,  man 
havde  tilføiet  mig,  men  at  jeg  frivillig  ikke  igjen 
vilde  tage  Ophold  paa  et  Sted,  hvor  jeg  havde 
maattet  gjennemgaae  saa  Meget.  Nemesis  er  halt, 
men  hun  kommer  dog! 

Fra  Forsamlingen  gik  jeg  til  Præsten.  Denne 
var  som  Menneske  respektabel,  men  han  var  i  Poli- 
tiken bleven  forført  af  Volquarts.  Da  jeg  kom  ind 
til  ham,  var  han  endnu  i  det  gamle  Spor,  men  da 
jeg  saa  sagde  til  ham,  at  hvis  han  gjentog  slige  Yt- 
tringer  for  Protokollen,  saa  var  han  forloren,  og  at 
jeg  var  kommen  for  ved  en  privat  Samtale  at  for- 
hindre ham  fra  at  gjørc  sig  ulykkelig,  saa  fik  han 
andre  Tanker,  omfavnede  mig  med  Taarer  i  Øinene, 
og  takkede  mig  hjertelig.  Han  er  endnu  i  Siider- 
stapel,  til  Gavn  for  Menigheden. 


Da  jeg  kjørte  tilbage  til  Frederiksstad ,  kom  jeg 
atter  til  at  tænke  paa  den  halte  Nemesis.  Vi  mødte 
nemlig  udenfor  Byen  en  Skomager,  som  i  sin  Tid 
havde  anført  en  Pøbelhob  mod  mit  Hus.  Da  jeg 
havde  sagt  dette  til  den  paa  min  Vogn  siddende 
Overjæger,  lagde  denne  Bøssen  til  Kinden  og  spurgte 
spøgende:  »Skal  jeg?«  Skomageren  vilde  i  dette 
Øieblik  vistnok  have  givet  meget  til,  at  han  altid 
var  bleven  ved  sin  Læst.  Han  stod  som  forstenet, 
men  da  jeg  saa  raabte:  »Løb  Din  Vei!«  kom  der 
Liv  i  ham,  og  han  foer  afsted.  Overjægeren  lo ,  og 
saaledes  endte  mit  første  Tog  til  Siiderstapel.  Senere 
var  jeg  endnu  et  Par  Gange  i  Stapelholm  og  afgav 
derpaa  mit  Kommissarium  for  dette  Landskab. 

Efterat  jeg  i  April  185 1  havde  afleveret  Frederiks- 
stad og  Understøttelsespengene  vare  fordelte,  kunde 
jeg  udelukkende  hengive  mig  til  mit  egentlige  Em- 
bedes Bestyrelse,  jeg  var  nu  nemlig  definitivt  bleven 
udnævnt  til  Amtsforvalter  og  Aktuar  i  Husum  Amt. 

Naar  jeg  kaster  et  Blik  tilbage  paa  de  Breve, 
som  jeg  modtog  i  sin  Tid ,  saa  maa  jeg  smile. 
»Werthgeschåtzt,  Hochgeehrt«  var  jeg  i  dem  alle. 
Eet  var  endogsaa  paa  Vers,  indfattet  i  en  Blomster- 
krands,  og  Versenes  Begyndelsesbogstaver  dannede  mit 
Navn,  naar  man  læste  dem  perpendikulært.  Saaledes 
gaaer  det,  naar  man  har  Penge  at  uddele.  Siden 
kommer  Prosaen.  Desuden  havde  jeg  gjort  saadanne 
Erfaringer,    at  Roser  og  \^ers  ikke  kunde  skufle  mig. 

For  at  vise,  hvorledes  det  gik  til  i  hin  Tid,  skal 
jeg  meddele  nogle  Smaatræk. 

8* 

Da  jeg  opløste  den  folkesouveraine  Borger- 
forening i  Frederiksstad,  fandt  jeg  i  dens  Protokol, 
hvorledes  man  havde  tilkjendegivet  en  respektabel 
Mand  i  Byen ,  at  han  ikke  besad  sine  Medborgeres 
Agtelse.  Foreningens  Formand  havde  jeg  havt  Anled- 
ning til  at  lade  arrestere.  I  et  Forhør  spurgte  jeg 
ham,  om  han  erkjendte  den  fremlagte  Liste  over  Med- 
lemmerne. Han  svarede  »ja«,  men  da  jeg  saa  pegede 
med  Fingeren  paa  et  vist  Navn ,  skyndte  han  sig 
med  at  tilføie:  »Man  har  glemt  at  udstryge  dette 
Navn.«  »Det  er  meget  uheldigt,«  sagde  jeg,  »thi 
denne  Mand  har  været  i  Tugthuset.«  Her  havde 
man  altsaa  en  Forening,  som  talte  en  forhenværende 
Tugthusfange  i  sin  Midte,  og  en  saadan  Forening 
holdt  sig  beføiet  til,  af  politiske  Grunde,  at  prisgive 
en  agtværdig  Mand  til  Foragt! 

Strax  efter  min  Ankomst  til  Frederiksstad  mødte 
Borgmesteren  fra  Garding  for  Protokollen  og  under- 
skrev den  af  ham  forlangte  politiske  Erklæring.  Han 
fortalte  mig  ved  denne  Leilighed,  at  Landskriveren 
fra  Garding  havde  skjult  sig  paa  Landet.  For  nu  om 
muligt  at  redde  denne  dygtige,  mig  velbekjendtc 
Mand,  sagde  jeg  til  alle  Folk  fra  Eiderstedt,  som  jeg 
traf  paa,  at  de  skulde  opfordre  Landskriveren  til 
snarest  mulig  at  møde  i  Frederiksstad,  jeg  kunde  da 
maaske  hjælpe  ham.  Landskriveren  kom  ikke,  men 
flygtede  over  Eideren.  Denne  Adfærd  kunde  jeg  ikke 
forklare  mig  og  først  efter  længere  Tids  Forløb  fik 
jeg  Opløsningen  paa  Gaaden.  Hine  Eiderstedtcre  havde 
nemlig,    istedctfor    at    udrette    mit   Ærinde    til    Land- 

skriveren,  sagt  til  liam :  >^Tag  Dem  ivarc  for  liani 
i  Frederiksstdd ,  lian  forsker  efter  Dem  for  at  øde- 
lægge Dem«.  Saa  drev  Frygten  for  mig  denne  Em- 
bedsmand over  Eideren,  og  Partiet  troede  at  have  op- 
naaet  sin  Hensigt,  nemlig  at  gjøre  mig  Administra- 
tionen i  hin  Egn  umulig.  De  betænkte  ikke,  at  en 
Mand  kan  administrere  en  hel  Del,  naar  han  har 
Bajonnetten  og  ikke  udelukkende  Pennen  til  sin 
Disposition.  Det  var  for  Resten  dog  et  diabolsk 
Anslag ! 

En  Gaardeier  i  Marsken  var  ved  Frederiksstads 
Occupation  flygtet  til  Hamborg.  Da  nu  Foraaret  kom, 
begyndte  Manden  at  længes  efter  sine  Oxer  og  fede  Græs- 
gange. I  den  Anledning  skrev  han  til  mig  og  bad 
mig  om  at  skafl^e  ham  Tilladelse  til  at  vende  tilbage. 
Da  det  var  mig  bekjendt,  at  han  ikke  havde  gjort 
sig  skyldig  i  Noget,  men  kun  ladet  sig  besnakke  af 
sine  exalterede  Fruentimmer  til  at  flygte,  saa  udvirkede 
jeg  den  attraaede  Tilladelse.  Han  kom  da  til  mig, 
en  gentleman  fra  Top  til  Taa,  bukkede  og  sagde: 
»Jeg  kommer  for  at  bringe  Dem  min  forbindtligste 
Tak.« 

»Ja,«  bemærkede  jeg,  »hvad  vilde  De  over 
Eideren,  hvorfor  blev  De  ikke  hjemme  og  passede 
Deres  Gaard?« 

Han  bukkede  atter  og  sagde :  »Jeg  er  ikke  kommen 
for  at  undskylde  mig.« 

Derpaa  gjorde  jeg  en  betegnende  Haandbevægelse 
til  Døren  og  ønskede  denne  efter  nyeste  Londoner- 
Mode  klædte  gentleman  en  god  Morgen. 

Hvor  Bønderne  tale  et  saadant  Sprog,  er  det  ikke 
let  at  anbringe  Omvendelses-Forsøg. 


Dannebrog  vaiede  igjen  ved  Rendsborg  og  senere, 
da  den  preussisk-østerrigske  Armee  havde  forladt  Hol- 
sten, ogsaa  ved  Elben.  Alt  var  ligesom  i  en  flydende 
Tilstand,  og  nu  var  det  Tiden  at  bringe  det  gamle 
Monarki  i  en  fast  Form,  saa  at  det  kunde  modstaa 
de  fjendske  inden-  og  udenlandske  Elementer.  Der 
var  saameget  mere  Anledning  dertil,  som  Berliner 
Hoffets  hemmelige  Planer  ikke  vare  nogen  Hemme- 
lighed. Men  det  viste  sig  desværre  snart,  at  Rege- 
ringen var  i  Hænderne  paa  et  Parti  og  alt- 
saa  ikke  kunde  stille  sig  over  Partierne,  og 
uden  dette  var  en  Forfatning  umulig.  Naar 
Nationalitets-Sværmere  og  saakaldte  Frihedshelte  paa 
begge  Sider  førte  det  store  Ord,  naar  man  her  skot- 
tede over  Sundet  og  hist  over  Elben,  saa  lettede  man 
Preussen  Arbeidet,  og  det  blev  kun  et  Tidsspørgs- 
maal,  naar  det  af  saamange  Strømninger  omtumlede 
Statsskib  omsider  skulde  strande  paa  Klippen. 

Jeg  skal  her  ikke  nærmere  gaa  ind  paa,  hvor- 
ledes Holstenerne,  hjertelig  kjedc  af  den  preussisk- 
østerrigske  Occupation,  stode  med  deres  hele  Hertug- 
dømme paa  Presenterbakken ;  hvorledes  de  erklærede, 
at  ville  adlyde  deres  Hersker,  men  ikke  ønskede  nogen 
Forfatning;    hvorledes    man    alligevel  octroicrede  dem 

en  saadan,  og  hvorledes  de  senere  ærligt  benyttede 
det  Vaaben,  man  havde  givet  dem  i  Hænderne. 

Vi  have  her  nærmest  at  gjøre  med  Slesvig,  og 
vil  det  være  godt  at  paavise,  med  hvilket  Slags  Folk 
man  her  havde  at  gjøre,  forinden  vi  drøfte  det  i  dette 
Hertugdømme  fulgte  System. 

Slesvigeren  er  af  Naturen  godt  begavet  og  i  sit 
inderste  Væsen  af  en  langt  mere  konservativ  Natur, 
end  Beboerne  paa  de  danske  Øer.  Han  er  snu  og, 
om  jeg  tør  bruge  det  Ord,  indadvendt;  han  kan  for- 
stille sig  i  den  Grad  og  tie  saaledes,  naar  han  vil,  at 
•det  ikke  falder  let  at  udgrunde,  hvad  han  egentlig 
mener.     Derved  have  Mange  ladet  sig  skuffe. 

Hans  Liberalitet  bestaaer  i  Almindelighed  i,  at 
han  har  Lyst  til  at  være  opsætsig  mod  oven,  I  For- 
holdet til  sine  Undergivne  taaler  han  derimod  ingen 
Spøg.  Bonden  sætter  ingen  Pris  paa  de  Rettigheder, 
som  han  skal  dele  med  Smaafolk  i  Landsbyerne ;  han 
gaaer  ikke  i  den  Kro,  hvor  hans  Tjenestekarl  søger, 
og  denne  kan  vanskeligere  komme  til  at  sidde  ved 
sin  Husbondes  Bord,  end  en  simpel  Borger  ved  Kon- 
gens Taffel.  Om  man  vilde  afskaffe  den  monarkiske 
Regeringsform  i  Hertugdømmet  Slesvig,  saa  havde  man 
en  Republik,  men  man  havde  ingen  Republikanere. 
En  Bonde  i  Marsken  f.  Ex.,  som  sidder  paa  sin  med 
brede  Vandgrøfter  omgivne  Gaard  og  om  Aftenen 
trækker  Broen  op,  har  flere  af  Middelalderens  end 
Nutidens  Tanker. 

I    Byerne    staa   Sagerne  naturligs'is    noget   ander- 

ledes,    her    har    Lokomotivet    yttret    sin    nivellerende 
Indflydelse. 

Disse  Folk  vare  nu  blevne  en  hel  Del  demorali- 
serede ved  Krigen  og  ved  Hr.  Venedeys  Theorier, 
men  den  egentlige  Kjærne  af  Befolkningen  var  dog 
sund  endnu.  Man  ventede  det  gamle  danske  Mo- 
narki igjen,  og  blev  yderlig  forbauset  ved  at  spore 
de  danske  Agitatorers  Virksomhed.  Disse  Herrer 
havde  ikke  noget  let  Terrain  at  pløie,  thi  naar  de 
begyndte  en  Samtale  med  en  Mand  og  kom  frem 
med  deres  moderne  Visdom,  saae  denne  gjerne  med 
et  mistroisk  Smil  paa  dem  og  sagde:  »De  Tydske 
have  lovet  mig  endnu  meget  mere.« 

Mange,  og  deriblandt  en  bekjendt  Politiker,  have 
troet,  at  det  var  muligt  at  vinde  Befolkningen  i  Her- 
tugdømmerne ved  den  danske  Frihed.  Dette  var  en 
stor  Vildfarelse,  thi  hvor  Nationalitets  -  Følelsen  er 
kommen  i  Bevægelse,  der  forstummer  alt  andet,  og 
Grunde  ere  da  ligesom  Vand  paa  en  Gaas.  Lom- 
barderne og  Venetianerne  erklærede  under  den  sidste 
Krig  i  Italien,  at  de  hellere  vilde  have  en  italiensk 
Tyran,  end  et  liberalt  tydsk  Regimente.  Efter  hvad 
der  var  passeret  i  Slesvig,  havde  det  været  rigtigst 
at  lade  de  Godtfolk  i  Ro,  nøies  med,  at  de  forholdt 
sig  loyalt,  og  sørge  for  deres  materielle  Interesser. 

Den  ene  Generation  afløser  den  anden  og  med 
en  senere  kunde  man  forhandle,  den  nulevende 
havde  kun  ubetinget  at  adlyde  Lovens  Bud  og 
nyde  dens  Beskyttelse.  Men  Ulykken  var,  at 
Slesvig  ikke  blev  anseet  som  et  Land,  hvori 

den  kongelige  Autoritet  var  g  j  e  n  o  p  r  e  1 1  e  t , 
men  som  en  Erobring,  den  danske  Nation 
havde  gjort. 

Macaulay  har  i  sin  berømte  Englands  Historie 
fremhævet,  hvorledes  der  først  blev  Fred  og  Ro  i 
England,  da  den  ene  Stamme  opgav  at  ville  herske 
over  den    anden,    og  Alle   følte   sig   som  Englændere. 

Der  var  nu  først  Sprogsagen,  denne  corde 
sensible  i  Slesvig. 

Det  er  unægteligt,  at,  ved  mange  Aars  tydsk 
Administration  og  40  Milioner  Menneskers  Tryk,  det 
danske  Element  var  trængt  noget  tilbage,  og  at  de 
nordlige  Byer  vare  blevne  en  hel  Del  fortydskede, 
men  man  maa  undres  over,  at  dette  ikke  var  skeet 
i  høiere  Grad.  Vilde  de  Danske  nu  ikke  lade  det 
blive  som  det  var,  saa  kunde  de,  da  Sprogtvangen  i 
dette  Tilfælde  kun  var  en  simpel  Repressalie,  med 
Rette  have  sagt:  »Vi  ere  den  mindre  Nation,  vi  have 
ikke  noget  at  bortgive,«  og  saa  kunde  man  have 
draget  en  rimelig  Sproggrændse.  Man  havde  saa  be- 
stemt, hertil  er  Kirke-  og  Skolesproget  dansk  og  dertil 
tydsk.  Den  enkelte  danske  Præst  sønden  for  Linien 
kunde  man  saa  have  taget  op  norden  for  den  og 
forflyttet  den  enkelte  tydske  Præst  nord  for  Linien 
syd  paa.  Havde  man  gjort  dette,  saa  havde  man 
været  færdig  i  et  Decennium.  Naar  denne  Forholds- 
regel omtaltes,  blev  den  forkastet  som  for  »russisk«. 
Sprogreskriptet  kom,  og  blev  senere  slaaet  fast  ved 
den  slesvigske  Forfatning.  Herved  bleve  de  blandede 
Distrikter  etablerede  og  efter   1 3  Aar  var  man  fjernere 

fra  Maalet  end  nogensinde.  Man  havde  forbittret 
Befolkningen  og  givet  den  et  vedvarende  Demonstra- 
tionsmiddel  i  Haanden.  Stemningen  var  altid  mest 
ophidset  og  uhyggelig  i  de  blandede  Distrikter.  Den 
eneste  Udvei,  Regeringen  tilsidst  havde  kunnet  vælge, 
var,  i  disse  Distrikter  at  lade  afstemme,  med  Ret  for 
Minoriteten  at  etablere  en  Skole  og  holde  Guds- 
tjeneste i  det  af  den  foretrukne  Sprog  paa  egen  Be- 
kostning. 

Og  nu  de  nye  Præster!  Som  oftest  var  det  unge 
Mænd.  De  kjendte  ikke  deres  Menighed  og  vare 
vante  til  at  bevæg^e  sig^  i  andre  Forhold.  Mangle  af 
disse  geistlige  Herrer  havde  Hovedet  fuldt  af  National- 
Sværmeri  og  Sprog-Galskab,  de  blandede  sig  i  Poli- 
tiken og  søgte  at  gjøre  Propaganda.  Man  vil  have 
seet,  hvorledes  en  Præst  har  klappet  de  danske  Ka- 
noner paa  Gaden  ligesom  man  klapper  en  Yndlings- 
hest. Denne  Mand  glemte,  at  hans  Plads  var  foran 
Alteret,  og  at  han  skulde  prædike  Kjærlighed  og  kun 
Kjærlighed.  Den  agtværdige  og  af  Befolkningen  meget 
afholdte  Biskop  for  Slesvig  advarede  og  formanede 
Præsterne  til  ikke  at  befatte  sig  med  Politik.  Fra 
dette  Øieblik  af  blev  hans  Navn  ikke  mere  nævnt 
iblandt  dem,  han  var  død,  ligesom  bleven  til  Luft. 
Disse  Præster  hang  sammen  som  Ertehalm,  for  at 
bruge  et  vulgairt  Udtryk. 

Der  gaves  naturligvis  ogsaa  hæderlige  Undtagelser, 
men  der  fandtes  ogsaa  Undtagelser,  som  det  vil  være 
bedst  at  forbigaa  med  Taushed.  § 

Hvad  de  ovrij^c  Hmbcdsniænd  aiigaacr,  saa  var 
man  undertiden  ikke  i  det  bedste  Selskab.  Det  havde 
været  ønskeligt,  at  man  havde  sendt  de  bedste  Kræfter 
fra  Kongeriget  til  Slesvig  og  forflyttet  de  Mænd,  som 
havde  Sympathi  for  hele  Monarkiet,  til  Holsten,  men 
man  lod  der  de  ivrigste  Slesvigholstenere  forblive  i 
Embede  02,  Værdighed  02:  sendte  ofte  til  Slesvig,  hvad 
man  kunde  undvære  i  Kongeriget.  Det  er  vanskeligt, 
maaske  umuligt  at  finde  den  konstitutionelle  Formel 
for  hele  Monarkiet.  Hvad  kunde  man  da  have  gjort 
i  disse  Tider,  hvor  Konstitutionalismen  er  den  eneste 
saliggjørende  Form?  Man  kunde  have  taget  Phrasen 
til  Hjælp,  og  hvad  den  har  at  betyde,  det  lærer  os 
den  tause  Mand  ved  Seinen. 

Man  kunde ,  hvad  de  forskjellige  Landsdeles 
særlige  Anliggender  angaaer,  have  udvidet  de  respek- 
tive Landdages  Myndighed  og  indskrænket  de  fælles 
Sagers  Tal  saameget  som  muligt.  De  ubetinget  nød- 
vendige fælleds  Anliggender,  saasom  Diplomati,  Armee, 
Flaade,  Told-,  Post-  og  Telegraphvæsenet,  kunde  man 
have  lagt  under  et  Statskollegium  og  —  nu  kommer 
Phrasen  —  forstærket  dette  ved  folkelige  Elementer 
fra  Landdagene.  Votum  decisivum  maatte  her  dog 
forblive  ved  Kronen. 

Dette  havde  været  en  Udvei  af  Labyrinthen. 
Den  blev  ikke  valgt.  Man  foretrak  i  Konge- 
riget  Friheden  for  Monarkiets  Bevarelse 
og  Følgerne  ubebleve  ikke. 

Man  havde  ikke  gjort  sig  det  klart,  at  den  danske 
Sag  seirede  i  Aaret    1 8  5 1  ,    fordi    den    blev    anseet  af 

Europa  for  den  konservative,  og  man  opererede  efter 
den  Tid  saaledes,  at  man  tilsidst  havde  en  lige  for- 
bittret  Fjende  i  den  tydske  Revolution  og  i  den 
tydske  Reaktion.  Dette  var  den  største  Feil,  man 
kunde  begaae;  thi  i  Politiken  maa  man  altid  gaa  saa- 
ledes frem,  at  man  har  een  Chance  for  sig. 

Hertugdømmet  Slesvig  octroierede  man  en  For- 
fatning, men  Stænderforsamlingen  bragte  dette  Land 
ingen  synderlig  Fordel.  Alt  dreiede  sig  om  »Dansk 
og  Tydsk«.  Derover  forsømte  man  at  sørge  for  de 
materielle  Interesser.  Kom  den  danske  Minoritet  frem 
med  et  nyttigt  Forslag,  saa  blev  det  forkastet  af  den 
tydske  Majoritet  og  omvendt.  Ved  alt  dette  blev 
omsider  Stemningen  saaledes,  at  tilsidst  nogle  augusten- 
borgske Agitatorer  kunde  fordrive  de  fleste  Embeds- 
mænd i  det  sydlige  Slesvig.  Et  værdigt  Sidestykke 
til  hint  ynkelige  Skuespil  i  min  Barndom ,  da  nogle 
tusinde  lumpne  Kosakker  kunde  herje  Halvøen,  fordi 
den  danske  Armee  ikke  var,  hvor  den  skulde  have 
været. 


Ifølge  Reskriptet  af  5 .  Marts  1 8  5 1  havde  Kong 
Frederik  den  Syvende  selv  igjen  overtaget  Regeringen 
i  Hertugdømmet  Slesvig.  Den  første  slesvigske  Mini- 
ster var  Geheimeraad  Tillisch.  Denne  Mand  havde 
som  Medlem  af  Bestyrelseskommissionen  i  Flensborg 
selv  været  paa  en  vaklende  Basis  og  havde  derfor 
det    store    Fortrin    at    kunne    bedømme     de    særegne 

slesvigske  Forhold,  som  vare  fremkomne  under  og 
efter  Krigen. 

Hans  Funktion  som  Minister  havde  vistnok  været 
af  længere  Varighed,  hvis  han  havde  kunnet  emanci- 
pere  sig  noget  mere  fra  det  herskende  Partis  Ind- 
flydelse. Man  talte  ved  hans  Fratrædelse  om  en 
Indvirkning  fra  Udlandet,  og  da  de  daværende  Magt- 
havere i  Tyskland  meget  frygtede  for,  at  de  Institu- 
tioner, som  havde  foranlediget  saa  megen  Blods- 
udgydelse i  de  foregaaende  Aar,  atter  skulde  naae  de 
tydske  Grændser  nordfra,  saa  var  dette  Rygte  ikke 
saa  ganske  usandsynligt. 

Den  13.  Juli  185 1  blev  Geheimeraad  Barden- 
fleth udnævnt  til  slesvigsk  Minister,  en  godmodig 
Mand,  under  hvis  Ministerium  der  saagodtsom  Intet 
skete  for  Organisationen.  Det  saae  næsten  ud  som 
om  han  havde  Ordre  til  ikke  at  foretage  Noget.  I 
den  Tid  bleve  de  Soldater,  som  havde  tjent  i  den 
slesvigholstenske  Armee,  indkaldte  til  den  danske 
Hær.  Amthuset  forudsaae  Vidtløftigheder  med  disse 
Karle  og  havde  for  at  afkorte  Proceduren  overdraget 
Amtstuen  at  besørge  det  Hele  ved  Indkaldelsen.  Da 
man  nu  ved  Tilsigelsen  paa  nogle  Steder  havde  svaret : 
»Kaup«  —  den  provisoriske  Amtmand  —  »har  at 
meddele  os  Befalinger,«  saa  lod  jeg  Vedkommende 
arrestere.  Neppe  rygtedes  dette,  saa  kom  det  hele 
Mandskab  fra  Landskabet  Eiderstedt  S3'ngende  gjennem 
Husum  og  gik  ind  til  den  danske  Armee.  Jeg  troede 
at  have  gjort  mine  Sager  godt  og  blev  meget  for- 
bauset,    da   jeg    ved  en    dejeuner  i  B5'en  Slesvig  blev 

desavoueret.  Ministeren  spurgte  her  nemlig  Amt- 
manden, hvorledes  det  gik  med  de  nylig  indkaldte 
Soldater.  Da  Amtmanden  derpaa  svarede,  at  det  gik 
godt,  og  at  jeg  havde  hele  Fængslet  fuldt,  satte  Mini- 
steren et  meget  betænkeligt  Ansigt  op  og  sagde*' 
»Det  var  godt,  om  det  kunde  gaae  til  paa  en  lem- 
fældigere Maade.« 

Ja  tilvisse  var  det  godt,  om  man  kunde  ordne 
Alt  med  den  bløde  Silkehandske  paa  Haanden,  men 
de  Karle ,  som  havde  givet  det  ovennævnte  Svar, 
kunde  ikke  vente  nogen  bedre  Skjæbne,  og  havde 
man  ikke  statueret  et  Exempel,  saa  var  der  Ingen 
gaaet  ind  til  Armeen. 

Under  Grev  Carl  Moltkes  Ministerium,  fra  Januar 
1852  til  December  1854,  mistede  Folk  den  Over- 
bevisning, at  de  kunde  gjøre,  hvad  de  vilde,  naar  de 
blot  gjorde  det  paa  Dansk.  De  dansktalende  Distrikter 
fik  nu  ogsaa  Gensdarmer,  og  de  kunde  nok  trænge 
til  dem,  thi  man  havde  under  Krigen  her  ikke  altid 
vist  den  bedste  Holdning ,  uagtet  man  altid  havde 
havt  den  danske  Armee  enten  foran  sig,  eller  umid- 
delbart bag  ved  sig.  En  Nordslesviger,  som  i  hin 
Tid  havde  sagt:  »A  er  tydsk,«  fortjente  vel  at  betale 
dobbelt  Krigskontribution  imod  en  tydsktalende  Mand 
ved  Eideren ,  som  først  ved  Slutningen  af  Krigen  fik 
en  dansk  Soldat  at  see,  og  som  man  havde  faaet  til 
at  troe,  at  han  skulde  berøves  sit  Modersmaal,  hvis 
de  Danske  seirede.  Man  er  endnu  ikke  en  loyal 
Statsborger,  fordi  man,  saasnart  Fjenden  er  borte, 
gaaer    hen    til    Kongens    militairc    og   civile  Befalings- 

mænd,  trykker  dem  i  Haandcn  og  tiltaler  dem  paa 
Dansk. 

Embedsmændene  under  det  slesvigske  Ministerium 
blev  det  forbudt,  uden  Ministeriets  Tilladelse  at  reise 
ud  af  Hertugdømmet.  Først  troede  man,  at  dette 
Forbud  var  foranlediget  ved  nogle  sydslesvigske  Em- 
bedsmænd, som  holdt  mere  af  at  flakke  om,  end  at 
blive  hjemme  og  passe  deres  Embede,  men  det  viste 
sig  senere,  at  de  nordslesvigske  Præster,  som  hyppig 
reiste  til  Jylland  og  der  beskjæftigede  sig  med  Politik, 
vare  den  foranledigende  Aarsag.  Man  var  ligesom  i 
et  Fængsel,  rigtignok  et  stort  Fængsel,  men  jeg  for 
min  Person  var  ikke  indigneret  herover,  da  jeg  ind- 
saa^  Nødvendigheden  af  en  slig  extraordinair  Forholds- 
regel. 

Intet  Menneske  kjendte  Hertugdømmerne  bedre 
end  Grev  Moltke,  men  han  havde  under  Krigen 
været  i  Kongeriget  og  i  den  Tid  vare  ganske  særegen 
Forhold  fremkomne.  Man  maatte  have  været  midt 
inde  i  dette  Virvar  af  tydsk  Feide,  social  Revolution, 
Borger-  og  Broderkrig,  for  at  kunne  følge  Traadene 
og  træfl"e  det  Rette.  Man  kunde  ikke  klare  Alting 
ved  den  blotte  Konsekvents.  Saaledes  f.  Ex.  bestemte 
Ministeriet,  at  Ingen,  som  havde  betalt  Skatter  til  de 
illoyale  Autoriteter,  kunde  vente  at  faae  den  Krigs- 
skade erstattet,  som  var  foraarsaget  ved  de  danske 
Tropper.  Følgen  var,  at  de,  som  ikke  havde  betalt 
deres  Skatter,  fordi  de  som  slette  Betalere  altid  vare 
i  Restance,  fik  Erstatningen,  og  loyale  Folk,  som  kun 
nødtvungen    havde    betalt,    fik  Intet.       En    velhavende 

Bonde  fra  Landsbyen  Seth  i  Stapelholm  var  af  de 
danske  Tropper  brugt  til  at  kjøre  Saarede  ind  til 
Frederiksstad.  Han  blev  afskaaren  fra  sit  Hjem  og 
maatte  den  halve  Vinter  ligge  i  Byen.  1  denne  Tid 
blev  hans  Kone  af  slesvigholstenske  Dragoner  tvungen 
til  at  betale  Skatterne.  Manden  havde  altid  været 
loyal  d.  V.  s.  Kongen  af  Danmark  hengiven.  Efter 
Krigen  kom  han  til  mig  og  sagde,  at  han,  ved  danske 
Tropper,  havde  havt  en  Skade  i  en  Kornmark  paa 
henved  hundrede  Rigsdaler.  Det  var  ham  ikke  om 
Pengene  at  gjøre,  men  hans  Naboer  loe  ham  ud 
og  sagde:  »Det  har  Du,  fordi  Du  har  været  hos  de 
Danske.«  Jeg  gjorde  mig  al  mulig  Umage  for  at 
skaffe  ham  den  omtalte  Erstatning,  men  Skatterne 
vare  betalte,  og  det  var  derfor  forgjæves. 

I  det  Hele  sporedes  ellers  under  dette  Mini- 
sterium en  Fremgang  til  det  Bedre,  og  man  begyndte 
at  tænke  sig  Muligheden  af  en  Forsoning.  Dette  var 
allerede  Meget.  Kongen  bevidnede  derfor,  efter  en 
Rundreise  i  Landet,  Grev  Moltke  sin  Tilfredshed,  men 
kort  Tid  efter  blev  til  Alles  Forundring  Greven 
entlediget  som  Minister. 

Derpaa  blev  Konferentsraad  Raasløff  slesvigsk 
Minister  og  beklædte  denne  Post  fra  1 3 .  December 
1854  til  18.  December  1855.  Han  havde  erkjendt 
de  Fcil,  som  det  eiderdanske  Parti  begik,  men  han 
skuffede  sig,  naar  han  troede,  at  han  paa  den  Tid 
kunde  holde  sig  uden  at  støtte  sig  til  dette  Parti. 
Efterat  han  ved  et  Festmaaltid  i  Flensborg  havde 
holdt  en  Tale,  hvori  han  fremhævede,  at  den  danske 

Sag  for  Tiden  liiivdc  sine  fiirligste  Fjender  blandt  de 
Danske,  blev  hans  Navn  ikke  niere  nævnt  af  Partiet, 
og,  da  han  vilde  røre  ved  Sprogsagen,  blev  han 
afskedio^et.  I  nogle  Maaneder  var  saa  Geheimeraad 
Hall  Minister  for  Hertugdømmet  Slesvig.  Foruden 
Æren  at  have  denne  doktrinaire  Professor  i  Spidsen 
for  sine  Anliggender  nød  Landet  ingen  Frugter  af 
dette  Ministerium. 

Af  længst  \^arighed  var  Ministeriet  Wolfhagen, 
fra  8.  Juni  1856  til  Slutningen  af  1863  med  to  Maa- 
neders  Afbrydelse  ved  Baron  BHxen  Fineke ,  hvem 
man  har  kaldt  »et  Skib  uden  Ballast«.  De  Frugter, 
man  høstede  i  disse  syv  magre  Aar,  vare  for  største 
Delen  beske. 

Den  rene  Eiderdanisme  traadte  nu  mere  og  mere 
frem  og  det  hele  System ,  man  fulgte ,  var  forfeilet. 
Man  troede,  at  man  kunde  vinde  Slesvig  ved  at  kaste 
Holsten  bort,  og  søgte,  saavidt  muligt,  faktisk  at 
inkorporere  den  førstnævnte  Landsdel  i  Kongeriget. 
Man  vidste  ikke,  at  naar  Holsten  var  borte,  saa  var 
Slesvig  alvorlig  truet.  Man  troede  ikke,  at  Europa 
gjennemskuede  det  dobbelte  Spil,  naar  man  mod  Syd 
viste  den  ene  og  mod  Nord  den  anden  Maske.  Man 
var  bunden  ved  Stipulationerne  af  i8|^,  men  havde 
man  ikke  Magten  til  fuldstændig  at  inkorporere  og 
danisere  Slesvig,  saa  gik  man  meget  for  vidt. 

Det  har  været  Eiderdanismens  Skjæbne,  at,  medens 
man  havde  Slesvig,  turde  man  ikke  rigtig  komme 
frem  med  den  arriére  pensée,  som  alene  kan  give 
denne    Doktrin    en    sund    Bet5^dning,     nemlig    Skan- 

dinavismen,  og  senere,  da  man  ikke  undsaae  sig  saa- 
meget  ved  at  lade  denne  komme  frem,  saa  havde 
man  ikke  Slesvig. 

Befolkningen  lod  sig  i  det  Hele  taget  ikke  skuffe, 
den  vidste  godt,  at  den  kunde  tillade  sig  en  hel 
Del,  naar  den  blot  ikke  sang  »Schleswig-Holstein 
meerumschlungen«,  men  saasnart  Sagen  kom  ind  paa 
det  nationale  Terrain,  saa  var  det  forbi  med  Gemyt- 
ligheden, og  Regeringen  gik  da  frem  paa  en  Maade, 
som,  i  de  vedkommendes  Øine,  var  vilkaarlig.  Der- 
ved vaktes  Trods  og  Harme,  og  man  vilde  ikke  prise 
den  Liberalitet,  som  havde  sin  Grændse  der,  hvor 
Nationaliteten  begyndte  at  komme  med  i  Spillet. 
Naar  et  Embede  var  ledigt,  saa  vidste  man,  at  det 
blev  besat  med  en  udpræget  Eidermand,  og  Statens 
Præmier,  saasom  Ordener,  Titler  o.  desl.  vare  som 
oftest  kun  Belønninger  for  Partibestræbelser. 

Det  viste  sig  ved  enhver  Leilighed,  at  man  satte 
Sproget  over  Staten,  og  at  man  prøvede  paa  at  vinde 
Befolkningen  ved  den  danske  Frihed.  De  Embedsmænd, 
som  ikke  vare  Ministeriet  velbehagelige,  maatte  være 
yderst  varsomme,  de,  som  svømmede  med  Strømmen, 
havde  det  naturligvis  lettere. 

Jeg  er  ikke  nogen  »Blad-Træl«  og  skal  derfor 
frit  udtale,  at  Bladene  selv  vare  Trælle;  thi  uagtet 
det  ellers  ikke  faldt  vanskeligt  at  faae  indrykket 
skandaløse  Historier  fra  Slesvig,  saa  var  det  dog,  selv 
for  Danske,  ikke  muligt  at  faa  deres  vel  begrundede 
Klager  optagne,  naar  disse  rammede  Partiets  Fløimænd. 
Disse  Mænd  vidste  det  ret  godt  og  viste  derfor  stundom 

en  Adfærd,  der  vilde  have  bevirket  Andres  øjeblikke- 
Entledigelse. 

Forresten  maa  man  indrømme  Eiderpartiet,  at 
det  havde  lært  en  hel  Del  af  Slesvigholstenerne ;  det 
var  fuldstændig  organiseret  og  beherskede  aldeles 
Landet,    indtil    den    Flod,    efter  hvilken  det  fik  Navn. 

Man  har  talt  meget  om  Ungdommens  Kraft,  og 
at  man  burde  ben^'tte  den.  Tilvisse  maa  den  Unges 
fyrige  Energi  bruges,  naar  det  gjælder  at  handle  rask 
og  dristigt,  men  ved  Embeders  Besættelse,  navnlig  i 
de  høieste  Kollegier  og  Domstole,  kan  man  let  tage 
for  unge  og  uerfarne  Folk.  Hektor  og  Achilles 
kæmpede  under  Trojas  Mure,  men  paa  Muren  sade 
de  Gamle  og  holdt  Raad.  I  den  røde  Indianers  Wig- 
wam lægge  de  Gamle  Raad,  og  først  naar  der  skal 
handles,  kaldes  de  unge  Krigere.  Ungdommen  har 
saaledes  sin  Berettigelse,  Alderdommen  sin.  Hvo  vil 
give  Oldingen  Landsen  i  Haanden,  saalænge  der  findes 
Unge,  som  kunne  svinge  den,  men  hvo  vil  betroe  en 
Yngling  sin  Formue,  saalænge  han  kan  vælge  en 
ældre,  erfaren  Mand ! 

Dette  havde  man  ikke  altid  for  Øje. 

Appellationsretten,  Landets  øverste  Domstol,  blev 
saaledes  stadig  rekruteret  med  unge  Jurister,  der,  om 
de  end  havde  Kundskaber,  dog  savnede  den  tilbørlige 
Erfaring.  Hvad  Ministeriets  Expeditioner  angik,  blev 
det  ofte  rosende  fremhævet  af  Partiet,  at  de  paafulgte 
hurtigere,  end  de  forrige  Regeringskollegiers,  men  da 
da  denne  Hurtighed  undertiden  fremkom  paa  Grundig- 
hedens Bekostning,  saa  var  denne  Ros  ikke  ubetinget. 

Disse  Afgjørelser  vare  ikke  altid  meget  liberale,  man 
maatte  finde  sig  deri,  da  man  dog  ikke  godt  kunde  føre 
Proces  med  sin  Foresatte,  Ministeren,  men  naar  man 
saa  ovenikjøbet  skulde  prise  det  liberale  Regimente, 
saa  faldt  dette  dobbelt  haardt.  Uagtet  jeg  erkjendte 
det  Mislige  ved  at  bringe  de  konstitutionelle  Former 
til  Anvendelse  i  et  Land  som  Slesvig,  maatte  jeg  dog, 
ifølge  Ordre,  flere  Gange  være  virksom  i  saa  Hen- 
seende. 

Da  der  første  Gang  skulde  vælges  til  den  sles- 
vigske Stænderforsamling,  maatte  jeg,  paa  Grund  af 
Amtmandens  Upasselighed,  fungere  som  Valgdirekteur. 
Paa  Valgstedet,  Svabsted,  sagde  jeg  da  i  min  Tale  til 
Vælgerne,  at  man  tidligere,  til  liden  Baade  for  Landet, 
som  oftest  havde  søgt  Kandidaten  i  Stæderne,  men  at 
den  sunde  Sands  ligesaa  hyppigt  fandtes  paa  Landet, 
og  opfordrede  jeg  dem  derfor  at  vælge  en  Mand  af 
deres  egtn  Midte,  som  kjendte  deres  Interesser  og 
som  var  Kongen  hengiven. 

Man  valgte  da  den  loyale  Gaardeier,  Kielholz  fra 
Wohlde,  den  samme  Mand,  som  jeg  i  Aaret  1850, 
da  jeg  maatte  marchere  med  Preusserne,  vilde  have 
anmodet  om  at  kjøre  mig  til  Flensborg.  At  denne 
Mand  ikke  kunde  stemme  med  den  dansktalende 
Minoritet  eller,  som  den  ogsaa  kaldtes.  Regerings- 
partiet, var  et  betydningsfuldt  Tegn.  I  Februar  1858 
var  jeg  ved  kongeligt  Reskript  bleven  udnævnt  til 
Medlem  af  Valgdirektionen  i  7de  Valgkreds  for  de 
umiddelbare  Valg  til  Rigsraadet.  Raadmand  Thomsen 
i  Oldenswort  havde  dengang  nedlagt  sit  Mandat  som 


i 


133 

Medlem  af  Rigsraadet.  Ordene  i  vedkommende 
Ministerial-Skrivelse  vare  følgende:  »Der  Rathmann 
Thomsen  —  hat  an  das  Ministerium  cinberichtet,  dass 
er  sich  Umstånde  halber  genothigt  sehe,  seine  Mandat 
niederzulegen  und  wird  infolge  hiervon  an  Stelle 
dasselben  von  dem  gedachten  Wahlkreise  die  Wahl 
eines  neuen  Mitgliedes  fiir  den  Reichsrath  vorzu- 
nehmen  seyn.« 

Da  nu  Thomsen  ved  Valget  atter  fik  de  fleste 
Stemmer,  saa  mente  jeg,  at  de  Vælgere,  som  havde 
stemt  paa  ham,  havde  foretaget  et  Lystexempel,  og 
at  den,  som  havde  flest  Stemmer  efter  Thomsen, 
maatte  være  Medlem  af  Rigsraadet.  Jeg  kunde  nemlig 
og  kan  endnu  ikke  forstaa  de  citerede  Ord  anderledes, 
end  at  der  skulde  vælges  et  andet  Rigsraadsmedlem 
istedetfor  Thomsen.  De  øvrige  Medlemmer  af  Valg- 
direktionen vare  af  en  anden  Mening,  og  jeg  blev 
overstemt.  Da  Thomsen  saa  kom  i  Rigsraadet  for- 
langte han,  at  hans  \'alg  skulde  underkastes  en  sær- 
egen Prøvelse.  Dette  skete,  og  Valget  blev  erklæret 
for  gyldigt.  Derpaa  reiste  Thomsen  sig,  sagde,  at 
han  ikke  erkjendte  Rigsraadet  for  g}idigt  og  gik. 

Da  jeg  læste  dette  i  Avisen,  maatte  jeg  smile. 
Sagen  er  forøvrigt  nok  denne:  Jeg  vilde  udføre 
Statsoverhovedets,  som  jeg  syntes,  tydelig  udtalte 
Villie,  at  et  andet  Medlem  skulde  vælges  istedetfor 
Thomsen.  De  andre  Herrer  i  Valgdirektionen  mente 
vel,  at  efter  Mandatnedlæggelsen  det  gamle  Medlem 
Thomsen  var  dødt,  og  at  han  ved  Vælgernes  ViUie 
var    levet    op    igjen    som    nyt    Medlem.     Dette  fore- 

kommer  mig  at  være  et  Slags  konstitutionelt:  »le  roi 
est  mort,  vive  le  roi«.  Hvor  ofte  skulde  en  Mand 
kunne  nedlægge  sit  Mandat  for  efter  nogle  Uger  at 
lade  sig  vælge  paany? 


Strax  efter  Krigen  var  det  besluttet  at  sætte  et 
Monument  paa  Flensborg  Kirkegaard  for  de  Faldne  af 
den  danske  Armee.  Da  Bissens  Løve  saa  omsider 
var  bleven  færdig,  blev  den  i  Juli  1862  reist  og  den 
saakaldte  Løvefest  afholdt. 

Denne  Fest  burde  have  været  en  Militairhøitide- 
lighed,  og  intet  Menneske  kunde  have  indvendt  Noget 
derimod,  naar  en  Parade  havde  fundet  Sted,  Felt- 
præsten havde  holdt  en  Tale,  Koraler  vare  afsjungne 
og  Kanoner  affyrede,  men  Festen  blev  gjort  til  en 
Seirs-  og  Folkefest  med  Sang  og  Klang  samt  hvad 
dertil  hører.  Herover  blev  den  overveiende  Del  af 
Befolkningen  forbittret  og  saae  deri  en  Krænkelse  og 
Forhaanelse.  En  Moddemonstration  var  Følgen,  og 
den  saa  meget  omtalte  Sangcrfest  i  Husum  fandt  Sted. 

Da  den  hemmelige  Organisation  af  det  seneste 
Oprør  højst  sandsynlig  daterer  fra  denne  Dag,  saa 
skal  jeg  omtale  noget  nærmere,  hvad  der  tildrog  sig 
paa  samme.  At  der  var  noget  Ualmindeligt  paafærde, 
kunde  man  allerede  mærke  flere  Dage  før  Festen. 
Hele  Befolkningen  viste  en  usædvanlig  Travlhed.  Man 
opreistc  Æresporte,  og  hele  Byen  blev  ved  Guirlander 

forvandlet  til  cii  Løvh5^tte.  Politiet  havde  forlangt, 
at  Dannebrog  skulde  heises,  derfor  forskrev  man 
andetstedsfra  alle  andre  Nationers  Flag  og  prydede 
Festpladsen  dermed. 

Forgjæves  søgte  de  Eiderdanske  at  give  Festen 
en  anden  Karakter  end  den  paatænkte.  Man  havde 
paabudt,  at  kun  slesvigske  Sangforeninger  turde  møde. 
Senere  fremførtes  for  Festkomitéen  det  Ønske,  at  den 
kjøbenhavnske  Studenter-Sangforening  maatte  komme 
fra  Flensborg,  og  man  skal  have  tilføiet,  at  den  kun 
skulde  foredrage  Sange  i  det  tydske  Sprog.  Komitéen 
svarede,  at  da  Festen,  efter  Ordre,  kun  var  en  sles- 
vigsk, saa  saae  man  sig  ikke  istand  til  at  tilstede 
ovennævnte  Sangforening  Adgang  til  Tribunen.  Paa 
den  Maade  blev  Vedkommende  slaaet  med  sine  egne 
\'aaben. 

Befolkningen  fra  Landet  strømmede  til  Byen,  og 
paa  Banegaarden  ankom  det  ene  Extratog  efter  det 
andet  med  store  Menneskehobe.  Der  samledes  saa- 
ledes  vel  henved  7000  Mennesker.  Politiet  havde  kun 
en  halv  Snes  Gensdarmer  og  ligesaa  mange  Natvægtere 
til  Disposition. 

Jeg  havde  naturlig^4s  ikke  prydet  mit  Hus  med 
Guirlander,  men  da  jeg  saae,  hvorledes  alle  inden- 
landske Skibe  i  Havnen  vare  trængte  sammen  i  et 
Hjørne  uden  at  vise  Flag,  og  at  et  hollandsk  Fartøi 
med  en  uhyre  Trikolore  var  lagt  lige  udenfor  Gaden, 
saa  lod  jeg  Dannebrogsflaget  heise  paa  mit  Hus,  for 
at  vise,  hvilke  Farver  der  burde  sees. 

Foran  Festtoget  gik  en  Bande  af  alskens  fremmede 
unge  Mennesker,  som  bare  trikolore  Baand.  Neppe 
havde  disse  seet  Fanen  paa  mit  Hus,  saa  begyndte 
de  at  udpibe  den.  Publikum  hyssede  rigtignok,  og 
Husumer  Sangforening  raabte  Hurra  og  svingede 
Hatten,  men  man  burde  dog  ikke  have  taalt  denne 
Bande  foran  Festtoget.  Paa  Festpladsen  begyndte 
Enkelte  at  synge  forbudte  Sange,  naar  saa  Gens- 
darmerne  nærmede  sig,  trængte  Massen  saaledes  paa, 
at  disse  bevæbnede  Politibetjente  ikke  kunde  røre  sig 
og  stode  som  indmurede  med  Armene  ned  ad  Kroppen. 
Formodentlig  har  Partilederne  givet  Instruktion  om 
at  undgaa  Haandgribeligheder,  ellers  havde  det  seet 
galt  ud  for  Politiet.  Vilde  man  tillade  Festen,  saa 
burde  man  have  rekvireret  et  Detachement  Kavalleri, 
hvorved  man  kunde  have  imponeret  disse  politiske 
Spektakelmagere  og  sat  en  Dæmper  paa  deres  frække 
Kaadhed.  I  Teltet  standsede  Politiet  nogle  altfor 
ivrige  Talere,  men  hvo  kan  vide,  hvad  der  foregik 
paa  andre  Steder  i  Byen.  Herr  Thomsen  fra  Oldens- 
wort  var  tilstede,  og  denne  stokdøve  Mand  var  vel 
næppe  kommen  for  at  høre  paa  Sangen.  Jeg  holder 
mig  overbevist  om,  at  en  fuldstændig  hemmelig 
Organisation  af  Oprøret  har  fundet  Sted  ved  denne 
Fest,  som  aldrig  burde  have  været  afholdt,  og  hvis 
Gjentagelse  i  Garding  ogsaa  blev  forbudt  af  Ministeriet. 

Ved  denne  Leilighed  viste  det  sig  paa  en  eklatant 
Maade,  at  disse  Folk  vilde  have  Friheden  paa  deres 
egen  Vis  og  ikke  paa  nogen  anden  Maade. 

\'ed  Midddo^stid  dro«:  en  stor  Hob  forbi  mit  Hus. 
Musiken  spillede  Marseillaisen  —  denne  republikanske 
Blodsang  var  ikke  forbudt  —  og  tusinde  Skud  bleve 
affyrede,  rigtignok  kun  med  Munden,  men  de  røbede 
dog  denne  Bandes  gode  Villie. 

Paa  Banegaarden  maatte  mange  hundrede 
Mennesker  vente  om  Natten  i  flere  Timer,  inden  de 
kunde  komme  afsted.  De  morede  sig  da  med  at 
synge  »Schleswig-Holstein«.  Dette  kunde  Politi- 
mesteren naturligvis  ikke  forhindre  og  Husumerne 
søgte  at  holde  ham  i  Humeur  ved  at  raabe  Hurra  for 
ham.  Hvorvidt  disse  Raab  vare  ærlig  mente,  maa 
henstaa  uafgjort. 

Efter  denne  Dag  vedblev  Stemningen  at  være 
uhyggelig,  og  blev  ikke  bedre  ved  de  Troppe- 
samlinger,  som  fandt  Sted  ved  Dannevirke.  Befolk- 
ningen saae  med  Bekymring  paa  Fortifikationsarbeiderne, 
og  man  hørte  ofte  den  Yttring:  »Denne  Gang  bliver 
det  værre  end  sidst.« 

Man  troede,  at  der  vilde  finde  en  lang^'arig 
Kamp  Sted  ved  Dannevirke-Stillingen.  De,  der  ind- 
saae,  at  denne  Stilling  ikkun  kunde  holdes  af  en 
dobbelt  saa  stor  Armee  som  den  danske,  og  naar 
Fjenden  vilde  være  saa  høflig  at  komme,  medens 
Vandet  var  aabent,  vogtede  sig  vel  for  at  yttre  denne 
Mening.  Den  15.  November  1863  døde  Kong 
Frederik  den  Syvende.  Klokkerne  ringede,  Kanoner 
og  Munitionsvogne  rumlede  paa  Veiene,  og  Alt  dette 
frembragte  en  feberagtig  Stemning.  Som  ved  et 
Trylleslag  vare  femten  Aar  forsvundne,  og  det  ulykke- 

lige  Aar  1848,  da  Christian  den  Ottende  gik  til  sine 
Fædre,  og  de  samme  Klokker  løde,  traadte  levende 
frem  for  Sjælen. 

Kong  Frederik  den  Syvende  havde  hverken  som 
Menneske  eller  som  Regent  beundringsværdige  Egen- 
skaber, og  de,  som  have  prøvet  paa  at  vindicere  ham 
Udødeligheden,  have  arbeidet  paa  deres  egen  Apo- 
theose;  thi  Kongen  gjorde  ikke  nogen  anden  Villie 
gjældende,  end  det  herskende  Partis.  Vel  havde 
Landet  taget  et  stort  Opsving  under  denne  Konge, 
men  det  Samme  kan  siges  om  de  fleste  europæiske 
Lande  i  denne  Tidsperiode  og  skyldes  fornemmelig 
den  nyere  Tids  Opfindelser. 

Vel  var  Kong  Frederik  den  Syvende  elsket  af 
en  Del  af  sine  Undersaatter,  men  hvor  langt  lykke- 
ligere havde  det  været,  om  Kongen  havde  forstaaet 
at  vinde  alle  sine  Undersaatter,  saa  at  Fjenden  havde 
fundet  en  Fjende  i  hver  Kvinde  og  hvert  Barn,  saa 
var  han  maaske  slet  ikke  kommen.  Under  Forholdene, 
som  de  vare,  blev  det  Kong  Christian  den  Niendes 
Lod   at    bære  Følgerne  af  den  afdøde  Konges  Politik. 

Der  er  skrevet  saa  meget  om  Forfatningen  af 
18.  November  1863,  Londoner-Traktaten  o.  s.  v.,  at  jeg 
ikke  vil  trætte  Læseren  med  Gjentagelser.  Kun  saa  meget 
vil  jeg  sige,  at  der  ikke  hørte  megen  Skarpsindighed 
til  at  begribe,  hvilke  Følger  ovennævnte  ulykkelige 
Forfatning  maatte  have.  Men  hvorfor  man  var  døv 
for  Frankrigs,  Englands  og  Ruslands  indtrængende 
Forestillinger;  hvorfor  man  ikke  standsede  paa  den 
farHgc  Vei,  da  Østerrig,  som  dog  i  Aarct  181 5   havde 

frelst  den  danske  Stut  fru  Undcrgano;,  lod  marchere ; 
hvorfor  man,  naar  man  endelig  vilde  føre  Krig,  bort- 
kastede det  bedste  Skjold  mod  Tydsklands  graadige 
Attraa  efter  Hertugdømmerne,  nemlig  det  danske 
Monarki,  og  rømmede  Elben ;  hvorfor  man  gav 
Preussen  en  kjærkommen  Lcilighed  til  at  udføre  det, 
som  det  revolutionære  Tydskland  ellers  vilde  have 
prøvet  paa  at  udføre;  hvorfor  man  ventede  Hjælp  fra 
Sverrig,  som  ikke  havde  noget  at  hjælpe  med;  hvor- 
for man  lod  sig  saaledes  forblinde  af  Avisartikler,  at 
man  stod  aldeles  isoleret,  da  det  gjaldt;  det  have 
mange  skarpsindige  Folk  ikke  kunnet  begribe. 

I  Tydskland  havde  man  bragt  Revolutionen  saa- 
ledes i  Bevægelse,  at,  om  end  ikke  Andet,  Selv- 
opholdelsesdriften maatte  give  Preussen  Sværdet  i 
Haanden.  Denne  Revolution  tog,  lig  Proteus,  en 
hel  ny  Maske  for,  navnlig  Legitimitetens,  og  Prindsen 
fra  Dolzig,  denne  det  yngste  Tydsklands  yngste  Helt, 
kom  da  frem  fra  sin  Afkrog  og  holdt  sit  Indtog  i 
Holsten  ikke  længe  efterat  Forbundskommissairerne 
havde  overtaget  Bestyrelsen  i  dette  Hertugdømme. 
At  Revolutionen  med  eller  uden  Maske  vilde  holde 
sit  Indtog  i  Holsten  med  disse  Kommissairer,  det  lod 
sig  nok  forudse,  men  at  den  vilde  faa  Indpas  i  Sles- 
vig ved  Siden  af  keiserlig-østerrigske  og  kongelig- 
preussiske Generaler,  det  ventede  ikke  engang  Slesvig- 
holstenerne. Disse  modtoge  de  Allierede  meget  koldt, 
Stormagten  Wandsbeck  var  nær  ved  at  erklære  Stor- 
magten Preussen  Krig  og  Eutin  lukkede  sine  Slag- 
bomme;   thi   man   troede  ikke  Andet,  end  at  Stipula- 

tionerne  af  1851 — 52  skulde  fremtvinges  og  forresten 
Alt,  idetmindste  hvad  Slesvig  angik,  forblive  ved  det 
Gamle. 

Det  kom  ganske  anderledes,  og  det  var  ikke 
Slesvigholstenerne,  som  vare  mindst  forbausede  her- 
over. Endnu  efterat  de  Allierede  havde  overskredet 
Eideren,  hørte  man  den  haanlige  Yttring :  »Nu  komme 
vore  slovakiske  Brødre«   o.  desl. 


Efterat  det  Hall'ske  Ministerium  var  gaaet  af, 
blev  Kammerherre  og  Amtmand  Johannsen  i  Husum 
udnævnt  til  Minister  ad  interim  for  Hertugdømmet 
Slesvig  og  Amtshusets  Funktioner  bleve  overdragne 
til  mig. 

Det  var  en  vanskelig  og  uhyggelig  Tid;  Fjenden 
var  i  Anmarsch,  Stemningen  i  høieste  Grad  ophidset, 
sydfra  kunde  man  daglig  vente  Bomber  og  Granater, 
og  nordfra  kom  en  uafbrudt  Papir-Regn,  som  om 
den  hellige  Grav  var  vel  forvaret. 

En  af  de  ubehageligste  Sager  paa  Amtshuset  var 
den  angaaende  Homagial-Eden.  Ministeriet  Wolf  hagen 
havde  tilstillet  Amtshuset  saa  mange  Blanketter  til 
denne  Ed,  at  man  maatte  antage,  at  disse  ikke  blot 
vare  bestemte  for  de  kongelige  Embedsmænd,  men 
ogsaa  for  de  kommunale  Bestillingsmænd.  De  fleste 
af  disse  nægtede  at  underskrive,  fordi  de  ikke  vare 
ansatte  af  Ministeriet.    Man  kan  nu  vel  disputere  om, 

hvorvidt  en  saadan  Blanket  burde  have  været  frem- 
higt  for  en  saadan  Bestilhngsmand  eller  ikke,  men 
jeg  mener,  at  naar  en  saadan  var  fremlagt  for  en 
Mand,  og  han  nægtede  at  underskrive  den,  saa 
maatte  han  uden  videre  entlediges  fra  sin  Bestilling; 
thi  Formlerne  indeholdt  ikke  Andet,  end  hvad  man 
kunde  forlange  af  enhver  Undersaat. 

Ministeriet  Wolfhagen  havde  imidlertid  Betænke- 
ligheder i  saa  Henseende.  Der  skulde  i  hvert  enkelt 
Tilfælde  indberettes  til  Ministeriet,  man  gav  Renitenterne 
en  ny  Betænkningstid,  lod  saa  nogle  afsætte  enkeltvis, 
saa  hele  Klasser,  og  Sagen  var  endnu  ikke  tilende, 
da  Alt  var  tabt  og  de  kongelige  Embedsmænd  maatte 
flygte.  Man  kan  tænke  sig,  hvor  megen  Anledning 
denne  Sag  gav  til  Tvivl,  Frygt  og  Splid  iblandt  de 
\^edkommende. 

Efterat  Blokhuset  paa  den  holstenske  Side  ved 
Frederiksstad  var  sprængt  i  Luften  af  de  Danske  selv, 
blev  det  besluttet  at  opgive  Landskabet  Eiderstedt  for 
at  forkorte  Forsvarslinien.  Ministeriet  —  (Simony 
fungerede  nok  dengang  som  slesvigsk  Minister)  — 
havde  da  givet  Landskriverne  i  Tønning  og  Garding 
Ordre  til  at  drage  bort  med  deres  Arkiver,  naar  Fjenden 
nærmede  sig.  Herover  vare  disse  Embedsmænd 
fortvivlede  og  spurgte  med  Rette:  »Hvorhen  og  med 
hvilke  Befordringsmidler?« 

Jernbanen  var  nemlig  opgiven  i  Eiderstedt,  og 
Marsken  tildels  sat  under  Vand. 

Ved  den  første  Skrivelse,  som  kom  mig  tilhænde 
fra  Ministeriet  Johannsen,  blev  denne  urimelige  Ordre, 

overensstemmende  med  den  sunde  Sands,  igjen  op- 
hævet, og  jeg  ilede  med  ved  Telegrafen  at  underrette 
de  ovennævnte  Embedsmænd  herom. 

I  Begyndelsen  af  Februar  bragte  man  alle  Jern- 
banens Befordringsmidler  til  Knudepunktet  Orsted,  og 
vi  vare  da  afskaarne  fra  den  øvrige  Verden.  Kun  ved 
et  Magtsprog  paa  eget  An-  og  Tilsvar  fik  jeg  Post- 
mesteren til  hver  Dag  at  lade  Posten  afgaa  pr.  Ex- 
press til  Orsted  og  derfra  tilbage  til  Husum.  Selv- 
følgelig underrettede  jeg  ved  Telegraphen  General- 
Postdirekteuren  om  den  trufne  Foranstaltning,  og  bad 
om  Ratihabition.  Da  vi  hver  Dag  ventede  at  høre 
Kanonerne  tordne  ved  Frederikstad,  saa  havde  Spæn- 
dingen naaet  den  høieste  Grad. 

Den  5te  Februar  1864  om  Eftermiddagen  vare 
flere  Embedsmænd  forsamlede  hos  mig  for  at  raadslaa 
om,  hvad  der  i  paakommende  Tilfælde  var  at  gjøre. 
Efterat  jeg  havde  tilkjendegivet  de  Herrer,  at  Amthuset 
ikke  havde  nogen  skriftlig  Instruktion,  men  at  jeg 
vidste,  at  Ministeriet  ventede,  at  vi  skulde  holde  os 
paa  vor  Post  til  det  Yderste,  og  at  det  derfor  gjaldt 
at  holde  ud,  indtil  de  fjendtlige  Generaler  kom, 
besluttede  Alle  at  blive.  Rykkede  Fjenden  ind,  saa 
maatte  vi  jo  lystre,  eller,  naar  dette  stred  mod  vor 
Pligt  og  Samvittighed,  nedlægge  vore  Embeder.  Vi 
vare  netop  komne  saavidt  i  vort  Raadslag,  da  jeg  fik 
Budskabet,  at  hele  den  danske  Armee  gik  tilbage. 
Dette  virkede  som  et  Tordenslag  fra  klar  Himmel, 
thi  de  ovennævnte  Eventualiteter  havde  vi  kun  tænkt 
os  som  mulige    efter  en  i  længere  Tid  fortsat  Kamp. 

\"\  troede,  at  der  var  sluttet  en  Konvention,  ved 
hvilken  man  maaske  havde  taget  Hensyn  til  Sprog- 
grændsen,  eller  at  Stillingen  paa  et  eller  andet  Punkt 
var  gjennembrudt  og  at  hele  Linien  derfor  maatte 
svinge  op. 

Om  Natten  fra  den  5  te  til  den  6te  Februar 
rullede  Artilleriet  fra  Frederiksstad  gjennem  Husum, 
og  Infanteriet  gik  ved  Svabsted  over  Treenen.  Gens- 
darmerne  sluttede  sig  efter  Ordre  om  Natten  til  den 
sidste  Kolonne,  og  det  var  en  særegen  Følelse  næste 
Morgen  at  vide  sig  ligeoverfor  hele  den  exalterede 
Befolkning  og  kun  at  have  et  Amtsbud  og  en  Stats- 
tjener  til  Disposition. 

Naar  en  Bataillon  staaer  ligeoverfor  fire  andre, 
saa  siger  man:  »Denne  Styrke  er  meget  exponeret,« 
og  trækker  den  tilbage,  og  saa  er  Tingen  i  sin  Orden, 
men  naar  man  lader  en  Civilembedsmand  staa  ubeskyttet 
ligeoverfor  mange  tusinde  fjendtligsindede  Mennesker 
og  forlanger,  at  han  desuagtet  uden  Frygt  og  Bæven 
skal  holde  ud  paa  sin  Post,  saa  er  Tingen  ikke  i  sin 
Orden,  ligesaalidt  som  naar  man,  for  at  redde  nogle 
Gensdarmer  fra  muligvis  at  komme  i  Krigsfangenskab, 
prisgiver  en  hel  Bys  Embedstand  med  Koner  og  Børn 
for  en  af  Lidenskab  og  Brændevin  ophidset  Pøbel. 
Havde  jeg  beholdt  Gensdarmerne  til  Disposition,  saa 
havde  det  været  mig  muligt  at  berede  Embedsmændene 
med  deres  Familier  et  anstændigt  Tilbagetog,  thi 
hvilken  Vognmand  havde  vovet  at  nægte  sit  Kjøretøj, 
naar  man  havde  sendt  ham  et  Par  Gensdarmer  med 
deres    Kuglebøsser    i    Huset.     Nu    derimod   var    man 

ved  Gensdarmernes  Bortgang  aldeles  uden  Beskyttelse 
og  maatte  snige  sig  fra  Embede,  Hus  og  Hjem  som 
en  Tyv  om  Natten,  efterladende  Hustru  og  Børn  paa 
et  Sted,  hvor  det  var  tvivlsomt,  om  Borgerskabet 
eller  den  tøjlesløse  Pøbel  vilde  beholde  Overmagten. 
Om  Formiddagen  den  6te  Februar  begyndte  det 
oprørske  Parti,  der,  som  tidligere  omtalt,  allerede 
længe  havde  været  hemmelig  organiseret,  at  træde 
aabenlyst  frem,  dog  endnu  med  noget  Maadehold, 
Partiets  Hovedmænd  havde  nemlig  forladt  Byen  af 
Frygt  for  af  de  Danske  at  tages  med  som  Gidsler 
og  vare  formodentlig  endnu  ikke  vendte  tilbage ;  ogsaa 
vilde  man  vel  først  forvisse  sig  om,  at  der  ikke 
kunde  ventes  flere  danske  Tropper  paa  Gjennem- 
marchen  fra  Eideren. 

Ved  Middagstid  kom  Byens  Politimester,  om 
hvem  jeg  troede,  at  han  om  Natten  var  taget  bort 
med  de  sidste  Kolonner,  til  mig  og  sagde,  at  Magi- 
straten havde  anmodet  ham  om  at  møde  paa  Raad- 
huset.  Der  havde  man  erklæret,  at  man  ikke  kunde 
indestaa  for  hans  Liv  og  derfor  maatte  opfordre  ham 
til  at  forlade  Byen.  Naar  han  blot  vilde  gjøre  dette, 
saa  vilde  der  ikke  være  noget  i  Veien  med  Hensyn 
til  de  andre  Embedsmænd,  og  Alting  vilde  forhaabenthg 
gaa  af  i  Rolighed.  Han  havde  maattet  forevise  Kasse- 
beholdningen og  Protokollerne.  Under  disse  Om- 
stændigheder havde  han  besluttet  at  forlade  Byen  og 
vilde  dcsangaaende  skriftlig  henvende  sig  til  Amt- 
huset.    Dette    skete,    og  Landfogden  for  Husum  Amt 

blev    konstitueret    som    Politimester    i    Byen.      Politi- 
mesteren drog  da  optima  formå  bort  og  gik  nordpaa. 

Senere  samlede  sig  altid  større  Menneskemasser 
i  Byens  Gader,  overalt  saaes  trikolore  Faner,  og  man 
rev  under  Hvlen  og  Skrigen  de  kongelige  Skildter 
ned  og  oversmurte  Ordet  »Kongelig«,  hvor  det 
fandtes. 

Henimod  Aften  kom  Efterretningen,  at  de  preus- 
siske og  østerrigske  Tropper  ikke  havde  ydet  Embeds- 
mændene 1  Eckernforde  og  Slesvig  nogen  Beskyttelse. 
Derved  forandredes  Situationen.  Magistraten  blev 
styrtet,  og  en  revolutionær  Komitée  overtog  Ledelsen 
af  Oprøret.  Parolen  lød  nu:  »Bort  med  alle  Embeds- 
mænd ! « 

Da  Mørket  kom  paa  og  Pøblen  blev  mere  og 
mere  drukken,  angreb  man  mit  Hus  gjentagne  Gange, 
omstyrtede  det  ved  samme  staaende  røde  og  hvide 
Skilderhus,  slog  Ruderne  ud  i  mit  Forretningslokale 
og  søgte  at  forcere  Hovedindgangen,  hvilket  dog  ikke 
lykkedes,  da  Døren  var  spærret  med  Jernbolte  og  en 
Kjæde. 

De  saakaldte  »Schutzmånner«  trængte  senere  ind 
i  mit  Kontor  og  forlangte,  at  jeg  skulde  lade  slukke 
alle  Gasflammer  i  Huset,  hvorhos  En  af  dem 
bemærkede,  at  Borgerskabet  vilde  beskytte  mig.  Dette 
havde  til  Følge,  at  de  øvrige  af  disse  saakaldte 
Beskyttere  raabte:  »Ja,  vorlåufig!«  Jeg  forstod  dem 
kun  altfor  vel,  thi  den  næste  Dag  skulde  Prinds- 
prætendenten  udraabes  som  Hertug.  Jeg  raadede  da 
disse    Borgere    at     passe     paa ,    at   deres    egne    Huse 

ikke  bleve  demolerede  af  Pøblen,  og  gjorde  Byen 
ansvarlig  for,  hvad  der  skete  i  mit  Embedslokale, 
hvor  Amtets  vigtigste  Dokumenter  og  Protokoller  vare 
opbevarede.  Min  Kassebeholdning  havde  jeg  allerede 
nogle  Dage  iforveien  afsendt  til  Sønderborg. 

Efter  ovennævnte  Episode  gik  jeg  gjennem  Haven 
ved  mit  Hus  til  min  nærmeste  Nabo,  Dige-Inspekteuren, 
for  at  see,  hvorledes  det  var  gaaet  ham;  han  havde 
pakket  sin  Kuffert  og  var  færdig  til  Afreise.  Her 
traf  jeg  Landfogden  fra  Stapelholm,  som  med  Nød 
og  Neppe  var  sluppen  gjennem  Frederiksstad.  Denne 
By  var  opfyldt  med  drukne  Ditmarskere,  som  morede 
sig  med  at  lade  de  efterladte  Kanoner  og  sende 
Kuglerne  over  den  tilfrosne  Eider.  De  havde  strøet 
Munition  omkring  i  Gaderne  og  affuttede  den, 
Borgerne  bleve  ængstelige  herover,  huggede  Huller  i 
Isen  og  kastede  alt  Krudtet  i  Floden. 

Da  jeg  yttrede  for  Landfogden,  at  jeg  haabede 
at  kunne  holde  mig  mod  Pøbelen,  indtil  de  fjendtlige 
Tropper  fra  Ditmarsken  rykkede  ind,  hvilket  jo  kunde 
ske  i  Løbet  af  Natten,  satte  han  en  forundret  Mine 
op  og  sagde,  at  der  i  hele  Ditmarsken  ikke  stod  en 
preussisk  eller  østerrigsk  Soldat,  de  vare  alle  paa 
Østkysten  af  Landet.  Paa  denne  Maade  kunde  det 
vare  en  hel  Uge,  inden  man  kunde  finde  Beskyttelse 
ved  Militairet,  og  hvad  der  ventede  mig  den  næste 
Dag,  det  vidste  jeg,  jeg  havde  da  Valget  enten  at 
raabe-  »Es  lebe  Friederich  der  Achte!«  eller  at  blive 
kastet  ud   i   Sneen. 


M7 

1  Løbet  af  Dagen  havde  jeg,  uden  al  kunne  for- 
hindre det,  oplevet  Mere,  end  der  sømmer  sig  for 
en  kongelig  Hmbedsmand  at  see  paa,  og  jeg  vilde 
ikke  udsætte  mig  for  endnu  større  Ydmygelse.  Da 
derfor  henimod  Klokken  8  om  Aftenen  en  Bonde  fra 
Landsbyen  Rødemis  kom  listende  ind  ad  Bagdøren  i 
mit  Hus  og  betroede  mig,  at  han  havde  skjult  et  Par 
Heste,  som  han  havde  bestemt  for  mig,  og  at  jeg 
strax  maatte  tage  en  Beslutning,  om  jeg  vilde  benytte 
dem,  saa  sendte  jeg  Bud  til  nogle  af  de  andre  Embeds- 
mænd for  at  underrette  dem  om,  at  jeg  var  kommen 
til  den  Overbevisning,  at  jeg  ikke  længere  med  Ære 
kunde  holde  mig  paa  min  Post.  Jeg  havde  nemlig 
lovet  disse  Embedsmænd  ikke  at  foretage  noget 
afgjørende  Skridt  uden  at  meddele  dem  det,  for  at 
de  derefter  kunde  tage  deres  Forholdsregler. 

Vandbygningsdirekteuren,  Kammerraad  Grove, 
der  ellers  var  meget  afholdt  af  Befolkningen,  havde 
endnu  for  en  halv  Time  siden  været  hos  mig  og 
fortalt,  hvor  galt  det  gik  til  nede  i  Byen,  men  der- 
hos yttret,  at  han  dog  troede,  det  vilde  være  muligt, 
idetmindste  for  ham  og  mig,  at  holde  os.  Paa  Hjem- 
veien  fra  mig  blev  denne  populære  Mand  imidlertid 
forfulgt  af  Mængden  og  som  en  Boldt  kastet  fra  den 
ene  Side  af  Gaden  til  den  anden.  Man  trængte  efter 
ham  ind  i  hans  Hus,  og  han  kom  da  igjennem 
Haverne  bag  ved  Husene  tilbage  til  mig  for  at 
afreise. 

Jeg  fik  da  netop  Tid  til  at  overgive  min  Hustru 
Sølvpengene,    tog    Papirpengene    i    Lommen  og  gik    i 

den  dybe  Sne  gjennem  Slotshaven  til  Bredstedter 
Chausseen,  hvor  Vognene  holdt,  og  hvor  jeg  mødtes 
med  mine  Reisefæller.  Min  Hustru  havde  jeg  raadet 
at  stille  sig  under  Borgerskabets  Beskyttelse,  og  Grove 
lod  sin  Datter  bringe  hjem  til  min  Familie. 

Paa  Chausseen  kunde  man  tydelig  høre  det 
infernalske  Spektakel  i  Byen.  Veien  var  opfyldt  af 
Bønderkarle,  som  kom  fra  de  omliggende  Landsbyer, 
men  de  sagde  ikke  et  Ord  til  os.  Bønderne  ere  for- 
sigtige Folk,  som  altid  frygte  for  at  udtale  sig  for 
tidligt. 

I  et  afskyeligt  Sneveir  kjørte  vi  da  til  Bredstedt, 
hvor  vi  ankom  midt  om  Natten.  Gaarden,  hvor  vi 
holdt  for  at  lade  Hestene  puste,  var  opfyldt  med 
drukne  Mennesker,  som  insulterede  os  paa  den 
skammeligste  Maade.  Man  prøvede  paa  at  vælte 
Vognen,  men  disse  Karle  vare  saa  beskjænkede,  at  det 
ikke  lykkedes.  Man  skar  en  Kuffert  ned,  satte  sig  paa 
Vognbrædtet  og  brølede  »Schleswig-Holstein«  o.  s.  v., 
saaledes  kom  vi  igjennem  Flækken.  Kun  Kudskenes 
Besindighed  havde  vi  at  takke  for,  at  vi  slap  hel- 
skindede derfra.  Da  vi  saa  atter  befandt  os  paa 
Chausseen,  sagde  Grove:  »Naa,  det  var  Bredstedt, 
Gud  maa  vide,  hvorledes  det  skal  gaa  os,  naar  vi 
komme  ind  i  de  dansktalende  Distrikter.«  En  Yttring, 
der  vel  neppe  er  forstaaelig  for  en  Sprog-Enthusiast, 
som  aldrig  er  kommen  udenfor  sit  sncvre  Hjem. 

Natten  og  Snefoget  vare  imidlertid  vore  Beskyttere, 
og  henad  Morgenstunden  indhentede  vi  i  Lygum,  en 
Landsby,  som  ligger  omtrent  en  Mil  sønden  for  Tønder,  det 

svære  Skyts  fra  Frederiksstad.  Da  vi  havde  dette 
Artilleri  bag  ved  os,  saa  følte  vi  os  sikkre  og 
behøvede  da  ikke  at  kjøre  uden  om  Tønder,  hvilket 
vi  havde  besluttet,  da  det  gik  os  saa  galt  i  Bred- 
stedt. 

I  Tønder  var  Alt  i  Bevægelse,  Amtmanden  var 
endnu  ved  godt  Mod,  han  stolede  paa  sine  Gensdarmer, 
men  da  det  ovennævnte  Artilleri  drog  igjennem  Byen, 
gjorde  han  den  samme  sørgelige  Erfaring,  som  jeg 
havde  gjort  i  Husum.  Man  opslog  allerede  Augusten- 
borgerens Proklamation  paa  Gadehjørnerne,  men  man 
vovede  dog  ikke  at  forhindre  Deligencens  Afgang. 
Med  denne  naaede  vi  da  til  Ribe.  Hvilken  Forandring  1 
Istedetfor  vilde  og  trodsige  Miner,  som  vi  vare  vante 
at  see,  mødte  vi  her  kun  deltagende  Blikke. 

Vor  Ankomst  vakte  stor  Opsigt  og  Bekymring, 
Stiftamtmanden  havde  den  Venlighed  at  stille  sin 
egen  Vogn  til  Disposition,  da  der  ellers  ikke  var 
nogen  lukket  Vogn  at  erholde,  og  Nogle  af  os  kun 
vare  slet  væbnede  mod  den  barske  Kulde. 

Da  vi  nærmede  os  Kolding,  fik  vi  Øie  paa  de 
danske  Tropper.  Vi  forsøgte  at  komme  videre  til 
Snoghøi,  men  maatte  vende  om  og  overnatte  i  Kolding, 
da  Veiene  vare  saa  glatte  som  et  Speil  og  overfyldte 
med  Vogne  og  Tropper.  Hele  Natten  marcherede 
Kavalleriet  igjennem  Byen.  Dragonerne  gik  tilfods 
og  førte  deres  Heste  ved  Tømmen,  disse  vare  for- 
resten i  en  god  Foderstand  og  maa  saae  kun  enkelte 
forkomne,  men  deres  Vrindsken  i  den  kolde  Vinternat 
vidnede  om,  at  de  længtes  efter  Stalden. 

Den  næste  Morgen  gik  vi  over  lille  Belt,  og  da 
vi  saa  saae  den  dejlige  0  ligge  for  os  i  uforstyrret 
Ro,  —  en  skærende  Modsætning  til  den  søndertraadte, 
blodstænkte  Halvø  — ,  opstøde  allehaande  Tanker  hos 
os,  der,  forsaavidt  man  ellers  kunde  tænke  i  det 
afskyelige  Sneveir,  atter  og  atter  kom  frem,  indtil 
vi  omsider  naaede  Hovedstaden.  Dette  var  min 
tredie  Flugt  for  Fjenden. 

Gud  give,  at  det  maa  være  den  sidste! 

Kjøbenhavn  i  Januar  1865. 


VI. 

Atter  i  Kjøbenhavn. 

1864—1869. 


Den  uvante  Uvirksomhed  og  totale  Mangel  paa 
Embedsforretninger  var  meget  trykkende  for  mig. 
Mange  af  mine  gamle  Bekjendte  vare  døde ,  andre 
vare  blevne  fremmede  for  mig,  Verden  var  bleven 
en  anden. 

For  at  fordrive  Tiden  beg}mdte  jeg  da  at  ned- 
skrive Allehaande.  Efterat  jeg  i  Aaret  1865  havde 
fuldendt  det  Ovenstaaende,  traf  jeg  engang  hændel- 
sesvis sammen  med  Professor  Peder  Hjort. 

Denne  bekjendte  Literat  havde,  trods  sin  høie 
Alder,  endnu  bevaret  den  Aandsfriskhed  og  Livlighed, 
som  stedse  har  udmærket  ham.  Han  havde  paa 
Sorø  Akademi  været  min  Lærer,  men  nu  havde  vi  i 
over  syv  og  tredive  Aar  ikke  seet  hinanden.  Profes- 
soren betragtede  mig  nøie  og  sagde  derpaa:  »Ja,  De 
er  bleven  ældre,  og  jeg  er  bleven  meget  gammel, 
men  hele  Nationen  er  bleven  forstyrret.«  Derved 
kom    vi    da   strax  ind  i  de  Sagaer,    som    dengang:  be- 

skjæftigede  Alle,    og    især    var   de   slesvigske  Forhold 
Gjenstanden  for  vor  Samtale. 

Professor  Hjort  har,  som  alle  kraftige  Karakterer, 
en  hel  Del  Fjender,  og  man  har  beskyldt  ham  for 
Taktløshed  og  Fremfusenhed.  Jeg  vil  lade  dette 
staae  ved  sit  Værd ,  men  kun  bemærke ,  at  Profes- 
soren altid  er,  hvad  man  kalder  en  remarkabel  Per- 
sonlighed ,  som  allerede  i  sin  tidlige  Ungdom,  i  den 
Baggesen'ske  Periode,  har  deltaget  i  literaire  Stridig- 
heder, har  staaet  i  Forhold  til  mange  bekjendte 
Mænd,  og  har  grebet  ind  i  mange  vigtige  Sager. 
Mange  have  raadført  sig  med  ham  i  vanskelige  An- 
liggender og  prist  hans  Blik,  og  dog  troer  jeg,  at 
hans  Navn  ikke  vil  blive  nævnt  ret  længe  efter  hans 
Død.  Han  har  ved  sin  Virksomhed  neppe  reist  sig 
noget  »Monumentum  ære  perennius«,  men  saaledes 
gaaer  det  i  Verden,  nogle  Mennesker  ere  i  Alles 
Munde  medens  de  leve,  andre  først  efter  Døden.  I 
Samtalens  Løb  yttrede  Professoren  det  Ønske  at  læse 
den  ovennævnte  Piece.  Han  fik  den  og  tilskrev  mig 
derpaa  følgende  Brev : 

»Ledreborg,  ^/^  1865. 

Kjære  Herr  Justitsraad! 

Maa  jeg  takke  Dem  ret  meget  for  Brugen  af  Deres  mig 
overladte  Manuskript.  Var  baade  underholdende,  lærerigt 
og  af  en  vid  historisk  Vigtighed.  Med  et  }'pperligt  Greb 
har  De  vidst  at  udelade  al  Fyldekalk,  Omsvøb,  Abstrakt- 
Trivielt;  De  er  undertiden  næsten  for  kort. 

Kun  een  Gjenstand  er  ikke  ganske  retfærdigt  behandlet, 
nemlig   Sprogsagen,    forsaavidt  De  nemlig  ikke  skjelner  til- 

børligen  imellem,  a)  Bestemmelserne,  />)  disses  Udførelse, 
c)  Udførere,  og  (f)  de  uundgaaelige  Uheld  og  menneskelige 
Feilgreb.  Men  det  kan  uden  Vanskelighed  modelleres  om, 
hvis  De  vil  erkjende  det  Eensidige,  som  har  indsneget  sig. 
Herr  N.  har  meddeelt  mig,  at  jeg  skal  levere  ham  Manu- 
skriptet. Det  er  i  en  vis  Forstand  stor  Skade.  N.  er  nemlig 
en  meget  forstandig  Mand,  og  han  kan  ikke  bruge  Manu- 
skriptet til  sin  Fordel,  uden  til  Afhandlingens  Skade, 
altsaa  til  vor  Sags.  Han  vilde  sikkert  være  saa  klog  i  sin 
Avis  at  udelade  Meget,  som  den  historiske  Skildring  ikke 
kan  undvære,  eller  nødig  vil  savne.  Detailien  i  slige 
Memoirer,  Dagbøger,  Optegnelser  etc.  er  just  Pulsslaget  og 
det  Oplivende.  Jeg  maatte  tillade  mig  derfor  at  tilraade,  at 
Herr  N.  ikke  fik  Manuskriptet  til  fri  Afbenyttelse  eller  Be- 
fordring, men  Brudstykker  til  Prøve;  i  sin  Heelhed  maatte 
det  siden  trykkes.  (Med  Modification  i  nogle  Sprog  domme; 
derimod  med  Optagelse  af  saamange  Sproghistorier  som 
muligt.) 

Nok  engang  ret  megen  Tak  for  Fomøielsen  af  disse 
i)  Iagttagelser  og  2)  Combinationer.  I  den  Aand  mangle 
vi  just  Bidrag  eller  Optegnelse.  Efter  næsten  40  Aars 
Mellemrum  morede  det  mig  ret  at  see  paa  Dem,  hvorledes 
et  Menneske  kunde  forandres  og  blive  den  Selv  Samme. 
Med  al  Agtelse  Deres  hengivne 

P.  Hjort. 

S.  T. 
Herr  Justitsraad,  Ridder  H.  Malhng.« 


Da  jeg  i  en  senere  Samtale  ikke  vilde  frafalde 
min  Anskuelse  af  Sprogsagen,  sendte  Professoren  mig 
en  af  ham  i  Aaret  1861  udgiven  Brochure,  »Det 
nyeste  Angreb  paa  Sprogreskripterne  i  Slesvig,  til- 
bageviist  ved  P.  Hjort«,  med  følgende  Billet: 

»Ærede  Herr  Justitsraad 

Kunde  De  selv  finde  Lyst  til  at  gjøre  mig  Indvendinger 
mod  denne  Bog  skriftligen?  Det  vilde  jeg  være  meget  tak- 
nemmelig for! 

Forbindtligst 

P.  Hjort. 

S.  T. 
Herr  J.  R.  Rid.  Malling.« 

Efterat  have  gjort  mig  bekjendt  med  Brochurens 
Indhold,  tilskrev  jeg  Professoren  som  følger: 

»Ærede  Herr  Professor! 

Den  Overbærelse,  De  har  vist  i  Deres  Yttringer  om 
mine  slesvigske  Reminiscentser  har  glædet  mig  ret  meget. 
At  min  Opfattelse  af  Sprogsagen  ikke  har  fundet  Deres 
Bifald  beklager  jeg,  og  staaer  denne  Beklagelse  i  Forhold 
til  den  Vægt,  en  saa  competent  Dommers  Stemme  maa 
have  hos  mig. 

Naar  jeg  nu,  ifølge  Deres  venlige  Opfordring,  skal  for- 
søge, lidt  nærmere  at  udvikle,  hvorledes  Sagen  har  stillet 
sig  for  mig,  saa  haaber  jeg,  at  det  i  al  Fald  skal  lykkes  mig 
at  blive  forstaaet  af  Dem,  ligesom  jeg  fuldkommen  forstaaer 
det  Standpunkt,  De  indtager  i  den  mig  godhedsfuldt  til- 
stillede, interessante  Brochure.  iMaa  jeg  da  først  fremsætte 
en  Lignelse,  der  forekommer  mig  at  halte  mindre  end 
mange  andre. 

En  Bygmester,  som  begynder  med  at  udsmykke  de 
indre  Rum,  forinden  de  ydre  Vægge  overalt  ere  i  forsvarlig 
Stand,  handler  upraktisk;  thi  hvad  nytte  nok  saa  skjønne 
Tapeter  og  Dekorationer,  naar  Stormen  og  Regnskyllet 
komme  og  finde  Grundvolden  og  Muren  mangelfuld.  De 
ydre  Mure  vare  Monarkiets  Grændser,  dem  burde  man  have 
befæstet    ved   at  skabe    gode   Statsborgere,    og    disse    kunde 

man  bedst  danne  ved  at  tremme  de  materielle  Interesser, 
og  ved  at  undlade  Alt,  hvad  der  kunde  saare  Følelsen  og 
fremme  udenlandske  Intriguer. 

Efter  min  Overbevisning  havde  det  derfor  været  bedst, 
foreløbig  slet  ikke  at  røre  ved  Sprogforholdene  indtil  Gemyt- 
terne havde  beroliget  sig  og  Staten  paa  ny  var  bleven  stærkt 
befæstet  i  sin  Grundvold.  Men  Nationalfølelsen  var  opivret 
i  den  Grad  under  den  lang\'arige  Strid,  at  man  undertiden 
var  nærved  at  glemme  Staten  over  Sproget. 

Det  er  mig  ikke  ubekjendt,  hvad  der  er  sagt  om  »en 
Nations  inderste  Væsen  og  helligste  Eiendom«,  om  »det 
danske  Elements  Berettigelse  i  Slesvig«  etc. ,  men  have 
Sprogbestemmelserne  bidraget  til  at  beskytte  Staten  i  Farens 
Stund,  have  de  ikke  tvertimod  givet  Anledning  til  uheld- 
bringende Agitationer  r 

Vilde  man  efter  Krigen  strax  skride  til  at  ordne  Sprog- 
forholdene, saa  burde  man  have  valgt  praktiske  Midler,  der 
hurtig  kunde  have  gjort  Ende  paa  de  stedfindende  Ulemper, 
Et  saadant  Middel  var  Bestemmelsen  af  en  Sproggrændse; 
den  havde  bragt  Klarhed  i  Tingen  og  forhindret  al 
Agitation. 

Jeg  har  aldrig  sagt,  at  Sprogreskriptets  Bestemmelser 
vare  inhumane;  tvertimod  er  jeg  villig  til  at  indrømme,  at 
man  har  troet  ved  Etableringen  af  de  blandede  Distrikter 
paa  en  lempelig  Maade  at  kunne  gjenvinde  for  det  danske 
Element,  hvad  der  tilkom  det,  men  Sprogreskriptet  forekom 
mig  fra  først  af  at  være  upraktisk  og  farligt.  Erfaringen 
har  stadfæstet  dette,  og  jeg  er  berettiget  til  nu  at  sige  det, 
da  jeg  for  over  et  Decennium  siden  har  udtalt  denne  An- 
skuelse. Men  vare  Sprogbestemmelserne  upraktiske,  saa 
bare  de  Skylden  i  det  uheldige  Resultat  og  man  behøver 
derfor  ikke  at  dvæle  ved  deres  Udførelse,  Udførere, 
uundgaaelige  Uheld  og  menneskelige  Feilgreb. 
jeg  kan  saa  gjerne  indrømme,  at  enkelte  danske  Skoler  i 
Angel  have  været  i  en  særdeles  god  Forfatning,  jeg  behøver 
saa  ikke  at  fremføre,  at  det  Modsatte  var  Tilfældet  i  mange 

Skoler  i  Gottorp,  Husum  og  Tønder  Provsti,  hvor  en 
Seminarist  med  nordslesvigsk  Dialekt  skulde  lære 
plattvdske,  hidtil  paa  høitydsk  underviste  Børn  Dansk, 
Alt  lader  sig  føre  tilbage  til  den  uheldige  Hovedbestemmelse 
angaaende  blandede  Distrikter,  og  man  kommer  derved  til 
at  tænke  paa  det  gamle  Ord: 

»Si  caput  pravum,  omnia  prava«. 

Herr  Professoren  har  med  megen  Grundighed  og  ud- 
tømmende fremført,  hvad  der  lader  sig  sige  om  Konfirma- 
tionen. Men  taler  ikke  netop  den  i  saa  Henseende  op- 
staaede  eller  fremkomne  Tvivl  og  Uvished  for  Hensigts- 
mæssigheden at  en  Sproggrændse ,  der  udelukkede  alle  slige 
Spørgsmaal  ? 

Nødvendige  vare  de  blandede  Distrikter  i  Sandhed  ikke; 
thi  Tilstanden  var  efter  Krigen  en  saadan,  at  enhver  Be- 
stemmelse ikke  var  stødt  paa  nogen  væsentlig  Modstand. 
Man  hørte  dengang  oite  i  andre  Forhold  et:  »Befal  kun, 
saa  skal  det  skee«. 

Jeg  indrømmer  gjerne,  at  Regeringen,  da  Bestemmelsen 
var  truffen,  ikke  godt  kunde  gaae  et  eneste  Skridt  tilbage, 
og  Theophilus  med  flere  Andre  kunde  derfor  have  sparet 
deres  Uleilighed.  Disse  Herrer  have  vistnok  skrevet  i  en 
god  Mening ,  men  de  have  kun  havt  de  Ulemper  for  Øiet, 
som  de  blandede  Distrikter  nødvendigvis  maatte  medføre 
og  derover  have  de  glemt,  at  naar  man  først  havde  sagt  a, 
saa  maatte  man  efter  Alphabetets  Orden  ogsaa  komme  til 
at  sige  b,  o.  s,  v. 

Der  flndes  et  gammelt  tydsk  Ord,  som  siger:  »Ein 
jeder  Schelm  regiert  seine  Zeit«. 

I  det  syttende  Aarhundrede  var  det  Religionen,  der 
maatte  holde  for,  den  skulde  skjule  Alt,  blandt  andet  ogsaa 
Attraaen  efter  en  nordtydsk  Keiser  —  og  en  bøhmisk  Konge- 
krone. I  vor  Tid  staae  Nationalitet  og  Konstitutionalisme 
paa  Dagsorden  og  have,  næstefter  fjendske  Naboers  gridske 
Higen,  bidraget  til  at  bevirke  det  ærværdige,  danske  Mo- 
narkis Sønderlemmelse. 

I  min  Kummer  over  denne  Tilskikkelse  har  jeg  tilbage 
kaldt  i  Erindringen  de  Tanker,  som  have  opfyldt  mit  Sind 
i  hine  Dage  ,  da  Ulykken  begyndte  at  vise  sig  lig  en  sort 
Uveirssky  i  Horisonten. 

Uagtet  jeg,  som  en  Mand,  hvis  Liv  har  været  opfvldt 
med  praktiske  Sysler,  nødvendigvis  maatte  komme  til  den 
SMismaade,  jeg  i  det  Foregaaende  har  antydet,  erkjender 
jeg  dog,  at  man  ad  Theoriens  Vei  kan  komme  til  et  andet 
Standpunkt,  og  underskriver  mig  derfor  med  et  salvis 
melioribus. 

Deres  ærbødige 

H.  A.  Malling. 

Til 
Herr  Professor  Hjort, 
Ridder  af  Dannebrog. 

Paa  denne  Skrivelse  har  jeg  ikke  modtaget  noget 
Svar,  og  da  Professor  Hjort  ikke  er  den  Mand,  som 
pleier  at  blive  noget  Svar  skyldig,  saa  er  det  maaske 
ikke  altfor  ubeskedent,  naar  jeg  antager,  at  Profes- 
sorens Taushed  tyder  paa  en  Erkjendelse  af  de  Feil- 
greb,  som  Mange  endnu  den  Dag  i  Dag  ikke  ville 
indrømme,  uagtet  de,  som  man  siger,  have  faaet 
Troen  i  Hænderne. 


Naar  de  høie  Flodbølger  træde  tilbage  fra  Kysten 
da  seer  man  først,  hvad  der  findes  paa  Bunden,  om  det 
€r  en  fast  Klippegrund ,    skikket    til    derpaa    at  bygge 
•et  urokkeligt  Værn,    eller  om  der  kun  er  løst  Flyve- 

sand ,  som  henveires  af  Vinden.  Saaledes  som  ved 
Stranden,  saaledes  gaaer  det  ogsaa  i  bevægede  Tider 
med  Nationerne.  Livets  Bølger  gaae  stundom  høit, 
men  naar  Ebben  indtræder,  d.  v.  s.  naar  Gemytterne 
afkøles,  da  vil  Virkeligheden  komme  frem,  og  Phrasen 
forsvinde  som  det  af  Stormen  oppidskede  Skum. 
Saaledes  gik  det  Aar  1848  i  Tydskland.  Der  reiste 
sig  en  Storm  i  Vesten,  og  de  høie  Bølger  væltede 
ind  over  Rhinen.  Det  syntes  en  Tidlang,  at  disse 
vilde  opsluge  alt  Bestaaende  og  selv  de  store  Militair- 
magter  Østerrig  og  Preussen  syntes  at  skulle  gaae  op 
i  det  ene  udelelige  Germanien.  Men  det  viste  sig 
snart,  at  Historien  ikke  saaledes  uden  videre  lader  sig 
gjøre  ugjort.  Skummet  —  de  hule  Phraser  og  hvad 
dertil  hører  —  henveiredes  og  de  gamle  Klipper  med 
deres  af  Historien  dannede  Grundvold  traadte  atter 
frem,  for  at  vise  Verden,  at  den  ikke  hvilede  paa 
Flyvesand.  Saaledes  gik  det  i8|j  i  Danmark.  Her 
var  det  i  Aaret  1848  ikke  kommet  til  nogen  ordentlig 
Krisis,  da  Alt  dengang  her  gik  op  i  det  ene  Raab: 
»Tydsk  Krig  og  slesvigholstensk  Oprør!«  Her  havde 
man  en  Hovedstad,  et  stort  Hoved  paa  en  lille  Krop,, 
som ,  efter  Tabet  af  de  nuværende  sydsvenske  Pro- 
vindser,  havde  en  i  politisk  Henseende  saare  uheldig 
Beliggenhed,  og  det  er  vistnok  ikke  for  meget  sagt, 
naar  man  opstiller  den  Sætning,  at  hvis  Fredericia, 
som  i  sin  Tid  paatænkt,  var  bleven  Rigets  Hoved- 
stad, saa  var  Begrebet  Slesvigholstcn  aldrig  opstaaet. 
Nu  derimod  havde  Hovedstaden  med  sin  Intelligents 
faaet    en     saadan    Overvægt,     at     man     kunde    sige: 

»Kjøbcnhavn  er  Danmark.«  Hvorhen  førte  saa  be- 
meldte Intelligents  det  brave  Folk ,  som  beboer  det 
lille,  men  rige  og  skjønne  Land?  Den  ben3'ttede  ikke 
Nationens  mindre  heldige  Egenskaber,  men  dens 
ædleste  Følelser  til  at  føre  den  Opløsningen  imøde, 
hvorhos  det  er  og  bliver  et  Særsyn,  at  de  Mænd, 
som  i  deres  blinde  Fanatisme  eller  i  deres  egen- 
kjærlige  Forfængelighed  bragte  det  saavidt  som  det 
er  kommet,  endnu  den  Dag  i  Dag  her  i  Hovedstaden 
regnes  til  de  store  Propheter. 

Man  havde  i  Tiden  fra  1850  til  1863  brugt 
alle  Midler  til  at  forblinde  Folket,  saa  at  det  troede 
i  Kampen  at  kunne  modstaae  tvende  af  Verdens 
største  Magter;  man  havde  saa  længe  sunget  om 
Thyra  Danebod  og  hendes  Vold ,  at  man  antog  den 
for  uindtagelig,  og  da  saa  Virkeligheden  kom  og  man 
maatte  rømme  denne  uholdbare  DigterstiUing,  da  und- 
saae  man  sig  ikke  for  at  vælte  Skylden  paa  den 
brave  og  tappre  Armee,  som,  naar  man  tager  Hensyn 
til  de  Forhold,  hvorunder  den  kæmpede,  har  præsteret 
det  Utrolige. 

De  slesvigholstenske  doktrinaire  Separatister  ville 
vi  her  ikke  videre  skjænke  nogen  Opmærksomhed. 
Deres  Gjerninger  have  fældet  dem,  de  forførte  Folket 
og  gjorde  det  blind  for  de  Goder,  som  det  havde; 
de  vilde  skabe  et  nyt  Rige  og  mente,  at  hele  Europa 
skulde  komme  i  Flamme  for  deres  Sags  Skyld,  men 
det  endte  med,  at  de  tre  skjønne  Hertugdømmer 
bleve  —  preussiske  Provindser,    hvor    man  nu  siger: 

»Før    havde  vi  Munden  aaben  og  Pungen  lukket,   nu 
derimod  have    vi  Munden  lukket  og  Pungen  aaben!« 

Og  nu  Preussen?  Hvad  skal  man  sige  om  den 
Politik,  som  denne  Stormagt  fulgte  i  de  sidste 
Decennier? 

Efterat  den  afdøde  Kong  Friedrich  Wilhelm  den 
Fjerde  i  Aaret  1848  havde  desavoueret  Armeen,  uagtet 
denne  havde  stormet  de  i  Berlin  opkastede  Barrikader 
og  gjort  sig  til  Herre  over  Byen,  maatte  der  ske 
Noget. 

Man  skal  i  den  preussiske  Hovedstad  dengang 
ikke  have  været  langt  fra  at  erklære  Rusland  Krig, 
men  saa  blev  den  danske  Krig  opfunden,  man  siger 
af  Herr  Heinrich  von  Arnim,  som  holdt  den  for  bil- 
ligere end  den  russiske  Feide. 

Saa  ganske  billig  blev  Krigen  med  Danmark  dog 
ikke,  Blokaden  i  Østersøen  kom  Preussen  dyrt  til  at 
staae,  langt  ned  i  Schlesien  sporedes  den  derved  frem- 
kaldte Nød,    og  saa  kom  Vaabenstilstanden  i  Malmø. 

Preussen  havde  villet  benyttet  Revolutionen  til  at 
udvide  sig,  men  var  derved  kommen  i  samme  Situa- 
tion, som  et  Barn ,  der  leger  med  en  skarp  Kniv. 
Man  vidste  senere  ikke  rigtig,  hvorledes  man  skulde 
trække  sig  ud  af  Sagen,  og  først  1850  overlod  man 
Slesvigholstenerne  til  deres  Skjæbne,  som  endelig  blev 
afgjort  ved  Isted,  Midsunde  og  Frederiksstad.  Tabt  var 
disse  revolutionaire  Separatisters  Sag  forresten  allerede 
fra  det  Øieblik  af,  at  Reaktionen  indtraadte  i  Tydsk- 
land.  Hfter  Aaret  1850  begyndte  en  dobbelt  Perfidi. 
Den  stille  Krig  blev  i    1 3   Aar  ført  fra  Berlin  af  mod 

Danmark,  og  man  protegerede  hemmelig  Slesvig- 
holstenerne, for  saa  tilsidst  ikke  at  opfylde  deres  Ønsker, 
men  at  gjøre  dem  til  preussiske  Undersaatter,  hvilket 
ikke  var  deres  Mening,  men  blev  deres  velfortjente 
Skæbne. 

Hvorledes  stillede  de  danske  Politikere  sig  da 
under  disse  farlige  Forhold? 

De  fulgte  et  feilagtigt  Princip  baade  hvad  Holsten 
og  Slesvig  angik,  de  lettede  ved  deres  Kortsynethed 
Preussen  Arbeidet,  de  foragtede  Vennernes  velmente 
Raad,  de  styrtede  Kongen  og  den  brave  Nation  i 
Faren,  for  til  syvende  og  sidst  at  opleve,  at  Preussen 
lod  erklære  ved  sine  Kronjurister,  at  den  Konge,  hvis 
Berettigelse  til  Hertugdømmerne  det  havde  bestridt, 
havde  været  den  til  Afstaaelsen  af  disse  Lande  ene- 
berettigede  Hersker.  Man  søger  efter  Ord  for  at 
betegne  en  slig  Adfærd! 

En  sørgelig  Berømmelse  have  imidlertid  de  Mænd 
erhvervet  sig,  som  fremtvang  Forfatningen  af  i8. 
Nov.  1863.  Denne  gav  Preusserne  et  kjærkomment 
Paaskud  til  at  marchere.  Østerrig  fulgte  med  af  Skin- 
syge, og  Følgen  var  Sadowa,  som  gjorde  Preussen 
mægtigere  end  nogensinde.  Det  er  derfor  ikke  nogen 
Paradox,  naar  man  siger,  at  18.  Nov.  1863  har  kaldt 
det  nordtyske  Forbund  3:  et  forstærket  Preussen  til 
Live.  Hertugdømmerne  vare  altsaa  tabte,  og  det 
Spørgsmaal  paatrænger  sig  uvilkaarlig,  om  Løsrivelsen 
var  skeet,  hvis  de  danske  Politikere  itide  havde 
betænkt,  at  Forholdet  mellem  Kongeriget  og  disse 
Hertugdømmer,    efter   de    nuværende   sydsvenske  Pro- 

vindsers  og  Norges  Afstaaelse,  var  bleven  væsentlig 
forandret,  og  hvis  de  havde  indseet,  at  man'  nu, 
da  dette  Forhold  havde  stillet  sig  omtrent  som 
12  til  8,  maatte  følge  en  anden  Politik  end  tidligere. 
Man  kunde  ikke  vente,  at  Hertugdømmerne,  som  tid- 
ligere maatte  følge  den  store  Complex  af  Lande  som  et 
Appendix,  altid  vilde  nøies  med  en  saadan  Stilling. 
Det  synes  imidlertid,  som  om  Regeringen  ikke  har 
kunnet  opgive  den  gamle  Anskuelse,  og  selv  de 
saakaldte  Helstatsmænd  synes  for  største  Delen  ikke 
at  have  havt  noget  Hjerte  for  Hertugdømmerne,  men  kun 
at  have  betragtet  disse  Landsdele  som  Noget,  der  skulde 
regeres   fra   Kjøbenhavn   af,  altsaa   som   rene  Bilande. 

Værst  farne  ved  den  sidste  Katastrophe  vare 
de  Embedsmænd  i  Holsten  og  Slesvig,  som  enten 
vare  Kongen  af  Danmark,  det  gamle,  danske  Mo- 
narki, eller  den  danske  Nation  hengivne.  Preusserne 
og  Østerrigerne  berette,  at  de  fleste  ble  ve  fordrevne 
af  den  slesvigholstensk  sindede  Befolkning,  og  Resten, 
navnlig  i  det  nordlige  Slesvig,  afsatte  de  senere  selv. 
Disse  Ulykkelige  maatte  da  forlade  Hus  og  Hjem 
for  at  drage  til  Kongeriget,  som  dog  ved  Afreg- 
ningen heldigvis  fik  henved  5  Millioner  af  Hertug- 
dømmerne for  at  ernære  de  afsatte  Embedsmænd.  Var 
dette  ikke  skeet,  vilde  de  Fordrevnes  Stilling  for- 
modentlig være  bleven  endnu  sørgeligere,  end  den 
allerede  var. 

Man  kan  inddele  de  forjagede  Embedsmænd  i  to 
Klasser.  Først  de,  som  fødte  og  uddannede  i  Konge- 
riget, for  største  Delen  i  en  ung  Alder,  havde  erholdt 


o-ode  Embeder  i  Hertucjdømmcrnc.  Disse  Mænd  kom 
efter  Katastrophen  tilbage  Ijgesom  fra  en  mislykket 
Expedition.  De  følte  sig  strax  hjemme  igjen  i  de 
fra  Ungdommen  af  bekjendte  Forhold,  og  Mange  ere 
atter  blevne  befordrede  i  deres  specielle  Fødeland. 
De,  som  endnu  maa  nøies  med  at  leve  af  en  Pen- 
sion, kunne  trøste  sig  med  den  Betragtning,  at  vare 
de  tidlig  blevne  pensionerede,  saa  vare  de  ogsaa 
tidlig  komne  til  Embede  og  Værdighed. 

Den  anden  Klasse,  de  i  Hertugdømmerne  fødte 
og  opdragne  Embedsmænd,  vare  værre  farne,  de 
kunne  sammenlignes  med  Træer,  som  af  Stormen  ere 
oprykkede  med  Roden.  Expatrierede  ankom  de  til 
Monarkiets  Hovedstad.  Deres  specielle  Fødeland  var 
i  Fjendens  Haand,  de  nye  Forhold  og  ofte  Sproget 
vare  dem  uvante,  02:  hvilken  Udsiot  havde  de  til  at 
blive  ansatte  i  Kongeriget?  Kan  man  undres  over, 
at  de  følte  og  føle  sig  ulykkelige?  En  af  disse 
Mænd  sagde  engang  til  en  dansk  Politiker:  »Hvad 
jeg  var  i  Hertugdømmerne,  det  havde  jeg  mig  selv 
at  takke  for,  og  hvad  jeg  nu  er,  det  skylder  jeg 
Dem  og  Deres  Lige!«  Dog,  vi  ville  ikke  dvæle 
længere  ved  enkelte  Individer,  men  tage  det  Hele  for 
Øiet  og  med  faa  Ord  søge  at  besvare  det  Spørgs- 
maal,  hvad  der  nu  er  at  gjøre?  Først  og  fremmest 
bør  man  endnu  stedse  have  Hertugdømmernes  Skjæbne 
for  Øie  og  derved  lade  sig  afskrække  fra  politiske 
Drømmerier  f.  Ex.  om  en  skandinavisk  Union.  Gjør 
man  ikke  dette,  men  arbeider  løs  paa  at  gjøre  slige 
doktrinaire   Phantasier   til   Virkelighed,    saa    kunne    vi 

en  skjøn  Morgen  her  i  Kjøbenhavn  vaagne  som 
svenske,  eller  vel  endogsaa  som  russiske  Under- 
saatter,  hvilket  vistnok  ikke  er  noget  almindeligt 
Ønske. 

Vel  er  Kongeriget  Danmark  kun  lille,  men  det 
har  mange  Hjælpekilder,  og  der  er  i  forskjellige  Ret- 
ninger endnu  Meget  at  gjøre.  Saaledes  vil  alene 
Jylland  tilbørligt  opdyrket  i  Tiden  kunne  ernære  et 
Par  Millioner  Mennesker. 

Med  Naboerne  bør  man  see  at  komme  i  et 
taaleligt  Forhold.  Vil  dette  ikke  lykkes,  nu  vel,  saa 
maa  man  »slaaes  til  sidste  Mand«.  Maaske  der  saa 
kan  oprettes,  hvad  der  ved  tidligere  Feil  blev  for- 
spildt. Uden  ærlig  Bistand  fra  en  eller  flere  Stor- 
magter vil  denne  Kamp  dog  neppe  kunne  føre  til  et 
heldigt  Resultat. 

Mange  Mennesker  sige,  naar  Verdensbegiven- 
hedernes Gang  ikke  stemme  med  deres  Ønsker  og 
Sympathier:  »Hvad  skal  dog  Enden  blive  paa  dette?« 
Disse  Folk  høre  i  Almindelighed  til  dem,  som  ikke 
kunne  se  Skoven  for  Træer.  Det  vil  da  her  sige: 
de  ere  saa  optagne  af,  hvad  der  nærmest  angaaer 
dem,  deres  Følelse  er  i  den  Grad  kommen  i  Be- 
vægelse, at  deres  Blik  er  blevet  saa  omtaaget,  at  de 
ikke  bemærke,  hvorledes  der  egentlig  ingen  Ende  er 
i  Historien.  Den  ene  Episode  følger  efter  den  anden, 
den  ene  Slægt  synker  i  Graven  efter  den  anden. 
Folkeslag  udryddes  eller  sammensmeltes  med  andre, 
gamle  Stater  forsvinde  og  nye  opstaa.  Det  gaar  som 
i  en  Spiral.     Saaledes    har    det    været  og  saaledes  vil 

det  være,  indtil  Verden  forp^aar.  T\'rkernc  troede  vist- 
nok at  have  gjort  Ende  paa  det  bvzantiske  Rige,  da 
de  indtoge  Konstantinopel,  og  dog  maa  de,  efter  fire 
Aarhundreder,  nu  komme  til  den  Overbevisning,  at 
Enden  er  ikke  endda,  men  at  Halvmaanen  paa  Sophie- 
moskeen vakler.  Omskiftningerne  skee  nutildags  — 
takket  være  Dampen,  Telegraph  en  og  de  vældige 
Krigsmaskiner  —  hurtigere  end  nogensinde  tilforn,  og 
Blikket  hildes  derfor  lettere,  men  det  maa  dog  kunne 
tilstedes  at  kaste  et  Blik  paa  de  nuværende  Forhold, 
for  deraf  at  slutte,  hvad  der  rimeligvis  vil  paafølge  i 
den  nærmeste  Fremtid. 

Man  siger  rigtignok:  »De  gamle  Propheter  ere 
døde,  og  de  nye  due  ikke.« 

Vel  sandt!  Der  kan  ogsaa  kun  være  Tale  om 
de  store  Omrids  og  selv  med  dem  vil  man  ofte  komme 
til  et:  »Enten  —  eller«.  Naar  man  vil  efterspore 
Grunden  til  det  Røre,  som  nu  findes  i  Verden,  saa 
maa  man  skjelne  mellem  Staternes  ydre  og  indre 
Forhold. 

Hvad  de  første  angaaer,  da  er  der  i  den  nyere 
Tid,  hvor  Retten  synes  at  sidde  i  Spydstagen,  ind- 
traadt  en  almindeli«:  Mistillid,  02^  man  skeler  med 
ængsteligt  Blik  hen  til  Naboen,  om  han  ogsaa  skulde 
have  Lyst  til  at  gjøre  Erobringer,  eller  som  det  nu 
hedder,  at  foretage  Annexioner,  arrondere  sig,  eller 
skaffe  sig  de  naturlige  Grændser.  Denne  Mistro 
skaber  de  uhyre  Armeer,  som  fortære  Staternes  Marv 
og  aarlig  unddrage  Vindskibeligheden  mangfoldige 
Millioner.      En    saaadan    Krigstilstand    i    Freden    kan 

umulig  vedvare  i  Længden ;  thi  om  man  ogsaa  kontra- 
herer den  ene  Gjæld  efter  den  anden,  saa  har  dette 
dog  som  alt  Andet  en  Grændse. 

Der  maa  altsaa  efter  denne  utaalelige  Tilstand 
paafølge  en  almindelig  Krig,  som  vil  give  Verden  og 
da  navnlig  Europa,  en  ny  Skikkelse,  eller  ogsaa  maa 
man  afvæbne,  men  dermed  vil  Ingen  begynde.  Skulde 
en  saadan  Afvæbning  imidlertid  dog  lykkes,  saa  vilde 
man  derved  komme  den  saameget  attraaede  Areopagus 
et  Skridt  nærmere.  Den  franske  Keisers  Bestræbelser 
for  at  hidføre  en  saadan  ved  en  europæisk  Konference 
havde  hidtil  været  forgjæves.  Den  hellige  Alliance 
medførte,  hvad  man  ellers  vil  sige  om  den,  det 
Gode,  at  de  fem  Stormagter  ikke  kunde  røre  sig  den 
ene  uden  den  anden,  de  holdt  hverandre  gjensidig  i 
Skak.  Man  frydede  sig,  da  denne  Alliance  hendøde, 
men  man  jubler  ofte,  naar  det  Gamle  falder,  uden  at 
vide,  om  det  paafølgende  Nye  er  bedre.  — 

Betragte  vi  dernæst  Staternes  indre  Forhold,  saa 
støde  vi  næsten  overalt  paa  tvende  mægtige  Fak- 
torer, der  sætte  Gemytterne  i  Bevægelse.  Det  er 
Konstitutionahsmen,  og  Nationalismen. 

England  har  efter  mangeaarige  Blodsudgydelser 
tilkæmpet  sig  en  Forf^itning,  hvorved  den  nu  befinder 
sig  vel.  Efter  Napoleon  den  Førstes  Fald  have  de 
fleste  Nationer  higet  efter  at  faa  en  saadan  Foi fatning, 
og  de  fleste  have  nu  opnaaet  dette  Ønske.  Selv 
Rusland  og  Tyrkiet  have  ikke  ganske  kunnet  holde 
sig  udenfor  den  almindelige  Bevægelse.  Men  saa 
vist  som  en   Russer,   en  Preusser  eller  en  Franskmand 

er  et  ganske  andet  Menneske  end  den  eiendommeligc 
Englænder,  saa  vist  ville  de  paa  Kontinentet  mere 
eller  mindre  efter  engelsk  Mønster  indførte  Forfat- 
ninger i  Længden  ikke  tilfredsstille  de  forskjellige 
Folkeslag.  Et  almindeligt  Misnøie  vil  indtræde,  og 
hvorhen  vil  dette  føre?  Neppe  til  rent  royalistiske 
Former,  thi  det  Gamle  vender  sjeldent  tilbage  i  den 
forrige  Skikkelse,  men  de  nordamerikanske  Institu- 
tioner ville  sandsynligvis  komme  paa  Tapetet.  Man 
vil  da  efterligne  disse  ligesom  man  tidligere  har  rettet 
sig  efter  de  engelske  Former,  og  man  vil  troe  ved 
dem  at  kunne  fjerne  alle  Onder,  saaledes  som  man 
i  sin  Tid  i  England  ventede,  at  Reformbillen  vilde 
tvinge  Paradiset  tilbage  til  Jorden. 

Komme  nu  de  ovennævnte  Institutioner,  saa 
kunne  vi  vente  at  see  Tydskland  forvandlet  til  en 
Føderativ-Republik,  maaske  ogsaa  Skandinavien,  hvis 
det  ikke  forinden  er  opslugt  af  en  eller  anden 
Stormagt. 

Sociahsmen  med  sine  ikke  løste  Spørgsmaal,  som 
f.  Ex.  om  Forholdet  mellem  Kapital  og  Arbeide,  vil 
da  vel  ogsaa  komme  til  at  spille  en  Rolle,  kaldet  paa 
Scenen  af  Pauperismen. 

Naar  nu  Alt  ogsaa  var  nivelleret  ligesom  blandt 
Yankeerne,  vilde  der  saa  blive  Fred  blandt  Menneskene? 
Have  vi  ikke  oplevet  den  forfærdeligste  Kamp  i 
Unionen,  og  vil  ikke  noget  Lignende  komme  over 
Europa?  Da  Jernbanerne  bleve  almindelige,  troede 
man,  at  den  skarpe  Modsætning  mellem  de  forskjellige 
Nationaliteter    mere    og    mere    vilde    forsvinde.     Det 


!68 


Modsatte  er  indtruffet.  Vi  have  nu  Stortydskere, 
Italianisimi,  Skandinaver  og  ikke  at  forglemme  Pan- 
slaver.  Hvad  om  den  liberale,  moskovitiske  Cæsar 
engang  stormer  frem  med  60  til  70  Millioner  Slaver 
bag  ved  sig.  I  den  Jettekamp,  der  saa  vil  opstaa, 
skal  det  vise  sig,  om  det  germanske  og  romanske 
Element  har  kulmineret  og  maa  vige  for  den  slaviske 
Folkestrøm,  eller  om  det  vil  staa  sin  Prøve  og  seir- 
rig  gaa  frem  af  denne  Strid. 

Vi  have  talt  om  en  muligvis  forestaaende  Verdens- 
kamp her  paa  Jorden,  men  hvad  er,  naar  vi  kaste 
Øiet  paa  Universet,  en  saadan  uden  et  Røre  i  en 
Myretue  ? 

Forandres  blot  Jordaxens  Stilling  til  Ekliptiken 
noget  eller  strømmer  Sydpolens  Have  atter  tilbage  til 
Nordpolen,  da  er  jo  Alt  forbi. 

Naar  Ishavets  Region  saa  strækker  sig  ud  over 
den  nordtyske  Slette,  saa  vil  blandt  Andet  ogsaa  den 
dansk-tydske  Strid  finde  sin  grundige,  definitive  Af- 
gjørelse,  og  hvor  man  nu  seer  Pikkelhuer  og  Batterier 
med  riflet  Skyts  vil  Hvalen  snøftende  sende  sin  Vand- 
straale  i  Veiret. 

Kjøbenhavn  i  December  1869. 

Det  er  over  9  Aar  siden,  jeg  begyndte  paa  at 
nedskrive  det  Ovenstaacnde;  den  ærede  Læser  seer 
altsaa,  at  jeg  har  holdt  mig  den  bekjendte  Horatsiske 
Ivcgel  angaaende  Bøgers  Udgivelse  efterrettehg. 

Ved  et  fornyet  Gjennemsyn  af  de  gjorte  Op- 
tegnelser, har  jeg  ikke  fundet  mig  foranlediget  til  at 
foretage  nogen  Forandring. 

Mit  ufrivillige  Otium  har  jeg  benyttet  til,  først 
under  det  pseudonyme  Navn,  H.  Frank,  og  senere 
under  mit  eget  Navn,  at  omtale  de  vigtigste  Momenter 
fra  mit  Fødselsaar  indtil  den  seneste  Tid ;  saaledes 
Spaniernes  Ophold  i  Norden  i  »Gamle  Tider«  ;  Felt- 
toget ved  Elben  181 3  i  »Cimbriske  Noveller«;  de 
danske  Tropper  i  Frankrig  i  »Gamle  Tider« ;  Tiden 
1848  og  1850  i  »Cimbriske  Noveller«,  og  Katastrophen 
1864  i   »Fortællinger  og  Skitser«. 

Idet  jeg  nu  her  tager  Afsked  med  Læseren,  vil 
jeg  udtale  mit  inderlige,  af  enhver  Fædrelandsven 
sikkerlig  delte  Ønske,  at  det  maa  lykkes,  ved  Fred 
indadtil  02^  udadtil,  at  bevare  Levnino^en  af  det  oramle 
danske  Rige  med  sine  stolte  Minder  fra  at  udslettes 
af  de  selvstændige  Staters  Række,  og  at  vi  og  vore 
Efterkommere  maa  gaa  en  lykkelig,  om  end  ikke 
stor  Fremtid  i  Møde.    Dertil  give  Gud  sin  Velsignelse ! 

Frederiksberg  i  Juni  1876. 


PLEASE  DO  NOT  REMOVE 
CARDS  OR  SLIPS  FROM  THIS  POCKET 


UNIVERSITY  OF  TORONTO  LIBRARY 


BRIEF 
DL 

0014604 


I 


YLDENDALSKE  BOGHANDELS   FORLAG. 

4de  Oplag 

TRE  AF  MINE  VENNER. 

Afbetaling  paa  min  Gjæld. 

Af 

En   gammel   Feltpræst. 

Indhold:     Hun    gjorde  hvad  hun  kunde    —    Den   gamle 
Borgmester.  —  Hans  Helgesen.  — 

2  Kr.;  eleg.  indb.  3  Kr.  25  Øre. 

2det   Oplag 

ELLEN. 

Et    Livsbillede    af   en    trofast    Sjæl. 

Af 

En  gammel  Feltpræst. 

2  Kr.   75  Øre.;  eleg.  indb.  4  Kr. 

2det   Oplag 

af 

OVERLÆGEN. 

Minde  fra  Krigen. 

Af 

En  gammel  Feltpræst. 

1    Kr.    50   Øre;     eleg.    indb.    2    Kr.    75    Øre. 

Af  En  gammel   ]  ^ 

(Provst  E.  Hoyer  M    < 


Med  Forfatterens  Portræt.  —  4  Kr., 

Af  Pressens  Udtalelser 

»Berlingske  Tidende:«  »Tidligere  Skrifter 
gammel  Feltpræst«  (Provst  E.  Høyer  Møller)  have 
flere  Oplag,  et  af  dem,  »Tre  af  mine  Venner,«  ei 
Der  kan  stilles  det  foreliggende  Arbejde  et  lignen. 
skop.  Den  nu  alderstegne  Porfatter  har  skrevet  s 
Bog  med  sanwie  Livlighed,  samme  tro  Hukommelsi 
levende  Kjærlighed  til  Slesvig  og  Ar7neen  og  sam 
patriotiske  Sind  som  de,  der  lyse  ud  af  hans 
Skrifter.« 

»Nationaltidende«:  .  .  .  *Det  er  en  egen 
Atmosfære,  som  behersker  disse  Livsbilleder,  Den[ 
ikke  blot  den  nationale  Vækkelse  fra  den  første  s' 
Krigs  Dage,  ihvorvel  den  meget  stærkt  er  præg<; 
Fædrelandsfølelsen  aander  ud  fra  hvert  Blad  i  bI 
Følelsen  er  saa  frisk,  saa  varm,  saa  kraftig,  at  ml 
sig  for  den,  selv  hvor  man  mulig  tør  finde  den  ensi/ 
Aanden  i  Alt,  hvad  Forfatteren  skriver,  har  derhos  e 
Himmel  end  den  nationale  alene.  Det  Velgøre' 
Bogen  ligger  i  den  mandige  Fasthed,  den  solide  ;" 
fyldelse,  den  umiskjendelige  Dygtighed  og  fremfor; 
utrættelige  Kærlighed  til  Gjerningen.  Det  er  styr. 
l(fse  denne  Livsskildrimr.«^  ' 


